യുഎസിന് ഇസ്രയേലിന്റെ വ്യോമാതിര്‍ത്തി ഉപയോഗിക്കാം | Israel allows US to use airspace - Malayalam Oneindia\nയുഎസിന് ഇസ്രയേലിന്റെ വ്യോമാതിര്‍ത്തി ഉപയോഗിക്കാം\nജറുസേലം: തീവ്രവാദത്തിനെതിരായ യുദ്ധത്തില് യുഎസിന് തങ്ങളുടെ വ്യോമാതിര്‍ത്തി ഉപയോഗിക്കാമെന്ന് ഇസ്രേയേല്. വാഷിംഗ്ടണിലെ ഇസ്രയേലി അംബാസിഡര് ഡേവിഡ് ഇവ്റിയാണ് സപ്തംബര് 21 വെള്ളിയാഴ്ച വാഷിംഗ്ടണില് ഒരു അഭിമുഖത്തില് ഇക്കാര്യം അറിയിച്ചത്.\nയുഎസ്സിനാവാശ്യമായ എല്ലാ സഹായങ്ങളും നല്‍കാന് ഇസ്രയേല് ഒരുക്കമാണെന്ന് ഡേവിഡ് ഇവ്റി വ്യക്തമാക്കി.\nആക്രമം തുടങ്ങുന്നതിന് മുമ്പ് യുഎസ് തങ്ങളെ ഇതു സംബന്ധിച്ച് അറിയിക്കുമെന്നാണ് കരുതുന്നതെന്ന് ഇവ്റി പറഞ്ഞു.\n1991ല് ഗള്‍ഫ് യുദ്ധം ആരംഭിക്കുന്നതിന് ഏതാനും മണിക്കൂറുകള്‍ക്ക് മുമ്പ് യുഎസ് ഇസ്രയേലിന് ഇറാക്കിനെതിരായ യുദ്ധം സംബന്ധിച്ച് അറിയിപ്പ് നല്‍കിയിരുന്നു.


‘സമകാലീന ഭരതനാട്യം’: വിയോജനക്കുറിപ്പ് | Bharathanatyam | Dancer | Videography | Lakshmibai\n‘സമകാലീന ഭരതനാട്യം’: വിയോജനക്കുറിപ്പ്\nഡോ. ലക്ഷ്മി മോഹന് May 19, 2021 09:04 AM IST\nഏതാനും നാൾ മുമ്പ് ഒരു ഡാൻസ് വിഡിയോ ഷൂട്ട് ചെയ്യാനുള്ള ശ്രമം ഞാനും വിഡിയോഗ്രാഫറും തമ്മിലുള്ള ധാരണക്കുറവു മൂലമോ എന്റെ സങ്കുചിതമായ സൗന്ദര്യബോധം കൊണ്ടോ പൂർണമാക്കാതെ ഉപേക്ഷിക്കേണ്ടിവന്നു. നൃത്തവിഡിയോ പുറത്തുവന്നില്ലെങ്കിലും നൃത്തം ഡിജിറ്റൽ രൂപത്തിലേക്കു പകർത്തുമ്പോൾ എന്തെല്ലാം വിഷയങ്ങളിൽ ശ്രദ്ധ വേണമെന്നതിൽ ഇതോടെ കുറേക്കൂടി വ്യക്തതയുണ്ടായി.\nക്ലാസിക്കൽ നൃത്തം കണ്ടംപററിയാകുമ്പോൾ\nക്ലാസിക്കൽ നൃത്തത്തെ സമകാലീനമാക്കുന്ന ഘടകങ്ങൾ എന്തെല്ലാമായിരിക്കാമെന്നതിനു എന്റെ വിശ്വാസങ്ങൾ ഇവയൊക്കെയാണ്.\n1. നാം ജീവിച്ചിരിക്കുന്ന സമൂഹത്തിൽ സംഭവിക്കുന്ന വിഷയങ്ങളെ പ്രമേയമാക്കുക.\n2. കലാകാരൻ പ്രായംകൊണ്ട് പുതുതലമുറയിൽപ്പെട്ട ആളായിരിക്കുക.\n3. ഈ കാലത്തെ ആസ്വാദകരെ തൃപ്തിപ്പെടുത്താൻ സാധിക്കുക.\n4. സാങ്കേതികവിദ്യ പരമാവധി ഉപയോഗിക്കുക.\nഈ ഘടകങ്ങൾ ഏറിയും കുറഞ്ഞും കലാസ്വാദനത്തിന് മാനദണ്ഡങ്ങളാകുന്നുണ്ട്. മറ്റുള്ളവയെ അപേക്ഷിച്ച് സാങ്കേതികവിദ്യയുടെ ഉപയോഗം ക്ലാസിക്കൽ നൃത്തത്തിന്റെ നിലനിൽപ്പിന് ഇന്ന് ഏറെ ആവശ്യമായിക്കഴിഞ്ഞു. കോറോണക്കാലത്ത് മുമ്പെങ്ങുമില്ലാത്തവിധം നൃത്തം ഡിജിറ്റൽ രൂപത്തിൽ അവതരിപ്പിക്കപ്പെട്ടു. നൃത്താസ്വാദനത്തിനും പഠനത്തിനും ഓൺലൈൻ പ്ലാറ്റ്ഫോമുകൾ സജീവമായി. എന്നാൽ സാങ്കേതികവിദ്യ ഒരു ഭാഗത്ത് നൃത്തത്തെ വളർത്തുന്നതിൽ സഹായിക്കുമ്പോൾ മറുവശത്ത് അത് നൃത്തത്തിന്റെ സൗന്ദര്യത്തെ കെടുത്തുന്നു.\nഅരങ്ങിൽ തൽസമയ കലാപ്രകടനത്തെ സാങ്കേതികവിദ്യ എങ്ങനെ സഹായിക്കുന്നു എന്ന വിഷയത്തിൽ പ്രശസ്ത കോറിയോഗ്രാഫറും നൃത്താധ്യാപികയുമായ ഡോ. ഷീല ഉണ്ണികൃഷ്ണന്റെ വിശദീകരണം ശ്രദ്ധേയമാണ്. അവർ പറഞ്ഞു, ‘വേദിയിൽസ്വർഗലോകത്തും ഭൂമിയിലും ഒരേ സമയം സംഭവിക്കുന്ന കാര്യങ്ങൾ ഒരുമിച്ച് കാണിക്കുന്ന തരത്തിലായിരുന്നു ആ നൃത്തഭാഗം ചിട്ടപ്പെടുത്തിയത്. അത് ആസ്വാദർക്ക് അനുഭവവേദ്യമാകാൻ സ്പോട്ട് ലൈറ്റിങ് ഞങ്ങൾ വിദഗ്ധമായി ഉപയോഗിച്ചു.’\nഡോ. ഷീല ഉണ്ണികൃഷ്ണൻ ചിട്ടപ്പെടുത്തിയ ‘തെരുവിൽ വരാനോ’ എന്ന പദം എറണാകുളം ഫൈൻ ആർട്സ് ഹാളിൽ അവതരിപ്പിച്ചപ്പോൾ ലൈറ്റിങ്ങിന്റെ സാധ്യത അനുഭവിച്ചറിഞ്ഞതാണ്. നായിക കാമുകനെ ഓർക്കുന്ന വേളയിൽ അവളുടെ മനോവ്യാപാരങ്ങൾ സ്റ്റേജിന്റെ ഒരു വശത്ത് ചിത്രീകരിച്ചത് സ്പോട്ട് ലൈറ്റിന്റെ സാങ്കേതികമികവിൽ കുറേക്കൂടി മനസ്സിൽ പതിഞ്ഞു. സൂര്യ ഫെസ്റ്റിവലിൽ രചന നാരായണൻകുട്ടി അവതരിപ്പിച്ച കുച്ചിപ്പുടി മേളയിൽ ഇടയ്ക്കിടെയുള്ള നർത്തകിയുടെ സംഭാഷണശകലങ്ങൾ ശരീരത്തിൽ ഘടിപ്പിച്ച മൈക്കിന്റെയും ചെറിയ സ്പീക്കറിന്റെയും സഹായത്തോടെ കൂടുതൽ വ്യക്തമായി മനസ്സിലാക്കാനായി. അതേ വേദിയിൽ കുച്ചുപ്പുടി നർത്തകി പ്രതീക്ഷ കാശി റെക്കോർഡ് ചെയ്ത സംഗീതത്തിന്റെകൂടെ സ്പെഷൽ ഇഫക്റ്റുകളും ഇംഗ്ലീഷിൽ റെക്കോർഡ് ചെയ്ത സംഭാഷണങ്ങളും ഉപയോഗിച്ചത് നൃത്താസ്വാദത്തെ വിപരീതമായി ബാധിച്ചിരുന്നില്ല.\nയൂട്യൂബിൽ അപ്‌ലോഡ് ചെയ്തിട്ടുളള ശ്വേത പ്രചണ്ഡെയുടെ ‘അന്നയ്യാ പോട്രി’ എന്ന നൃത്തവീഡിയോയിൽ മഴ പെയ്യുന്ന ശബ്ദത്തിന്റെ സ്പെഷൽ ഇഫക്റ്റ് ഉപയോഗിച്ചത് നൃത്തത്തെ അലോസരപ്പെടുത്തിയതായി തോന്നിയില്ല.\nലൈവ് പെർഫോമൻസുകളെ കൂടുതൽ ആകർഷകമാക്കുന്നതിൽ സഹായിക്കുമ്പോഴും നൃത്തം എങ്ങനെ ആസ്വദിക്കണമെന്ന പ്രേക്ഷകസ്വാതന്ത്ര്യത്തിന് സാങ്കേതികവിദ്യ അതിരിടുന്നില്ല. ലൈവ് പെർഫോമൻസുകളിൽ പ്രേക്ഷകന് നൃത്തത്തിന്റെ ഏത് സൂക്ഷ്മതയിലേക്കും സ്വാതന്ത്ര്യത്തോടെ കടന്നുചെല്ലാം. ഉദാഹരണത്തിന് ഞാൻ ചിലപ്പോൾ നൃത്തത്തിന്റെ സാങ്കേതികതയും ഫുട്ട് വർക്കും (Foot Work) മാത്രം ശ്രദ്ധിച്ചിരിക്കാറുണ്ട്. ഗ്രൂപ്പ് പെർഫോമൻസുകളിൽ ഒരു ഡാൻസറിലേക്കു മാത്രമായി ആസ്വാദനം ചുരുങ്ങിയിട്ടുണ്ട്. അരങ്ങിൽ ആരെ, എന്തിനെ, ഏത് ആഴത്തിൽ ശ്രദ്ധിക്കണമെന്ന് തീരുമാനിക്കുന്നത് പ്രേക്ഷകനാണ്.\nനൃത്തമാണ്, ഞാണിൻമേൽ കളിയല്ല\nപക്ഷേ ഷൂട്ട് ചെയ്ത് അപ്ലോഡ് ചെയ്യുന്ന ഡാൻസ് വിഡിയോകളിൽ സ്ഥിതി ഇതല്ല. നൃത്തത്തെക്കുറിച്ച് വലിയ ധാരണയില്ലാത്ത വിഡിയോഗ്രാഫറും എഡിറ്ററും ഇതിനെപ്പറ്റി യാതൊന്നും ചിന്തിക്കാത്ത ഡാൻസറും നൃത്തത്തെ കോമാളിത്തമാക്കി മാറ്റുന്നു. വീണ്ടും കാണുന്നതിൽനിന്നു മനസ്സിനെ വിലക്കുന്ന തരത്തിൽ സാങ്കേതികവിദ്യ അതിൽ കൈകടത്തുന്നു. വ്യക്തമാക്കാം. ‘മാതേ..’ എന്നു തുടങ്ങുന്ന ദരുവർണം യൂട്യൂബിൽ പലരും അപ്ലോഡ് ചെയ്തിട്ടുണ്ട്. അക്കൂട്ടത്തിൽ കടൽക്കരയിൽ ചിത്രീകരിച്ച വീഡിയോ പ്രത്യേകം ഓർക്കുന്നു. നേരേ നിൽക്കാൻപോലും സാധിക്കാത്ത കൊച്ചുപാറക്കല്ലിൽ കയറിനിന്ന് നർത്തകി നൃത്തം ചെയ്യുന്നു. നൃത്തം ചെയ്യാനുള്ള സ്ഥലം തിരഞ്ഞെടുത്തതു കാണുമ്പോൾ നൃത്തം ചെയ്യലല്ല, ചെയ്യുന്നതായി അഭിനയിക്കലാണ് ഉദ്ദേശം എന്നു വ്യക്തം. ഗായിക തൊട്ടടുത്ത പാറയിൽ ഇരിക്കുന്നുണ്ട്. ഇടയ്ക്ക് ഗായികയുടെ ക്ലോസപ്പ് ഷോട്ടും കാണിക്കുന്നു. അപ്പോഴൊന്നും നൃത്തം ദൃശ്യത്തിലില്ല. ചിലപ്പോൾ നർത്തകിയുടെ കൈകളിലേക്കോ വിരൽത്തുമ്പിലേക്കോ ക്യാമറ ഫോക്കസ് ചെയ്യുന്നു. നൃത്തം കൂടുതൽ ആസ്വാദ്യതരമാകുന്ന ഗാനഭാഗങ്ങളിൽ കടൽക്കാക്ക പറക്കുന്നതിലും തിരമാലയിൽ ആടിയുലയുന്ന നൗകകളിലും ക്യാമറയുടെ കണ്ണു പതിയുന്നത് നൃത്തം ആസ്വദിക്കാനിരിക്കുന്ന പ്രേക്ഷകന് മുഷിച്ചിലുണ്ടാക്കും. സ്റ്റേജിൽ നൃത്തം കാണുമ്പോൾ ആരെങ്കിലും മുന്നിൽവന്നു കാഴ്ച മറച്ചുനിന്നാലുണ്ടാകുന്ന അതേ അസ്വസ്ഥത ഈ വിഡിയോയിൽ ഉടനീളം അനുഭവിച്ചു.\nഎന്നാൽ ഔട്ട്ഡോറിന്റെ സാധ്യത മുഴുവൻ ഉപയോഗിച്ചിട്ടും നൃത്താസ്വാദനത്തെ തടസപ്പെടുത്താത്തവിധത്തിൽ ഷൂട്ട് ചെയ്തിട്ടുളള വിഡിയോകളുമുണ്ട്. നൃത്തത്തിൽനിന്നും ശ്രദ്ധ തിരിക്കാതെ കടലിന്റെ ഭംഗി എങ്ങനെ വീഡിയോയിൽ കൊണ്ടുവരാമെന്നതിൽ നല്ല ഉദാഹരണം യൂട്യൂബിൽതന്നെ ലഭ്യമാണ്. സിഡ്നിയിൽ ഷൂട്ട് ചെയ്ത ഹരിണി ജീവിതയുടെ ‘ചിന്നച്ചിരുപെൺപോലെ’ എന്ന കീർത്തനത്തിൽ കടലിന്റെ പശ്ചാത്തലം നൃത്തത്തിന്റെ വശ്യത കൂട്ടുന്നു. അരങ്ങിലെ നൃത്തം ആസ്വദിക്കുന്നതിലുള്ള അതേ സ്വാതന്ത്ര്യം ഡാൻസ് കവർ കാണുമ്പോഴും പ്രേക്ഷകന് ലഭിക്കണം. അത് വിഡിയോഗ്രാഫറും എഡിറ്ററും ഡാൻസറും തമ്മിലുള്ള വിശദമായ ചർച്ചയിലൂടെമാത്രം സംഭവിക്കുന്നതാണ്.\nസ്ഥൂലമായ അർത്ഥത്തിൽ ഗാനം ചെവിയ്ക്കുള്ളതും നൃത്തം കണ്ണുകൾക്കുള്ളതുമാണ്. ഗായിക ദൃശ്യത്തിൽ വന്നില്ലെങ്കിലും അവരുടെ ശബ്ദം അനുഭവിക്കാനാകും. പക്ഷേ, നൃത്ത വീഡിയോയിൽ ഉടനീളം നർത്തകിയുടെ സാന്നിധ്യം ഉണ്ടാകേണ്ടതാണ്. ഇങ്ങനെ പറയുമ്പോൾ ‘ഞങ്ങൾ ചെയ്തത് ഡാൻസ് കവർ അല്ല’ എന്ന മറുവാദത്തെ ഞാൻ കാണാതിരിക്കുന്നുമില്ല. കാരണം ഈ വിഡിയോകൾ യൂട്യൂബിൽ ലക്ഷംപേർ കണ്ടു പുകഴ്ത്തിയതാണ്. ജനപ്രീതിയുള്ള ഒന്നിനെയും നിഷേധിക്കുന്നത് ശരിയല്ലെന്ന തികഞ്ഞ ബോധ്യമുണ്ട്.\nഡാൻസ് കവറുകളുടെ എഡിറ്റിങ് വിവാഹ വിഡിയോയുടെ എഡിറ്റിങ് പോലെ ആകരുത്. നൃത്തത്തിൽ ചടുലമായ ഭാഗം വരുമ്പോൾ അതിനെ ഒന്നുകൂടി കൊഴുപ്പിക്കാനാകണം സോഫ്റ്റ് വെയറിലെ എല്ലാ സാധ്യതകളും എഡിറ്റർ എടുത്തുപയോഗിക്കുന്നത്. സ്പെഷ്യൽ ഇഫക്ടുകളുടെ അമിതോപയോഗം വിഡിയോയെ കാഴ്ചക്കുകൊള്ളാത്ത ഒന്നായി മാറ്റുന്നു. ഈ അടുത്ത് യൂട്യൂബിൽ കണ്ട ഒരു ഭരതനാട്യത്തിൽ ജതികൾക്കു നൽകിയ സ്പെഷൽ ഇഫക്റ്റ് കണ്ടിരുന്ന് തലവേദനിച്ചു എന്ന് പറയുന്നതിൽ അൽപവും അതിശയോക്തി ഇല്ല.\nഡാൻസും ഡാൻസ് കവറും പേരിന് കുറച്ച് നൃത്തവും\nജാസി ഗിഫ്റ്റ് പാടി ഹിറ്റായ ‘ലജ്ജാവതിയേ’ എന്ന ഗാനത്തിൽ കഥകളിയുടെ വേഷമിട്ടുവരുന്നവർ കഥകളിയല്ല കളിക്കുന്നത്, ‘ചെന്നൈ എക്സ്പ്രസ്’ എന്ന സിനിമയിൽ ഭരതനാട്യത്തിന്റെ വേഷഭൂഷാദികളിലെത്തുന്ന ദീപികപദുക്കോൺ ക്ലാസിക്കൽ നൃത്തവുമല്ല ചെയ്യുന്നത് എന്നതുപോലെ ഈ ഡാൻസ് കവറുകളിൽ നർത്തകി നൃത്തമല്ല ചെയ്യുന്നത്, നൃത്തംപോലെ എന്തോ ഒന്നാണ് അവിടെ കാണുന്നത്. അല്ലെങ്കിൽ വിഡിയോഗ്രാഫിയും എഡിറ്റിങ്ങും സംവിധാനവുമെല്ലാം ചേർന്ന് അങ്ങനെയൊരു അനുഭവമാണ് പ്രേക്ഷകർക്ക് നൽകുന്നത്. ഈഡാൻസ് കവറുകൾക്കു താഴെ വരുന്ന കമന്റുകളിൽ എവിടെയും നർത്തകിയെ അഭിനന്ദിച്ചു കാണാത്തത് അതിന് തെളിവാണ്. കാറ്റും ആകാശവും പുഴയും മരച്ചില്ലയും ഗായികയും പിന്നെ പേരിന് അൽപം നൃത്തവും എന്ന ആശയത്തിൽ പിറക്കുന്ന വിഡിയോയെ ഡാൻസ് കവർ എന്ന് വിശേഷിപ്പിക്കുന്നതെന്തിനാണെന്ന് മനസ്സിലാകുന്നില്ല.\nനർത്തകിയും നൃത്തവും വേറിട്ടൊരു അസ്ഥിത്വമില്ലാത്തതുപോലെ അരങ്ങിൽ ഒന്നായി മാറുമെന്ന് പറയാറുണ്ട്. പക്ഷേ ഡാൻസ് കവറുകളിൽ നർത്തകിയെ മാത്രം കാണാറുള്ളു, നൃത്തം അവരിൽനിന്നു കാതങ്ങൾ അകലെയാണ്. അത്തീർച്ചയായും സാങ്കേതികവിദ്യയുടെ പരിമിതിയല്ല, സൗന്ദര്യബോധത്തിന്റെയും സ്വാതന്ത്ര്യബോധത്തിന്റെയും കുറവാണ്. ഡാൻസ് കവറുകൾ തയ്യാറാക്കുമ്പോൾ ഈ രണ്ടു ഗുണങ്ങളും നർത്തകിയെക്കൂടാതെ വിഡിയോഗ്രാഫർക്കും എഡിറ്റർക്കും ആവശ്യമാണെന്ന് ഞാൻ ഉറച്ചു വിശ്വസിക്കുന്നു.\n(തലശേരി ബ്രണ്ണൻ കോളജിലെ അധ്യാപികയും എഴുത്തുകാരിയുമാണ് ലേഖിക)\nEnglish Summary: Contemporary Bharatanatyam, Dissenting note byadancer


ibps rrb clerk result 2020: ഐ.ബി.പി.എസ് ഓഫീസ് അസിസ്റ്റന്റ് പ്രിലിമിനറി പരീക്ഷയുടെ ഫലം പ്രഖ്യാപിച്ചു - ibps office assistant clerk preliminary exam 2020 result released on ibps.in | Samayam Malayalam\nibps office assistant clerk preliminary exam 2020 result released on ibps.in\nഐ.ബി.പി.എസ് ഓഫീസ് അസിസ്റ്റന്റ് പ്രിലിമിനറി പരീക്ഷയുടെ ഫലം പ്രഖ്യാപിച്ചു\nAdarsh Js | Samayam Malayalam | Updated: 21 Jan 2021, 06:01:00 PM\nമെയിന്‍സ് പരീക്ഷയുടെ തീയതി പിന്നീട് അറിയിക്കും\nഐ.ബി.പി.എസ് നടത്തിയ ഓഫീസ് അസിസ്റ്റന്റ് പരീക്ഷയുടെ ഫലം പ്രഖ്യാപിച്ചു. ഐ.ബി.പി.എസ് സി.ആര്.പി IX ഓഫീസ് അസിസ്റ്റന്റ് (മള്‍ട്ടീപര്‍പ്പസ്) പരീക്ഷയുടെ ഫലം ഐ.ബി.പി.എസിന്റെ ഔദ്യോഗിക വെബ്‌സൈറ്റായ ibps.in ല് പരിശോധിക്കാം.\nഐ.ബി.പി.എസ് ഓഫീസ് അസിസ്റ്റന്റ് 2020 പരീക്ഷയെഴുതിയ ഉദ്യോഗാര്‍ത്ഥികള്‍ക്ക് വെബ്‌സൈറ്റ് സന്ദര്‍ശിച്ച് ഫലം പരിശോധിച്ച് ഡൗണ്‍ലോഡ് ചെയ്യാം. ഫലം ഡൗണ്‍ലോഡ് ചെയ്യാനായി ആദ്യം ibps.in എന്ന വെബ്‌സൈറ്റ് സന്ദര്‍ശിക്കുക. ഹോം പേജില് കാണുന്ന CRP RRBs IX Recruitment of Office Assistant (Multipurpose) Online Prelims Result എന്ന ലിങ്കില് ക്ലിക്ക് ചെയ്യാം. ഇത് ലോഗിന് പേജിലേക്ക് നയിക്കും. ഇവിടെ രജിസ്റ്റര് നമ്പര്/ റോള് നമ്പര്, ഡേറ്റ് ഓഫ് ബര്‍ത്ത്/ പാസ്വേര്‍ഡ്, സെക്യൂരിറ്റി കോഡ് എന്നിവ നല്‍കി സബ്മിറ്റ് ബട്ടണില് ക്ലിക്ക് ചെയ്യുന്നതോടെ ഫലവും സ്‌കോറും കാണാനാകും. ഇത് ഡൗണ്‍ലോഡ് ചെയ്ത് പ്രിന്റെടുത്ത് സൂക്ഷിക്കുക.\nഭാരത് ഇലക്ട്രോണിക്‌സ് ലിമിറ്റഡില് 52 ഒഴിവുകള്; ഡിപ്ലോമ കഴിഞ്ഞവര്‍ക്ക് അവസരം\nപ്രിലിമിനറി പരീക്ഷയില് യോഗ്യത നേടിയവര്‍ക്ക് മെയിന്‍സ് പരീക്ഷയുണ്ടാകും. മെയിന്‍സ് പരീക്ഷയുടെ തീയതി ഐ.ബി.പി.എസ് പിന്നീട് അറിയിക്കും. ഉദ്യോഗാര്‍ത്ഥികള് ഔദ്യോഗിക വെബ്‌സൈറ്റ് നിരന്തരം സന്ദര്‍ശിക്കുക.\nഐ.ബി.പി.എസ് പി.ഒ പ്രിലിമിനറി പരീക്ഷയുടെ സ്‌കോര് കാര്‍ഡ് വന്നു ആര്‍ട്ടിക്കിള് ഷോ\nഓഫീസ് അസിസ്റ്റന്റ് ഐ.ബി.പി.എസ് ക്ലാർക്ക് ibps.in ibps rrb clerk result 2020 ibps office assistant multipurpose\nWeb Title : ibps office assistant clerk preliminary exam 2020 result released on ibps.in


4malayalees - ദിലീപിന്റെ രാജി ആവശ്യപ്പെട്ടതിന് അനുസരിച്ചെന്ന് മോഹന്‍ലാല് ; രാജി അംഗീകരിച്ചു ; നടിമാര്‍ക്ക് തിരികെ വരണമെങ്കില് അപേക്ഷ നല്‍കണം\nദിലീപിന്റെ രാജി ആവശ്യപ്പെട്ടതിന് അനുസരിച്ചെന്ന് മോഹന്‍ലാല് ; രാജി അംഗീകരിച്ചു ; നടിമാര്‍ക്ക് തിരികെ വരണമെങ്കില് അപേക്ഷ നല്‍കണം\nദിലീപിന്റെ രാജി ആവശ്യപ്പെട്ടതിനനുസരിച്ചെന്ന് അമ്മ പ്രസിഡന്റ് മോഹന്‍ലാല്. ദിലീപിന്റെ രാജി അംഗീകരിച്ചു. എല്ലാവരുടെയും സമ്മതം ആവശ്യമായതിനാലാണ് തീരുമാനം വൈകിയതെന്നും മോഹന്‍ലാല് വ്യക്തമാക്കി. ഡബ്ല്യുസിസി അംഗങ്ങളെ മോഹന്‍ലാല് വീണ്ടും നടിമാരെന്ന് വിളിച്ചു. മൂന്ന് നടിമാര് അമ്മയ്ക്കുള്ളില് നിന്ന് സംഘടനയ്‌ക്കെതിരെ പ്രവര്‍ത്തിക്കുന്നുവെന്നും മോഹന്‍ലാല് പറഞ്ഞു. രാജിവെച്ചവരെ തിരിച്ചെടുക്കാന് അപേക്ഷ നല്‍കണമെന്നും അമ്മ പ്രസിഡന്റ് പറഞ്ഞു. നടിമാര് മാപ്പു പറയേണ്ട ആവശ്യമില്ലെന്നാണ് തന്റെ വ്യക്തിപരമായ അഭിപ്രായമെന്ന് മോഹന്‍ലാല് പറഞ്ഞു. ഇവരെ തിരിച്ചെടുക്കുന്നതിന് ജനറല് ബോഡി വിളിക്കേണ്ട ആവശ്യമില്ലെന്നും മോഹന്‍ലാല് പറഞ്ഞു.\nസംഘടനയുടെ പേരില് താനെന്തിനാണ് അടികൊള്ളുന്നത്. താന് സ്ഥാനമേറ്റ ശേഷം ഇന്റേണല് കംപ്ലെസ്ന്റ്‌സ് കമ്മറ്റി രൂപീകരിച്ചു. സ്ത്രീകളുടെ പ്രശ്‌നം പരിശോധിക്കാനായുള്ള സമിതിയാണ് കെപിഎസി ലളിത, കുക്കു പരമേശ്വരന്, കവിയൂര് പൊന്നമ്മ എന്നിവരാണ് അംഗങ്ങളെന്നും മോഹന്‍ലാല് പറഞ്ഞു.\nജഗദീഷും സിദ്ദിഖും തമ്മില് ഭിന്നതയില്ലെന്ന് മോഹന്‍ലാല് പറഞ്ഞു. താനും സിദ്ദിഖും മുന്‍പും അഭിപ്രായ വ്യത്യാസങ്ങള് ഉണ്ടായിട്ടുണ്ടെന്ന് ജഗദീഷ് പറഞ്ഞു. മീടൂ ആരോപണത്തില് കുടുങ്ങിയ അലന്‍സിയറോട് വിശദീകരണം തേടുമെന്ന് മോഹന്‍ലാല് പറഞ്ഞു. മുകേഷിനെതിരെ പരാതി ലഭിച്ചാല് അന്വേഷിക്കുമെന്നും അമ്മ പറഞ്ഞു.\nഅതേസമയം, ഡബ്ല്യു.സി.സിക്കെതിരെ കടുത്ത ആരോപണമാണ് ബാബുരാജ് ഉന്നയിച്ചത്. അമ്മയിലിരുന്ന് ചോരയൂറ്റി കൂടിച്ച് വളരാന് ആണ് ഡബ്ല്യു.സി.സി ശ്രമിക്കുന്നതെന്നും അമ്മ എന്ന സംഘടനയെ എ.എം.എം.എ എന്ന് നാലാക്കി പിരിച്ചത് ഇവരാണെന്നും ബാബുരാജ് കൂട്ടിച്ചേര്‍ത്തു.


'പരാതിക്കാർ രാഷ്ട്രപതിയെ സമീപിക്കട്ടെ'; തന്നെ തിരിച്ചുവിളിക്കണമെന്ന പ്രതിപക്ഷ പ്രമേയത്തെ സ്വാഗതം ചെയ്ത് ഗവർണർ | Governor welcomes opposition motion to recall him – News18 Malayalam\n'പരാതിക്കാർ രാഷ്ട്രപതിയെ സമീപിക്കട്ടെ'; തന്നെ തിരിച്ചുവിളിക്കണമെന്ന പ്രതിപക്ഷ പ്രമേയത്തെ സ്വാഗതം ചെയ്ത് ഗവർണർ\n'പ്രമേയത്തെ സ്വാഗതം ചെയ്യുന്നു. ഭരണഘടന അനുസരിച്ചാണ് താന് പ്രവര്‍ത്തിക്കുന്നത്. ഭരണഘടനാ പ്രകാരം സര്‍ക്കാരിന്റെ തലവന് താനാണ്. എന്നെ പറ്റി പരാതിയുള്ളവര് രാഷ്ട്രപതിയെ സമീപിക്കട്ടെ.'\nLast Updated : January 26, 2020, 08:30 IST\nതിരുവനന്തപുരം: തന്നെ തിരിച്ചുവിളിക്കണമെന്ന പ്രതിപക്ഷത്തിന്റെ പ്രമേയത്തിന് മറുപടിയുമായി ഗവര്‍ണര് ആരിഫ് മുഹമ്മദ് ഖാന്. തിരിച്ചുവിളിക്കാനുള്ള ആവശ്യത്തെ സ്വാഗതം ചെയ്യുന്നുവെന്ന് അദ്ദേഹം പ്രതികരിച്ചു.\n'പ്രമേയത്തെ സ്വാഗതം ചെയ്യുന്നു. ഭരണഘടന അനുസരിച്ചാണ് താന് പ്രവര്‍ത്തിക്കുന്നത്. ഭരണഘടനാ പ്രകാരം സര്‍ക്കാരിന്റെ തലവന് താനാണ്. എന്നെ പറ്റി പരാതിയുള്ളവര് രാഷ്ട്രപതിയെ സമീപിക്കട്ടെ. തന്നെ നിയമിച്ചത് രാഷ്ട്രപതിയാണ്. സര്‍ക്കാരിനെ ഉപദേശിക്കാനും തിരുത്താനും തനിക്ക് അധികാരമുണ്ട്. ഭരണഘടനാപരമായി അത് തന്റെ കര്‍ത്തവ്യമാണ്. എല്ലാവര്‍ക്കും അഭിപ്രായം പറയാനുള്ള സ്വാതന്ത്ര്യമുണ്ട്. അഭിപ്രായങ്ങളും നിര്‍ദേശങ്ങളും പറയുന്നതിന് അര്‍ഥം സര്‍ക്കാരുമായി ഏറ്റുമുട്ടുന്നു എന്നല്ലെന്നും' ഗവര്‍ണര് വ്യക്തമാക്കി.\nസർക്കാരിനെ ഉപദേശിക്കാനും മുന്നറിയിപ്പു നൽകാനുമുള്ള അധികാരം നിയമപരമായി തനിക്കുണ്ടെന്നും സർക്കാരുമായി ഏറ്റുമുട്ടുകയാണെന്ന വ്യാഖ്യാനം തെറ്റാണെന്നും ഗവർണർ ആരിഫ് മുഹമ്മദ് ഖാൻ. ഗവർണർ സ്ഥാനത്തുനിന്നു മാറ്റാൻ പ്രതിപക്ഷം നിയമസഭയിൽ പ്രമേയം കൊണ്ടുവരുന്നതിനെക്കുറിച്ചുള്ള ചോദ്യത്തിന്, തന്നെ നിയമിച്ചതു രാഷ്ട്രപതിയാണെന്നും പ്രതിപക്ഷ നീക്കത്തെ സ്വാഗതം ചെയ്യുന്നതായും മാധ്യമങ്ങളോടു ഗവർണർ പറഞ്ഞു.\nAlso Read- ഗവർണർ ആരിഫ് മുഹമ്മദ് ഖാനെ രാഷ്ട്രപതി തിരികെ വിളിക്കണം; നിയമസഭയിൽ പ്രമേയവുമായി രമേശ് ചെന്നിത്തല\nനയപ്രഖ്യാപന പ്രസംഗത്തിലെ പൗരത്വ നിയമ വിഷയത്തെക്കുറിച്ചുള്ള ഭാഗം തിരുത്താൻ ആവശ്യപ്പെട്ടിട്ടുണ്ടോയെന്ന ചോദ്യത്തിന്, മാധ്യമങ്ങളിലൂടെ ആ വിഷയം ചർച്ച ചെയ്യാനില്ലെന്ന് ഗവർണർ പറഞ്ഞു. എല്ലാവർ‌ക്കും അഭിപ്രായം പറയാനുള്ള സ്വാതന്ത്ര്യമുണ്ട്. ഗവർണറും സർക്കാരുമായി ഏറ്റുമുട്ടലുണ്ടെന്ന പ്രചാരണം മാധ്യമങ്ങൾ നടത്തരുത്. ഭരണഘടന അനുസരിച്ച് ഗവർണർ സംസ്ഥാനത്തിന്റെ തലവനാണ്. സർക്കാരിനെ ഉപദേശിക്കാനും മുന്നറിയിപ്പ് നൽകാനും പ്രോത്സാഹിപ്പിക്കാനും തിരുത്താനുമുള്ള അധികാരം ഗവർണർക്കുണ്ട്.- അദ്ദേഹം പറഞ്ഞു.\nസംസ്ഥാന സർക്കാർ പൗരത്വ നിയമ വിഷയത്തിൽ സുപ്രീംകോടതിയെ സമീപിച്ചത് പ്രോട്ടോകോൾ ലംഘനമാണെന്ന് ഗവർണർ ആവർത്തിച്ചു. കേന്ദ്ര–സംസ്ഥാന ബന്ധത്തെ ബാധിക്കുന്ന വിഷയങ്ങളിൽ തീരുമാനമെടുക്കുന്നതിനു മുൻപ് ഗവർണർ ഫയൽ കാണണം. മന്ത്രിമാർ വന്നുകണ്ടപ്പോൾ അവരോടതു പറഞ്ഞു. മന്ത്രിമാർ ചർച്ചയുടെ വിശദാംശങ്ങൾ മാധ്യമങ്ങളോടു പറഞ്ഞതിനു ശേഷമാണു താൻ മാധ്യമങ്ങളെ കണ്ടത്. വ്യത്യസ്ത അഭിപ്രായങ്ങൾ ഏറ്റമുട്ടലല്ലെന്നും ഗവർണർ പറഞ്ഞു.\nഗവർണറെ തിരിച്ചുവിളിക്കണമെന്ന പ്രമേയവുമായി പ്രതിപക്ഷ നേതാവ്\nനിയമസഭയെ അവഹേളിച്ച ഗവർണറെ തിരിച്ചുവിളിക്കണമെന്ന് രാഷ്ട്രപതിയോട് ആവശ്യപ്പെടുന്ന പ്രമേസം അവതരിപ്പിക്കുന്നതിനാണ് പ്രതിപക്ഷ നേതാവ് രമേശ് ചെന്നിത്തല സ്പീക്കറുടെ അനുമതി തേടിയത്. പൗരത്വ ഭേദഗതി നീയമം റദ്ദാക്കണമെന്നാവശ്യപ്പെട്ട് സംസ്ഥാന നിയമസഭ പാസാക്കിയ പ്രമേയത്തിന് നിയമപരമോ ഭരണഘടനാപരമോ ആയ നിലനിൽപ്പില്ലെന്ന് വിമർശിച്ചത് നിയമസഭയെ അവഹേളിക്കുന്നതിന് തുല്യമാണെന്ന്, നീയമസഭാ ചട്ടം 130 അനുസരിച്ച് സ്പീക്കർക്ക് നൽകിയ നോട്ടീസിൽ പ്രതിപക്ഷ നേതാവ് പറയുന്നു.\nസ്പീക്കറുടെ അനുമതിയോടെ സഭ ചർച്ച ചെയ്ത് പാസാക്കിയ പ്രമേയത്തെ നിയമസഭയുടെ ഭാഗമായ ഗവർണർ പരസ്യമായി തളളിപ്പറഞ്ഞതിലൂടെ സഭയുടെ അന്തസിനെ ചോദ്യം ചെയ്യുകയും അധികാരങ്ങളെ ഹനിക്കുകയുമാണ് ചെയ്തിരിക്കുന്നത്. സഭയുടെ നടപടിയിൽ അതൃപ്തി ഉണ്ടെങ്കിൽ അത് രേഖാമൂലം സ്പീക്കറെ അറിയിക്കുകയാണ് ഗവർണർ ചെയ്യേണ്ടത്. അതിന് വിരുദ്ധമായ നടപടിയിൽ പ്രതിഷേധിച്ചാണ് നീയമസഭാ ചട്ടം 130 പ്രകാരം സബ്സ്റ്റാൻഷിവ് മോഷൻ അവതരിപ്പിക്കുന്നതെന്ന് രമേശ് ചെന്നിത്തല പറഞ്ഞു.\nഗവർണറെ തിരിച്ചുവിളിക്കാൻ നിയമസഭയിൽ പ്രമേയം കൊണ്ടുവരാമെന്ന് 1989ൽ വർക്കല രാധാകൃഷ്ണൻ സ്പീക്കർ ആയിരുന്നപ്പോൾ റൂളിങ്ങ് നൽകിയിട്ടുണ്ട്. അന്ന് ഗവർണറായിരുന്ന രാംദുലാരി സിൻഹയ്ക്ക് എതിരെ നായനാർ സർക്കാരാണ് പ്രമേയം കൊണ്ടുവന്നത്. കോഴിക്കോട് സർവ്വകലാശാല സെനറ്റിലേക്കുളള മന്ത്രിസഭയുടെ ശുപാർശ ഗവർണർ തളളിയതിൽ പ്രതിഷേധിച്ചായിരുന്നു പ്രമേയം.\nപ്രതിപക്ഷ നേതാവ് കൊണ്ടുവരുന്ന ഈ പ്രമേയത്തോട് സർക്കാർ സ്വീകരിക്കുന്ന നിലപാടും ശ്രദ്ധേയമാകും. ഗവർണറെ എതിർക്കുന്ന സംസ്ഥാന സർക്കാറിന് പ്രമേയത്തെ തളിപ്പറയാൻ കഴിയാത്ത സാഹചര്യമുണ്ട്.\nFirst published: January 26, 2020, 08:30 IST\nArif Mohammad KhanGovernor Arif Mohammad KhanOpposition leader ramesh chennithala


സംസ്ഥാനത്ത് സ്വര്‍ണവില പുതിയ റെക്കോര്‍ഡില് | gold price record hike in kerala\nസംസ്ഥാനത്ത് സ്വര്‍ണവില പുതിയ റെക്കോര്‍ഡില്\nKochi, First Published Apr 14, 2020, 11:05 AM IST\nമാര്‍ച്ച് ഒന്‍പതിന് കൂടിയ വില മാറ്റമില്ലാതെ തുടരുകയായിരുന്നു. എന്നാല് സ്വര്‍ണ വീല വീണ്ടും കൂടി പുതിയ റെക്കോര്‍ഡിട്ടിരിക്കുകയാണ്.\nകൊച്ചി: സംസ്ഥാനത്ത് സ്വർണ വില വീണ്ടും കൂടി. ഇതോടെ സ്വര്‍ണവിലയില് പുതിയ റെക്കോര്‍ഡ് ആയിരിക്കുകയാണ്. പവന് 33600 രൂപയാണ് വില. ഗ്രാമിന് 4200 രൂപയാണ്. ഏപ്രില് 11 മുതല് പവന് 32120 രൂപയിലായിരുന്നു വ്യാപാരം. ഗ്രാമിന് 4015 രൂപയായിരുന്നു.\nമാര്‍ച്ച് ഒന്‍പതിന് കൂടിയ വില മാറ്റമില്ലാതെ തുടരുകയായിരുന്നു. എന്നാല് സ്വര്‍ണ വീല വീണ്ടും കൂടി പുതിയ റെക്കോര്‍ഡിട്ടിരിക്കുകയാണ്. സ്വര്‍ണത്തിന് രാജ്യാന്തര വിപണിയിൽ വില ഉയർന്നതാണ് കേരളത്തിലും വില കൂടാൻ കാരണം.\nLast Updated Apr 14, 2020, 12:44 PM IST


വാഷിംഗ് മെഷീൻ ഉപയോഗിക്കുമ്പോൾ വൈദ്യുതി ലാഭിക്കാം; ടിപ്സ് Washing Machine, Energy Saving Tips, Veedu| Veed |Homestyle |Manoramaonline| Manoramanews\nവാഷിങ് മെഷീൻ ഉപയോഗിക്കുമ്പോൾ വെള്ളവും വൈദ്യുതിയും ലാഭിക്കാം; ടിപ്സ്\nമനോരമ ലേഖകൻ January 21, 2020 09:20 AM IST\nപലതരം വാഷിങ് മെഷീൻ കമ്പോളത്തിൽ ലഭ്യമാണ്. മാനുവൽ, സെമി ഓട്ടോമാറ്റിക് വാഷിങ് മെഷീനുകളിൽ കഴുകാനും ഉണക്കാനും വ്യത്യസ്ത ഡ്രമ്മുകൾ ഉണ്ട്. അലക്കി കഴിഞ്ഞ് അടുത്ത ഡ്രമ്മിലേക്ക് തുണികൾ വാരി ഇടണം. ഓട്ടോമാറ്റിക് വാഷിങ് മെഷീനുകളിൽ എല്ലാ പ്രവർത്തിയും ഒന്നിച്ചു ചെയ്യാം. ഓട്ടോമാറ്റിക് മെഷീനുകൾ രണ്ടു തരത്തിലുണ്ട്.\n∙മുകളിൽ നിന്ന് നിറക്കുന്നത് (ടോപ് ലോഡിങ്)\n∙മുന്നിൽ നിന്ന് നിറക്കുന്നത് (ഫ്രണ്ട് ലോഡിങ്)\nടോപ് ലോഡിങ് മെഷീനുകളെ അപേക്ഷിച്ച് ഫ്രണ്ട് ലോഡിങ് മെഷീനുകൾക്ക് കുറച്ചു വെള്ളവും വൈദ്യുതിയും മാത്രമേ ആവശ്യമുള്ളൂ. ഫ്രണ്ട് ലോഡിങ് മെഷീനും ടോപ് ലോഡിങ് മെഷീനും പ്രത്യേകം ഡിറ്റർജന്റുകളാണ് ഉപയോഗിക്കുന്നത്.\nവെള്ളം ചൂടാക്കി ഉപയോഗിക്കുന്ന തരം വാഷിങ് മെഷീനുകൾ വൈദ്യുതി കൂടുതൽ ഉപയോഗിക്കുന്നു. ഇവ കേരളത്തിലെ കാലാവസ്ഥയ്ക്ക് ആവശ്യമുള്ളതല്ല. നിർദ്ദേശിച്ചിരിക്കുന്ന പൂർണ്ണ ശേഷിയിൽ തന്നെ പ്രവർത്തിപ്പിക്കുക. കുറച്ചു തുണി മാത്രം എടുത്ത് ദിവസവും അലക്കുന്ന രീതിക്കു പകരം ആഴ്ചയിൽ ഒരിക്കലോ രണ്ടു പ്രാവശ്യമോ ആക്കി ക്രമീകരിക്കുന്നത് വഴി ധാരാളം വെള്ളവും വൈദ്യുതിയും ലാഭിക്കാൻ സാധിക്കും.\nഅഴുക്കില്ലാത്തതും അധികം ഉപയോഗിക്കാത്തതുമായ തുണികൾക്ക് ക്വിക്ക് സൈക്കിൾ മോഡ് ഉപയോഗിക്കാം. വാഷിങ് മെഷീൻ ലോഡ് ചെയ്തതിനു ശേഷം മാത്രം ഓൺ ചെയ്യുക. ഉപയോഗം കഴിഞ്ഞാൽ വാഷിങ് മെഷീന്റെ സ്വിച്ച് ഓഫ് ചെയ്ത് പ്ലഗ് എടുത്ത് മാറ്റുക.\nകഴിവതും വൈകുന്നേരം 6.30 മുതൽ 10 മണിവരെയുള്ള സമയങ്ങളിൽ വാഷിങ് മെഷീൻ ഉപയോഗിക്കാതിരിക്കുക. വസ്ത്രങ്ങൾ വെയിലത്ത് ഉണക്കുക. വസ്ത്രങ്ങൾ വെയിലത്ത് ഉണക്കുന്നതിലൂടെ പ്രതിവർഷം ഏകദേശം 1692 രൂപയുടെ ഊർജം ലാഭിക്കാൻ കഴിയുമെന്നാണ് കണക്ക്.\nEnglish Summary- Washing Machine Energy Saving Tips


odiyan songs | ഒടിയനിലെ കൊണ്ടോരാം കൊണ്ടാരാം....എന്ന പ്രണയഗാനം അബുദബിയിലെ കാണികൾക്ക് മുന്നിൽ പാടി മാണിക്യനും അമ്പ്രാട്ടിയും; ഒന്നാണ് നമ്മൾ എന്ന സ്റ്റേജ് ഷോയിൽ ഒടിയനിലെ ഗാനം ആലപിക്കുന്ന മോഹൻലാലിന്റെയും മഞ്ജുവിന്റെയും വീഡിയോ വൈറലാക്കി ആരാധകർ; ചിത്രത്തിലെ ആദ്യ വീഡിയോ ഗാനവും യുട്യൂബ് ട്രന്റിങിൽ ഒന്നാം സ്ഥാനത്ത് - MarunadanMalayali.com\nമലയാള സിനിമയുടെ സൂപ്പർ താരങ്ങൾ അണിനിരന്ന മഹാ പ്രളയത്തിൽ തകർന്ന കേരളത്തിന് കൈത്താങ്ങായി ഒന്നാണ് നമ്മൾ എന്ന സ്റ്റേജ് ഷോ കഴിഞ്ഞദിവസമാണ് അബുദബിയിൽ അരങ്ങേറിയത്.അബുദാബി ആംഡ്‌ഫോഴ്‌സ് ക്ലബിൽ 'നടന്ന ഒന്നാണ് നമ്മൾ' എന്ന സ്റ്റേജ് ഷോയിലും താരമായത് ഒടിയൻ മാണിക്യനും അമ്പ്രാട്ടിയുമായിരുന്നു.\nമോഹൻലാൽ ചിത്രം ഒടിയനിലെ ആദ്യഗാനം 'കൊണ്ടോരാം കൊണ്ടോരാം' എന്ന ഹിറ്റ് ഗാനമാണ് പ്രേക്ഷകർക്ക് മുമ്പിൽ പാടിയാണ് മോഹൻലാലും മഞ്ജുവാര്യരും അരങ്ങ് തകർത്തത്. ഈ വീഡിയോയും ഇപ്പോൾ തരംഗമാകുകയാണ്. വലിയ കയ്യടികളോടെയാണ് ഗാനത്തെ പ്രക്ഷേകർ സ്വീരിച്ചത്. കാണികളിലൊരാളാണ് ഇരുവരും പാടുന്ന വീഡിയോ യൂട്യൂബിൽ ഷെയർ ചെയ്തത്.\nമുൻപെങ്ങും മറ്റൊരു പാട്ടിനും ലഭിക്കാത്തത്ര സ്വീകാര്യതയാണ് പാട്ടിന് യൂട്യൂബിൽ ലഭിച്ചത്. സിനിമ റിലീസാകുന്നതിന് മുൻപ് തന്നെ ചിത്രത്തിലെ ഗാനങ്ങൾ പ്രേക്ഷകർ ഏറ്റെടുത്തു കഴിഞ്ഞു.എം. ജയചന്ദ്രൻ സംഗീതം നിർവഹിച്ച് സുദീപും ശ്രേയാ ഘോഷാലും ചേർന്ന് ആലപിച്ചിരിക്കുന്ന ഗാനം എഴുതിയിരിക്കുന്നത് റഫീഖ് അഹമ്മദാണ്. റിലീസ് ചെയ്തു മണിക്കൂറുകൾക്കകം തന്നെ ഒടിയനിലെ പാട്ട് യൂട്യൂബ് ട്രെൻഡിങിൽ ഒന്നാമതെത്തിയിരുന്നു. ദിവസങ്ങൾ പിന്നിട്ടിട്ടും ട്രെൻഡിങ്ങിൽ മുന്നിൽ തന്നെയാണ് ഗാനം.\nഇതിന് പിന്നാലെ കഴിഞ്ഞ ദിവസം പുറത്തിറങ്ങിയ ആദ്യ വീഡിയോ ഗാനവും യുട്യൂബ് ട്രന്റിങിൽ ഒന്നാം സ്ഥാനത്ത് തന്നെയാണ്. ശ്രേയ ഘോഷാൽ ആലപിച്ച 'മാനം തുടുക്കണ് നേരം വെളുക്കണ്' എന്ന ഗാനമാണ് പ്രേക്ഷകർ ഏറ്റെടുത്തത്. മോഹൻലാലും മഞ്ജുവാരിയരും സന അൽത്താഫുമാണ് ഗാനരംഗത്ത് എത്തിയിരിക്കുന്നത്.\nഗ്രാമവും പഴയ തറവാടുമൊക്കെ ഉൾപ്പെടുത്തി മികച്ച ദൃശ്യാവിഷ്‌കാരമാണ് ഗാനത്തിന് സംവിധായകൻ ഒരുക്കിയിരിക്കുന്നത്. റഫീക്ക് അഹമ്മദിന്റെ വരികൾക്ക് എം ജയചന്ദ്രനാണ് സംഗീതം നൽകിയിരിക്കുന്നത്. 'കൊണ്ടോരാം' എന്ന് തുടങ്ങുന്ന ഗാനത്തിന്റെ ലിറിക് വീഡിയോ ആയിരുന്നു പുറത്തിറങ്ങിയത്.


എട്ട് വഴിയോര കച്ചവടക്കാരില്‍നിന്നുള്ള പാഠങ്ങള്\nരുചികരമായതും പുതിയ രീതിയിലുള്ളതുമായ സ്ട്രീറ്റ് ഫുഡുകളെക്കുറിച്ച് മനസിലാക്കുന്നതിന് വേണ്ടിയാണ് ഞാന് മുംബൈ നഗരത്തിലുടനീളം യാത്ര ചെയ്തത്. ചില കച്ചവടക്കാരില്‍നിന്നും അസാമാന്യമായ സൃഷ്ടി വൈഭവവും കണ്ടുപിടിത്തങ്ങളും കച്ചവട വൈഭവവുമെല്ലാം ഞാന് തിരിച്ചറിഞ്ഞു. പലരും അസാമാന്യമായ സംരംഭകത്വമാണ് തങ്ങളുടെ ബിസിനസില് കൊണ്ടുവന്നിരിക്കുന്നത്. എന്നെ സ്വാധീനിച്ച ചില സംഭവങ്ങള് ചേര്‍ക്കുന്നു.\n1. നിങ്ങള്‍ക്ക് എന്ത് ചെയ്യാനാകുമെന്ന് ലോകത്തിന് കാണിച്ച് കൊടുക്കുക\nഡാനിയല് ഡീസൂസ ബംഗലൂരുവിലെ ഷാരോണ് ടീ സ്റ്റാളിന്റെ ഉടമസ്ഥനാണ്. എന്നാല് മറ്റൊരു ടീസ്റ്റാള് കൂടി തുടങ്ങാന് ഇയാള് തയ്യാറല്ല. എന്തുകൊണ്ട് സ്ഥിരമായി ഒരു തരത്തിലുള്ള ചായ മാത്രം വില്‍ക്കുന്നു എന്നായി ഡിസൂസയുടെ ചിന്ത. ചായയില് വൈവിധ്യങ്ങള് കൊണ്ടുവരാനായിരുന്നു പിന്നീടുള്ള ശ്രമം. ഇന്ന് ഇന്ദിരാനഗറിലുള്ള ഷാരോണ് ടീ സ്റ്റാള് വിവിധ വെറൈറ്റികളിലുള്ള ചായകളുടെ ഒരു പാര്‍ലര് തന്നെയാണ്. സംസ്ഥാനത്തുടനീളം നിന്നുള്ള രാഷ്ട്രീയക്കാരും ചലച്ചിത്ര താരങ്ങളും ഉള്‍പ്പെടെ ഡിസൂസയുടെ ടീ സ്റ്റാളില് ചായകുടിക്കാനെത്തുന്നു. ഷാരോണ് ടീ സ്റ്റാളിലെത്തിയ ചില പ്രമുഖരുടെ ചിത്രങ്ങളും ഈ ചെറിയ കടയ്ക്കുള്ളില് പ്രദര്‍ശിപ്പിച്ചിട്ടുണ്ട്.\n2. അപ്രതീക്ഷിതമായത് എന്തെങ്കിലും ചെയ്യുക.\nഒരു മോമോ കച്ചവടക്കാരി ചെയ്തത് അദ്ദേഹം പതിവായുണ്ടാക്കുന്ന വെള്ള നിറത്തിലുള്ള മോമോക്ക് പല നിറങ്ങള് നല്‍കുകയെന്നതാണ്. നിറം നല്‍കാനായി പ്രകൃതിദത്ത ആഹാരസാധനങ്ങളുടെ നിറം തന്നെയാണ് ഉപയോഗിച്ചതും. അതായത് ബിറ്റ്‌റൂട്ട്, ക്യാരറ്റ്, ചീര എന്നിവ ചേര്‍ത്ത് മോമോക്ക് ആകര്‍ഷകമായ നിറങ്ങള് നല്‍കി. ഒരു ചെറിയ ഭാവനസൃഷ്ടി ഉപയോഗിക്കുന്നതിലൂടെ വളരെ വലിയ ഫലമാണ് ലഭിച്ചത്.\n3. ലക്ഷ്യം മാര്‍ഗത്തെ സാധൂകരിക്കും.\nസൗത്ത് ഇന്‍ഡ്യയില് പ്രശസ്തമായ സുന്‍ഡാല് എന്ന ലഘുഭക്ഷണം വില്‍ക്കുന്ന കച്ചവടക്കാരന്റെ കഥയാണ് അടുത്തത്. വെള്ളക്കടല ഉപയോഗിച്ചാണ് ഇത് പാകം ചെയ്യുന്നത്. സുന്‍ഡാലിനെ എങ്ങനെ ഈര്‍പ്പമുള്ളതും ആവിയുടെ ചൂട് തട്ടി എപ്പോഴും ചൂടുള്ളതായി വിതരണം ചെയ്യാം എന്നതുമായി കച്ചവടക്കാരന്റെ ചിന്ത. താന് വില്‍പനക്ക് കൊണ്ടുനടക്കുന്ന ഉന്തുവണ്ടിയില് ഇത് വളരെ എളുപ്പത്തില് സാധ്യമാകുന്നതല്ലെന്ന് അയാള് മനസിലാക്കി. അതിന് ശേഷം തന്റെ വണ്ടിയില് ഒരു കുടം വെള്ളവും ഒരു സ്റ്റൗവും വയ്ക്കാന് സ്ഥലം കണ്ടെത്തി. തിളയ്ക്കുന്ന വെള്ളത്തില്‍നിന്നുള്ള പുക വണ്ടിയുടെ പ്ലാറ്റ്‌ഫോമിലുള്ള ചെറിയ സുഷിരങ്ങള് വഴി കടനനുപോകും. ഒരു കസ്റ്റമര് എത്തിയാല് അയാള്‍ക്ക് ആവശ്യമുള്ള സുഡാല് പ്ലാറ്റ്‌ഫോമിന്റെ സുഷിരത്തിന് മുകളിലേക്ക് വെയ്ക്കും. ഇത് ആവിതട്ടി ചൂടാകുകയും മാത്രമല്ല ഒരു ചെറിയ നനവും ഉണ്ടായിരിക്കുകയും ചെയ്യും. ഇതേ രീതിയില് ചിക്കന് സീഖ് കെബാബ് എച്ച് ആസ് ആര് ലേഔട്ടിലെ മെയിന് റോഡ് 27ലും പ്രവര്‍ത്തിക്കുന്നുണ്ട്.\n4. കുറച്ച് വെറൈറ്റികള്: പകരം വെയ്ക്കാനില്ലാത്ത ഗുണനിലവാരം.\nകുറച്ച് നാള് മുമ്പ് ഞാന് ബംഗലൂരുവിലെ പ്രശസ്തമായ ഗാന്ധി ബസാറില് ഒരു പക്കോറ, ബജി കച്ചവടക്കാരനെ പരിചയപ്പെട്ടു. പച്ച കുരുമുളക് കൊണ്ടും ഉരുളക്കിഴങ്ങ്‌കൊണ്ടും, ക്യാപ്‌സിക്കം കൊണ്ടും വാഴപ്പഴം കൊണ്ടുമെല്ലാം തയ്യാറാക്കുന്ന വിവിധ വെറൈറ്റികളിലുള്ള ബജിയായിരുന്നു അദ്ദേഹം വില്‍പന നടത്തിയിരുന്നത്. അതേസമയം മാര്‍ക്കറ്റിലുള്ളതിനേക്കാള് 50 ശതമാനം റേറ്റ് കൂട്ടിയാണ് ബജിക്ക് ഇയാള് വില ഈടാക്കിയിരുന്നത്. അതിന് കാരണവുമുണ്ട്. ഏറ്റവും നല്ല പച്ചക്കറികളാണ് ഇയാള് ബജി നിര്‍മിക്കാന് ഉപയോഗിച്ചിരുന്നത്. എല്ലാ ബജിയും ഒരേ അളവിലുളളതും ശുദ്ധമായ പച്ചക്കറികള് മാത്രംകൊണ്ട് തയ്യാറാക്കുന്നവയുമാണ്. മറ്റ് നിരവധി ബജിവില്‍പനക്കാര് തെരുവിലുണ്ടെങ്കിലും അവരൊന്നും ഗുണനിലവാരമുള്ള സാധനങ്ങളല്ല ഉപയോഗിക്കുന്നത് എന്നതുകൊണ്ട് ഇദ്ദേഹത്തിന്റെ അടുത്ത് വില കൂടുതലാണെങ്കിലും എല്ലാവരും എത്തുന്നു.\n5. സേവനം എപ്പൊഴും ഒരു ചെറു ചിരിയോടെ\nരവിയുടെ ഗോപി വാനിന് മുന്നില് എപ്പോഴും ആള്‍ക്കൂട്ടമാണ്. ആള്‍ക്കൂട്ടത്തിന് നടുവില് ഒരു ചെറു ചിരിയോടെ രവി എപ്പോഴുമുണ്ടാകും. ബംഗലൂരുവിലെ ബനാശങ്കരി ബി ഡി എ കോംപ്ലക്‌സിന്റെ ഒരു മൂലയിലാണ് രവി തന്റെ ഫുഡ് വാനിന് സ്ഥാനം കണ്ടെത്തിയിരിക്കുന്നത്. കുപിതരായി വരുന്ന കസ്റ്റമറെപോലും തന്റെ വിനയം നിറഞ്ഞെ പെരുമാറ്റവും ചിരിച്ച മുഖവും കൊണ്ട് രവി കൈയിലെടുക്കുന്നു. സേവന വിജയത്തിന്റെ ഉത്തമ ഉദാഹരണമാകുകയാണ് രവി.\n6. നിലവിലുള്ള കാര്യങ്ങള് തന്നെ പുതിയ രീതിയില് പ്രയോഗിക്കുക\nസൂപ്പ് ഇരുന്ന് ഭക്ഷണം കഴിക്കാന് സൗകര്യമുള്ളയിടങ്ങളില് മാത്രമേ വിളമ്പാറുള്ളൂ എന്ന് ആരാണ് പറയുന്നത്? ദിവസവും വിവിധ കറിക്കൂട്ടുകള് ചേര്‍ത്ത മൂന്ന് തരത്തിലുള്ള സൂപ്പുകളാണ് വല്ലാര്‍മതി വിതരണം ചെയ്യുന്നത്. തന്റെ ചെറിയ സൂപ്പ് വണ്ടിയിലാണ് സൂപ്പ് വിതരണം. ബംഗലൂരുവിലെ എച്ച് എസ് ആര് ലേ ഔട്ടിലാണ് തന്റെ സൂപ്പ് വണ്ടിയുമായി വല്ലാര്‍മതി ദിവസവും എത്തുന്നത്. അതുപോലെ ലിറ്റില് ഇറ്റലിയിലെ ഷെഫ് ആയ കുമാര് ദിവസവും തന്റെ പിസ വാനുമായി തെരുവിലെത്താറുണ്ട്. വലിയ ആള്‍ക്കൂട്ടമാണ് ഇദ്ദേഹത്തിന്റെ വാനിന് ചുറ്റും കാണാറുള്ളത്. പിസയോടൊപ്പം ഗാര്‍ലിക് ബ്രെഡും ഇദ്ദേഹം വില്‍ക്കാറുണ്ട്.\n7. യോഗ്യമായത് കണ്ടെത്തി അതില് മികച്ചതാകാന് നോക്കുക\nന്യൂട്രീഷ്യന് വിദ്യാര്‍ഥിയാണ് രേവതി. തെരുവ് കടകളിലെ ഭക്ഷണം നിരവധി പ്രമേഹം ഉള്‍പ്പെടെ നിരവധി ആരോഗ്യ പ്രശ്‌നങ്ങള്‍ക്ക് കാരണമാകുമെന്ന് മനസിലാക്കിയ രേവതി പ്രത്യേക ചേരുവകളും ചെറുപയറും പാവയ്ക്കയുമെല്ലാം ചേര്‍ത്ത് പുതിയ വിഭവങ്ങള് കണ്ടെത്തി. വിഭവങ്ങളുണ്ടാക്കുന്നതിനുള്ള സാധനങ്ങള് മല്ലേശ്വരത്തുള്ള തന്റെ ചെറിയ ഭക്ഷണശാലയില്‍നിന്നുള്ളവ തന്നെയാണ്.\n8. ആളുകള്‍ക്ക് ഇഷ്ടമുള്ളത് നല്‍കുക: കുടുംബത്തോടൊപ്പം സന്തോഷം പങ്കുവെക്കുക.\nകസ്റ്റമേഴ്‌സ് ഇഷ്ടപ്പെടുന്നത് ചെയ്യുക. ഗോവയില് കൂടുതല് പേരും ഇതാണ് ചെയ്യുന്നത്. അതായത് ഒരാളുടെ ജോലി അയാളുടെ കുടുംബാംഗങ്ങളെല്ലാം ചേര്‍ന്ന് പെട്ടെന്ന് തീര്‍ക്കുകയും അതിന് ശേഷം കുടുംബാംഗങ്ങളെല്ലാം ചേര്‍ന്ന് സമയം പങ്കുവെച്ച് സന്തോഷം കണ്ടെത്തുകയും ചെയ്യുന്നു.\nടാക്കിംഗ് സ്ട്രീറ്റ് എസ്സ സംരംഭത്തിന്റെ സി ഇ ഒയായ മഹീമ കപൂര് ആണ് എഴുത്തുകാരി. ഇവര് നേരത്തെ യുനിലിവറിലും ടാറ്റയിലും ജോലി ചെയ്തിട്ടുണ്ട്. ഐ ഐ എം ബാംഗലൂരുവിലും എസ് എസ് എസ് ഐ എച്ച് എല്ലിലുമായാണ് പഠനം പൂര്‍ത്തിയാക്കിയത്.


കോവിഡ് പരിശോധനാ കിറ്റ് ഓണ്‍ലൈനില്; കണക്ക് കിട്ടാതെ ആരോഗ്യവകുപ്പ് | Covid19 self test Kit online causes issues| Health| Covid19\nകോവിഡ് പരിശോധനാ കിറ്റ് ഓണ്‍ലൈനില്; കണക്ക് കിട്ടാതെ ആരോഗ്യവകുപ്പ്\nAug 18, 2021, 12:52 PM IST\nരാജ്യത്ത് സ്വയംപരിശോധനാ കിറ്റ് ഇറക്കാന് മൂന്ന് ലാബുകള്‍ക്കാണ് ഐ.സി.എം.ആര്. അംഗീകാരമുള്ളത്\nകണ്ണൂര്: വീട്ടിലിരുന്ന് കോവിഡ് പരിശോധന നടത്താവുന്ന 'റാപ്പിഡ് ആന്റിജന് സെല്‍ഫ് ടെസ്റ്റ് കിറ്റ്' ഓണ്‍ലൈനായി വാങ്ങി രോഗനിര്‍ണയം നടത്തുന്നവരുടെ എണ്ണം കൂടുന്നു. എന്നാല്, കിറ്റ് വാങ്ങുന്നവര്‍ക്ക് ശരിയാംവിധം ഉപയോഗിക്കാനറിയാത്തത് വെല്ലുവിളിയായി. കിറ്റിന് ഒപ്പമുള്ള ആപ്പ് ഡൗണ്‍ലോഡ് ചെയ്ത് ടെസ്റ്റ് കാര്‍ഡ് സ്‌കാന് ചെയ്യാത്തതിനാല് കോവിഡ് ഫലം ഔദ്യോഗികമായി ആരും അറിയുന്നുമില്ല.\nസ്‌കാന് ചെയ്താല് ഡാറ്റ ഐ.സി.എം.ആര്. വെബ്‌സൈറ്റില് എത്തും. എന്നാല്, സ്വയംപരിശോധനാ കിറ്റിലൂടെ ഐ.സി.എം.ആറിന് കിട്ടുന്ന ഫലം സംസ്ഥാന സൈറ്റിലേക്ക് തരില്ല. പോസിറ്റീവ് ആയവരുടെ വിവരം അതിനാല് ആരോഗ്യവകുപ്പ് അറിയില്ല. പോസിറ്റീവ് ആയവര് രോഗം പറയാത്തതും ക്വാറന്റീനില് നില്‍ക്കാത്തും ഗുണത്തേക്കാളേറെ ദോഷം ചെയ്യുന്നു.\nരാജ്യത്ത് സ്വയംപരിശോധനാ കിറ്റ് ഇറക്കാന് മൂന്ന് ലാബുകള്‍ക്കാണ് ഐ.സി.എം.ആര്. അംഗീകാരമുള്ളത്. ഓണ്‍ലൈന് വിപണിയില് റാപ്പിഡ് ആന്റിജന് സെല്‍ഫ് ടെസ്റ്റ് കിറ്റിന് 250 രൂപയാണ് വില. കിറ്റില് എക്‌സ്ട്രാക്ഷന് ട്യൂബ്, നേസല് സ്വാബ്, ടെസ്റ്റ് കാര്‍ഡ് എന്നിവയുണ്ടാകും. 'കോവിസെല്‍ഫ്' ആണ് വാങ്ങുന്നതെങ്കില് ഫോണില് മൈലാബ് ആപ്പ് തുറക്കണം. മൂക്കില്‍നിന്ന് സ്വാബ് എടുത്ത് അത് കിറ്റിലുള്ള ലായനിയില് കലര്‍ത്തി കാര്‍ഡില് ഒഴിച്ചാണ് ടെസ്റ്റ് നടത്തുക. ടെസ്റ്റ് കാര്‍ഡില് രണ്ട് ഭാഗങ്ങള് ഉണ്ട്.\nനിയന്ത്രണഭാഗവും ടെസ്റ്റ് ഭാഗവും. നിയന്ത്രണഭാഗത്തില് മാത്രം വര തെളിഞ്ഞാല് നെഗറ്റീവ് ആണ്. നിയന്ത്രണ, ടെസ്റ്റ് ഭാഗങ്ങളില് വര തെളിഞ്ഞാല് കോവിഡ് പോസിറ്റീവ് ആണ്. പരിശോധന പൂര്‍ത്തിയാക്കിയശേഷം ടെസ്റ്റ് കാര്‍ഡിന്റെ ഫോട്ടോ സ്‌കാന് ചെയ്ത് മൈലാബിലോ കോവിസെല്‍ഫ് ആപ്പിലോ വിവരം നല്‍കണം. ഇത് ചെയ്യാത്തതാണ് പ്രശ്‌നമാകുന്നത്. നിലവില് സംസ്ഥാനത്തെ സ്വകാര്യ ലാബുകള് ഉള്‍പ്പെടെ എല്ലാ ടെസ്റ്റിങ് കേന്ദ്രങ്ങളില്‍നിന്നുമുള്ള കോവിഡ് ഫലം സംസ്ഥാന സര്‍ക്കാര് പോര്‍ട്ടലില് ഉണ്ട്. അതുവഴി ഐ.സി.എം.ആര് പോര്‍ട്ടലിലേക്കും എത്തും. എന്നാല്, സെല്‍ഫ് ടെസ്റ്റ് കിറ്റിലൂടെ ഐ.സി.എം.ആറിന് കിട്ടുന്ന കോവിഡ് ഫലം സംസ്ഥാന സൈറ്റിലേക്ക് തരില്ല. ഈ ഡാറ്റ കിട്ടാത്തത് വലിയ പ്രശ്‌നമാണ്.\nContent Highlights: Covid19 self test Kit online causes issues, Health, Covid19


സാധനങ്ങള്‍ക്കിനി വിലകുറയും,സംസ്ഥാനം ഇതുവരെ പിരിച്ചെടുത്തത് 1600 കോടി രൂപ - BIG14NEWS\nതിരുവനന്തപുരം : പ്രളയ സെസ് എന്ന പേരില് സംസ്ഥാനത്ത് ഏര്‍പ്പെടുത്തിയിരുന്ന സെസ് അവസാനിപ്പിച്ചു. 2021 ജൂലെ മാസത്തില് അവസാനിക്കുന്ന സെസ് തുടരില്ലെന്ന് സംസ്ഥാന ബജറ്റില് പറഞ്ഞിരുന്നു. അതിനു പിന്നാലെയാണ് ഇന്ന് മുതല് സെസ് നിര്‍ത്തലാക്കിയത്. ഇതോടെ സംസ്ഥാനത്തെ ഒട്ടുമിക്ക സാധനങ്ങള്‍ക്കും വിലകുറയും.\n2019 ആഗസ്റ്റ് ഒന്ന് മുതലാണ് ഇത് ഏര്‍പ്പെടുത്തിയിരുന്നത്. അഞ്ച് ശതമാനത്തിന് മുകളില് ജിഎസ്ടിയുള്ള സാധനങ്ങള്‍ക്ക് ഒരു ശതമാനമാണ് പ്രളയ സെസ് ചുമത്തിയിരുന്നത്. സ്വര്‍ണത്തിനും വെള്ളിക്കും കാല് ശതമാനമായിരുന്നു പ്രളയ സെസ്. പ്രളയ സെസ് വഴി ഏകദേശം 1600 കോടി രൂപ പ്രളയ സെസായി പിരിച്ചെടുക്കാന് കഴിഞ്ഞുവെന്ന് ധനമന്ത്രി കെ.എന്. ബാലഗോപാല് പറഞ്ഞു. പ്രളയ സെസ് ഒഴിവാക്കാന് ബില്ലിങ് സോഫ്ട്‌വെയറില് മാറ്റം വരുത്താന് സര്‍ക്കാര് വ്യാപാരികള്‍ക്ക് നിര്‍ദ്ദേശം നല്‍കി കഴിഞ്ഞു.\nകാര്, ബൈക്ക്, ടിവി, റഫ്രിജറേറ്റര്, വാഷിങ് മെഷീന്, മൊബൈല് ഫോണ്, സിമന്റ്, പെയിന്റ് തുടങ്ങിയ ഉല്‍പന്നങ്ങള്‍ക്കെല്ലാം സെസ് ചുമത്തിയിരുന്നു. ഇവയുടെ വിലയില് കുറവുണ്ടാകും. ജനങ്ങള് ലഭിക്കുന്ന ബില്ലില് പ്രളയ സെസ് ഒഴിവാക്കിയിട്ടുണ്ടോയെന്ന് ഉറപ്പാക്കണമെന്ന് ധനമന്ത്രി നിര്‍ദ്ദേശിച്ചു.\nPrevious articleസംസ്ഥാനത്ത് കോവിഡ് പ്രതിരോധത്തില് വീഴ്ച അഞ്ച് ദിവസത്തിനിടെ ഒരു ലക്ഷത്തിലധികം അടച്ചില് ഒഴിവാക്കി ആള്‍ക്കൂട്ടം ഒഴിവാക്കിയേക്കും\nNext articleസംസ്ഥാനത്ത് ഇന്ന് 20,728 പേർക്ക് കോവിഡ്19 സ്ഥിരീകരിച്ചു 56 മരണം റിപോർട്ട് ചെയ്തു


പ്രണവ് നായകനാവുന്ന ചിത്രത്തിന്റെ ലൊക്കേഷനില് മോഹന്‍ലാല് എത്തിയതിന്റെ വീഡിയോ പുറത്ത് - Rashtrabhoomi\nപ്രണവ് നായകനാവുന്ന ചിത്രത്തിന്റെ ലൊക്കേഷനില് മോഹന്‍ലാല് എത്തിയതിന്റെ വീഡിയോ പുറത്ത്\nNo Comments on പ്രണവ് നായകനാവുന്ന ചിത്രത്തിന്റെ ലൊക്കേഷനില് മോഹന്‍ലാല് എത്തിയതിന്റെ വീഡിയോ പുറത്ത്\nആരാധകര് പ്രതീക്ഷയോടെ കാത്തിരിക്കുന്ന ചിത്രമാണ് പ്രണവ് മോഹന്‍ലാല് ചിത്രം ഹൃദയം. വിനീത് ശ്രീനിവാസന് സംവിധാനം ചെയ്യുന്ന ചിത്രത്തില് നായിക ആയി എത്തുന്നത് കല്യാണി പ്രിയദര്‍ശന് ആണ്.\nചിത്രത്തിന്റെ ലൊക്കേഷനില് മോഹന്‍ലാല് എത്തിയതിന്റെ വീഡിയോ പുറത്തുവിട്ടിരിക്കുകയാണ് നിര്‍മാതാവ് വൈശാഖ് സുബ്രഹ്മണ്യം. ഭാര്യ സുചിത്രയോടൊപ്പം ലൊക്കേഷനില് എത്തിയ മോഹന്‍ലാല് സംവിധായകന് അണിയറപ്രവര്‍ത്തകരുമായി സംസാരിക്കുന്നതും വീഡിയോയിലുണ്ട്.\nനാല്‍പതുവര്‍ഷങ്ങള്‍ക്ക് ശേഷം മെറിലാന്‍ഡ് സിനിമാസ് തിരിച്ചെത്തുകയാണ്. മെറിലാന്‍ഡിന് വേണ്ടി വൈശാഖ് സുബ്രഹ്മണ്യനാണ് സിനിമ നിര്‍മിക്കുന്നത്. ശ്രീനിവാസന്- മോഹന്‍ലാന്- പ്രിയദര്‍ശന് കൂട്ടുകെട്ടില് നിന്ന് അടുത്ത തലമുറയിലെ മൂന്ന് പേര് ഒന്നിക്കുന്നുവെന്ന പ്രത്യേകതയും ഹൃദയം എന്ന ചിത്രത്തിനുണ്ട്.


ജനകീയമായി ഇടതുപക്ഷം: സൗദിയില്‍നിന്ന് തൊഴില് നഷ്ടപ്പെട്ടു വരുന്ന മലയാളികള്‍ക്കു സര്‍ക്കാര് സഹായം; നന്ദി അറിയിച്ച് പ്രവാസികളും | Eyewitness News\nസ്വന്തം പിതാവിന് പാരയായവനാണ് കെ മുരളീധരന്: പി എസ് ശ്രീധരന്‍പിള്ള\nകോണ്‍ഗ്രസ് പ്രതീക്ഷകള്‍ക്ക് തിരിച്ചടി… മത്സരിക്കാന് ഉമ്മന് ചാണ്ടിയില്ല; കോട്ടയം മാണി ഗ്രൂപ്പിന് തന്നെ\nയു.ഡി.എഫ് സ്ഥാനാര്‍ത്ഥി നിര്‍ണ്ണയത്തില് ഇടപെട്ട് മതസംഘടനകള് വീണ്ടും ; അഞ്ചാം മന്ത്രിയെപോലെ മൂന്നാമതൊര് സീറ്റുകൂടി ലീഗ് പിടിച്ച് വാങ്ങണമെന്ന് ഇ.കെ. സുന്നി മുഖപത്രം\nബിക്കിനി പര്‍വതാരോഹക ഗിഗി വൂവിന് അപകടത്തെ തുടര്‍ന്ന് ദാരുണാന്ത്യം :\nസംഘനേതാക്കള്‍ക്ക് ഉപയോഗിക്കാനുള്ള വെറും ‘ക്വാണ്ടങ്ങള്’ മാത്രമാണ് ആര്.എസ്.എസ് പ്രവര്‍ത്തകര്; രൂക്ഷവിമര്‍ശനവുമായി തോക്ക് സ്വാമിയുടെ ലൈവ് വീഡിയോ കാണാം\nപത്ത് വർഷം പത്തനംതിട്ട മണ്ഡലത്തിൽ എന്ത് വികസനമാണ് നടത്തിയത്? സ്വന്തം വോട്ടറുടെ ചോദ്യത്തിന് മുന്നിൽ ഉത്തരം മുട്ടി ആന്റോ ആന്റണി എംപി\nസര്‍ക്കാറിന്‍റെ പ്രോഗ്രസ്സ് റിപ്പോര്‍ട്ടുമായി പിണറായി നേരിട്ട് ജനങ്ങള്‍ക്കിടയില്; രണ്ടു ദിവസങ്ങളില് മുഖ്യമന്ത്രി പങ്കെടുത്തത് എട്ട് കുടുംബസംഗമങ്ങളില് :\nമാതൃകയായി കോഴിക്കോട് ബീച്ച് ഗവ. ജനറല് ആശുപത്രി; ട്രാന്‍സ്‌ജെന്‍ഡേഴ്‌സിനു മാത്രമായി പ്രത്യേക ഒ.പി തുറന്നു\nപ്രിയങ്കാ ഗാന്ധി കൊള്ളാം, ഇന്ദിരയെപ്പോലുണ്ട്: പിന്തുണയുമായി ശിവസേന\nവരന് മുങ്ങി, സുഹൃത്തിന്റെ സഹോദരന് താലി ചാര്‍ത്തി\nജനകീയമായി ഇടതുപക്ഷം: സൗദിയില്‍നിന്ന് തൊഴില് നഷ്ടപ്പെട്ടു വരുന്ന മലയാളികള്‍ക്കു സര്‍ക്കാര് സഹായം; നന്ദി അറിയിച്ച് പ്രവാസികളും\nSeptember 21, 2016 Content Updater\nതിരുവനന്തപുരം• സൗദി അറേബ്യയില്‍നിന്ന് തൊഴില് നഷ്ടപ്പെട്ട് എത്തുന്ന മലയാളികള്‍ക്കു സഹായവുമായി സംസ്ഥാന സര്‍ക്കാര്. സൗദിയിലെ എമ്മാര് എന്ന നിര്‍മ്മാണ കമ്ബനിയില്‍നിന്നു തൊഴില് നഷ്ടപ്പെട്ടു തിരിച്ചു പോരേണ്ടി വരുന്ന 300 ഇന്ത്യക്കാരില് മുപ്പതോളം മലയാളികളാണ് ഉണ്ടായിരുന്നത്. ഇവര്‍ക്ക് ആവശ്യമായ സഹായങ്ങള് നല്‍കാന് നിര്‍ദേശം നല്‍കിയിട്ടുണ്ടെന്ന് മുഖ്യമന്ത്രി പിണറായി വിജയന് അറിയിച്ചു.\nഅതിന്റെ ഭാഗമായി ഇന്ന് പുലര്‍ച്ചെ ഡല്‍ഹിയില് വിമാനമിറങ്ങിയ ആസിഫ് എന്ന മലയാളി യുവാവിനെ വിമാനത്താവളത്തില്‍നിന്ന് ഡല്‍ഹി കേരള ഹൗസിലേക്ക് സംസ്ഥാന സര്‍ക്കാര് പ്രതിനിധികള് എത്തിച്ചു. വിമാന ടിക്കറ്റ് ലഭ്യമാകുന്നതുവരെ അവിടെ താമസവും ഭക്ഷണവും നല്‍കും.\nടിക്കറ്റ് നിരക്കിനു പുറമെ അവശ്യധനസഹായമായി 2,000 രൂപയും അനുവദിച്ചിട്ടുണ്ട്. തുടര് ജീവിതത്തിനു സഹായകമാകുന്ന തൊഴില്‍പരിശീലനം, വായ്പാസാധ്യതകള് എന്നിവ വിശദമാക്കുന്ന ലഘുലേഖകളും ആസിഫിനെ ഉദ്യോഗസ്ഥര് ഏല്‍പ്പിച്ചു.\nസാമ്ബത്തിക പ്രതിസന്ധി രൂക്ഷമായതു മൂലം സൗദി അറേബ്യയിലെ എമ്മാര് ഇന്‍ഫ്രാസ്ട്രക്ച്ചര് കണ്‍സ്ട്രക്ഷന്‍സ് ലിമിറ്റഡിലെ 30 മലയാളികളടക്കം 300 ഇന്ത്യാക്കാരെ ജോലിയില് നിന്നും പിരിച്ചുവിട്ടിരുന്നു.


നടി സബര്‍ണയുടെ ആത്മഹത്യയ്ക്ക് കാരണം ഇതാണ്; ഞെട്ടിക്കുന്ന വിവരങ്ങള് പുറത്ത്\nസീരിയല് നടി സബര്‍ണ ആത്മഹത്യ ചെയ്തത് കടുത്ത മാനസിക സമ്മര്‍ദ്ദത്തെത്തുടര്‍ന്നെന്ന് സൂചന. ആത്മഹത്യ ചെയ്യുന്നതിനു മുമ്പുള്ള ദിവസങ്ങളില് സബര്‍ണ കടുത്ത മാനസിക പിരിമുറുക്കത്തിലായിരുന്നു എന്നാണ് ഇപ്പോള് പുറത്തു വരുന്ന വിവരം.\nഅവരുടെ ഫേസ്ബുക്ക് പോസ്റ്റുകള് ഇക്കാര്യം വ്യക്തമാക്കുന്നു. വ്യക്തി ബന്ധങ്ങളിലെ തകര്‍ച്ചയും പ്രതീക്ഷയ്‌ക്കൊത്ത് അവസരങ്ങള് ലഭിക്കാതിരുന്നതും സബര്‍ണയെ അസ്വസ്ഥയാക്കിയിരുന്നു.\nസബര്‍ണ ആത്മഹത്യ ചെയ്തതാണെന്ന നിഗമനത്തില് തന്നെയാണ് പോലീസ്. കയ്യിലെ ഞരമ്പ് മുറിച്ചിരുന്നു. സബര്‍ണ മയക്കുമരുന്ന് ഉപയോഗിച്ചിരുന്നതായും പറയപ്പെടുന്നു. കഴിഞ്ഞ വെള്ളിയാഴ്ചയാണ് ചെന്നൈയിലെ വീട്ടില് സബര്‍ണയുടെ മൃതദേഹം കണ്ടെത്തിയത്.\nTags: sabarna, Serial Actress, suicide


സ്വപ്‌നയ്‌ക്കും സന്ദീപിനും ബിജെപി അഭിഭാഷകർ? മികച്ച നിയമസഹായം ഉറപ്പാക്കാൻ നീക്കമെന്ന് വിവരം | Kerala | Deshabhimani | Monday Jul 13, 2020\nസ്വർണക്കടത്ത് കേസിലെ പ്രധാനപ്രതികളായ സ്വപ്‌ന സുരേഷിനും സന്ദീപ് നായർക്കും വിദഗ്‌ധ അഭിഭാഷകരുടെ നിയമസഹായം ഉറപ്പാക്കാൻ നീക്കമെന്ന് വിവരം. ഞായറാഴ്‌ച സ്വപ്‌നയെയും സന്ദീപിനെയും എൻഐഎ കോടതിയിൽ ഹാജരാക്കുമ്പോൾ ഇരുവർക്കുംവേണ്ടി അഭിഭാഷകർ ഹാജരായിരുന്നില്ല. അടുത്ത ദിവസങ്ങളിൽ മികച്ച അഭിഭാഷകരോ അവരുടെ പിന്തുണയോടെ പാർടിയുമായി നേരിട്ട് ബന്ധമില്ലാത്ത മറ്റാരെങ്കിലുമോ രംഗത്തുവരുമെന്നാണ് സൂചന.\nകൊച്ചിയിലെ അഭിഭാഷകൻവഴിയാണ് സ്വപ്‌ന ഹൈക്കോടതിയിൽ മുൻകൂർ ജാമ്യത്തിന് ശ്രമിച്ചത്. ഇദ്ദേഹത്തിന് എൻഐഎ കേസിന്റെ വക്കാലത്ത് നൽകിയിട്ടില്ല.\nമുൻകൂർ ജാമ്യഹർജി ഫയൽ ചെയ്‌ത അഭിഭാഷകൻ ബിജെപി അനുഭാവമുള്ള പോഷകസംഘടനകളിൽ ചിലതിൽ പ്രവർത്തിക്കുന്നയാളാണ്. ഹിന്ദു എക്കണോമിക് ഫോറം എന്ന സംഘടനയുടെ സജീവ പങ്കാളിയുമാണ്.. ക്രിമിനൽ കേസുകൾ കൈകാര്യം ചെയ്യുന്ന ഇദ്ദേഹത്തെ നേരിട്ടുകണ്ടാണ് സ്വപ്‌ന വക്കാലത്ത് നൽകിയത്. ഗുരുതര ആരോപണമുയർന്ന കേസായിരുന്നിട്ടും പ്രമുഖരെ സ്വപ്‌ന മുൻകൂർ ജാമ്യത്തിന് സമീപിക്കാതിരുന്നത് ചർച്ചയായിരുന്നു. എന്നാൽ സ്വപ്‌നയ്‌ക്കുവേണ്ടി ഹാജരായ അഭിഭാഷകനെ ഏർപ്പാടാക്കിയത് ബിജെപി ബന്ധമുള്ള പ്രമുഖ അഭിഭാഷകരിൽ ചിലരാണെന്ന വാർത്ത പിന്നാലെ വന്നു. വക്കാലത്ത് എടുത്തയാളാകില്ല കോടതിയിൽ ഹാജരാകുക എന്ന അഭ്യൂഹവുമുണ്ടായിരുന്നു. എന്നാൽ മുൻകൂർ ജാമ്യഹർജി ഹൈക്കോടതിയുടെ പരിഗണനയ്‌ക്ക് എത്തുമ്പോഴേക്കും കേസിന്റെ സ്വഭാവം മാറി. അന്തർദേശീയ ബന്ധമുള്ള ഭീകരവാദത്തിന്റെ ഭാഗമാണെന്ന വിലയിരുത്തലോടെ എൻഐഎ കേസ് ഏറ്റെടുത്തിരുന്നു. യുഎപിഎ വകുപ്പുകൾ ചാർത്തി അവർ എൻഐഎ കോടതിയിൽ കേസും ഫയൽ ചെയ്‌തു. അതോടെ മുൻകൂർ ജാമ്യം കിട്ടാനുള്ള എല്ലാ സാധ്യതയും അസ്‌തമിച്ചു. സ്വപ്‌നയുടെ മുൻകൂർ ജാമ്യത്തിന് ഹൈക്കോടതിയിൽ ഹാജരാകാനിരുന്ന പ്രമുഖ അഭിഭാഷകനും പിൻവാങ്ങി.\nഎന്നാൽ കേസ് കോടതിയിൽ വന്നുതുടങ്ങുമ്പോഴേക്കും മികച്ച നിയമസഹായം സ്വപ്‌നയ്‌ക്കും സന്ദീപിനും ലഭ്യമാക്കുമെന്നാണ് സൂചന. സന്ദീപ് നായർ ബിജെപിയുടെ സംസ്ഥാന നേതൃത്വവുമായി അടുത്ത ബന്ധമുള്ളയാളാണ്.\nഹിന്ദു എക്കണോമിക് ഫോറം


പാതിരാത്രി കിടപ്പുമുറിയിലേയ്ക്കിടിച്ച് കയറിയത് ചരക്കു ലോറി; ഉറങ്ങിക്കിടന്ന മുത്തശ്ശിയും കൊച്ചുമകളും രക്ഷപ്പെട്ടത് തലനാരിഴയ്ക്ക് - ഇ വാർത്ത | evartha Lorry demolished bedroom of house after driver lost control\nപാതിരാത്രി കിടപ്പുമുറിയിലേയ്ക്കിടിച്ച് കയറിയത് ചരക്കു ലോറി; ഉറങ്ങിക്കിടന്ന മുത്തശ്ശിയും കൊച്ചുമകളും രക്ഷപ്പെട്ടത് തലനാരിഴയ്ക്ക്\nതൃശ്ശൂർ: അർധരാത്രി നിയന്ത്രണം വിട്ട ചരക്കു ലോറി പാഞ്ഞ് കയറിയത് കിടപ്പുമുറിയിലേയ്ക്ക്. ദേശീയപാതയിൽ വഴക്കുംപാറയിൽ കുതിരാൻ കയറ്റത്തിൽ നിയന്ത്രണം വിട്ട ചരക്കു ലോറിയാണ് വീടിന്റെ കിടപ്പുമുറിതകർത്തത്. റോഡിൽ നിന്ന് തെന്നിമാറി,150 മീറ്റർ അകലെ 15 അടി താഴ്ചയിലുള്ള മുട്ടം തോട്ടിൽ മത്തായിയുടെ വീട്ടിലേക്കാണു ലോറി ഇടിച്ചു കയറിയത്.\nമുറിയ്ക്കുള്ളിൽ ഉറങ്ങിക്കിടക്കുകയായിരുന്ന മുത്തശ്ശിയും കൊച്ചുമകളും അത്ഭുതകരമായി രക്ഷപ്പെട്ടു. വൈദ്യുത കമ്പികൾ തകർത്ത ശേഷമാണ് വീടിന്റെ ചുമരുകളും ജനലുകളും തകർത്തു കിടപ്പുമുറിയിലേക്കു ലോറി പാഞ്ഞുകയറിയത്. രാത്രി 11.30 നായിരുന്നു സംഭവം.\nമുറിയിൽ ഉറങ്ങുകയായിരുന്ന,മത്തായിയുടെ ഭാര്യ സോഫി (60)കൊച്ചുമകൾ ഇതൾ(6) എന്നിവരുടെ സമീപത്തായി ലോറി ഇടിച്ചുനിന്നു. മുറിയിലുണ്ടായിരുന്ന അലമാര മറിഞ്ഞു വീണെങ്കിലും അലമാരയ്ക്കും കട്ടിളയ്ക്കും ഇടയിൽ ആയതിനാൽ ഇരുവർക്കും സാരമായ പരുക്കേറ്റില്ല.\nലോറി ഡ്രൈവർ തഞ്ചാവൂർ സ്വദേശി ഷൺമുഖനു കാലിനു പരുക്കേറ്റു. നാട്ടുകാരും പൊലീസും ഏറെനേരം ശ്രമിച്ചാണു ഷൺമുഖനെ ക്യാബിനിൽ നിന്ന് വെളിയിൽ എത്തിച്ചത്. തമിഴ്നാട്ടിൽ നിന്ന് ഉരുക്കുപാളികളുമായി എത്തിയതാണ് ലോറി. വൈദ്യുതി കമ്പികളിൽ ലോറി ഇടിച്ചതോടെ പ്രദേശത്ത് വൈദ്യുതി ബന്ധവും ഇല്ലാതായി.\nContent: Lorry demolished bedroom of house after driver lost control\nTopics: accident lorry thrissur


സുബലാ പാര്‍ക്ക് നിര്‍മാണം പുനരാരംഭിക്കുന്നു : Deepika.com Nattu Visesham\nപത്തനംതിട്ട: സുബലാ പാര്‍ക്കിന്‍റെ മുടങ്ങിപ്പോയ നിര്‍മാണ പ്രവര്‍ത്തനം പുനരാരംഭിക്കുന്നു. മൂന്ന് പതിറ്റാണ്ടായി ആരംഭിച്ച ഇനിയും പൂര്‍ത്തിയാകാത്ത സുബലാ പാര്‍ക്ക് നിര്‍മാണം ആറ് മാസത്തിനുളളില് പൂര്‍ത്തീകരിക്കാര് ആക്ഷന് പ്ലാന് തയാറായി. വീണാ ജോര്‍ജ് എംഎല്‍എയുടെ ശ്രമഫലമായി സംസ്ഥാന ബജറ്റില് സുബലാ പാര്‍ക്കിന് പ്രത്യേക ഫണ്ട് അനുവദിച്ചിരുന്നു. നേരത്തെ എസ് സി കോർപസ് ഫണ്ടില് നിന്നാണ് ഇതിന് തുക അനുവദിച്ചിരുന്നത്.\nബജറ്റില് തുക അനുവദിച്ചതിന്‍റെ അടിസ്ഥാനത്തില് ഇതുവരെ കോണ്‍ട്രാക്ടര്‍ക്ക് നൽകാനുണ്ടായിരുന്ന തുക നൽകിയിട്ടുണ്ട്.\nജില്ലാ പട്ടികജാതി വികസന ഓഫീസര് എസ്.എസ്. ബീന, ജില്ലാ നിര്‍മിതി കേന്ദ്രം പ്രോജക്ട് മാനേജര് സനല്‍കുമാര് എന്നിവര് ഉള്‍പ്പടെയുളളവരുടെ യോഗത്തില് എടുത്ത തീരുമാനത്തിന്‍റെ അടിസ്ഥാനത്തില് പ്ലാന് തയാറാക്കി.\nവരുന്ന ആഴ്ച തന്നെ ഇതിന്‍റെ നിര്‍മാണം പുനരാരംഭിക്കണമെന്ന് എംഎല്‍എ നിര്‍ദേശിച്ചു. പട്ടികജാതി വനിതകള്‍ക്ക് സ്വയം തൊഴില് കണ്ടെത്തുന്നതിന്‍റെ ഭാഗമായി ആവിഷ്‌കരിച്ച പദ്ധതിയാണ് സുബലാ ടൂറിസം പദ്ധതി. ജില്ലാ ആസ്ഥാനത്ത് ജനങ്ങള്‍ക്ക് എത്തുന്നതിനുള്ള വിനോദ പാര്‍ക്ക് കൂടിയായാണ് സുബല പാര്‍ക്കിനെ വികസിപ്പിക്കുന്നത്. ബോട്ടിംഗ് സൗകര്യം ഉള്‍പ്പടെയുണ്ട്.


India Archives - വിചാരം\n— അരുൺ ബാലകൃഷ്ണൻ —- ഇത് അയാളുടെ കഥയാണ് . മാനവികതാവാദികളും മതേതര കോൺഗ്രസ്സുകാരും ചേർന്ന് എഴുതിയ ചരിത്ര പുസ്തകത്തിൽ പേരു വരാതെ പോയ അറവുകാരന്റെ കഥ. അയാളുടെ മാത്രം കഥയല്ല ആ ദിവസത്തിന്റെ കൂടി കഥയാണ് 16 Aug 1946. Direct Action എന്നറിയപ്പെടുന്ന ആ ദിവസമാണ് ഒരു പക്ഷെ ഭാരതം കണ്ടതിൽ വച്ച് ഏറ്റവും വലിയ കലാപത്തിന് സാക്ഷ്യം വഹിച്ച ദിവസം. സ്വതന്ത്ര പാകിസ്ഥാൻ എന്ന ആശയ സാക്ഷാത്കാരത്തിനായി മുസ്ലീം ലീഗിന്റെ ആഹ്വാന പ്രകാരം…\nAugust 9, 2018 in ചരിത്രം, രാഷ്ട്രീയം, സാമൂഹികം, സാംസ്കാരികം.\nDirty Hindus – ഡേർട്ടി ഹിന്ദൂസ്\n— റോഷൻ രവീന്ദ്രൻ — “ഏറ്റവും നല്ല വസ്ത്രങ്ങള് ഭംഗിയായി അണിഞ്ഞ് ഏറ്റവും ഒരുങ്ങിയാണ് സ്ത്രീകള് പ്രാര്ത്ഥിക്കുന്നത് . ലൈംഗിക ബന്ധത്തില് ഏര്‍പ്പെടാന് താന് തയ്യാറാണ് എന്ന സൂചന ആണ് സ്ത്രീകള് നല്കുന്നത്. മാസമുറ സമയത്ത് സ്ത്രീകള് അമ്പലത്തിലേക്ക് വരാത്തത് ലൈംഗികതയ്ക്ക് ഫിസിക്കലി തയ്യാറല്ല എന്ന് അമ്പലത്തിലെ തിരുമേനിമാരെ അറിയിക്കുകയാണ്. തിരുമേനിമാര് ആണല്ലോ ഈ കാര്യത്തിന്റെ് ആശാന്” മാതൃഭൂമി ആഴ്ചപ്പതിപ്പില് എസ് ഹരീഷ് എഴുതിയ ഒരു നോവലില് കടന്നുവന്ന വാചകം ആണിത്.. അതിനീചമായ സ്ത്രീവിരുദ്ധതയും വംശീയതയും നിറഞ്ഞു…\nJuly 20, 2018 in മതം, മാധ്യമം, സാമൂഹികം, സാംസ്കാരികം.\nരാമായണം എന്ന ധർമ്മ ശാസ്ത്രം\n— കൃഷ്ണ പ്രിയ — അങ്ങനെ വീണ്ടുമൊരു രാമായണ മാസം കൂടി സമാഗതമായിരിക്കുന്നു. ഇനിയങ്ങോട്ട് , ആദി കവിയുടെ ആദർശപുരുഷന്റെ അപദാനങ്ങളെ പാടിപ്പുകഴ്ത്തിക്കൊണ്ടൊരു മാസം ! പഞ്ഞമാസമായ കർക്കിടകകഷ്ടതകളെ മറക്കുവാനായാവണം അമ്മമാർ പണ്ടെയ്ക്ക് പണ്ടെ അദ്ധ്യാത്മ രാമായണത്തിന്റെ വിശാല വക്ഷസിൽ അഭയം തേടിയിരുന്നത് … കർക്കിടകക്കെടുതികളെ ഒരു പരിധി വരെയെങ്കിലും ചിന്മയനും നിരാമയനുമായ രാമ സ്മരണയിൽ അവർ മറച്ചിരിക്കാം .. പ്രധാനമായും രണ്ടു രാമായണങ്ങൾക്കാണ് കേരളത്തിൽ പ്രചാരം സിദ്ധിച്ചത്. അദ്ധ്യാത്മ രാമായണവും വാൽമീകി രാമായണവും .. ഒന്ന്…\nJuly 20, 2018 in ചരിത്രം, മതം, സാമൂഹികം, സാഹിത്യം.\nശൗര്യചക്ര മേജർ രോഹിത് ശുക്ലയെ വെല്ലുവിളിച്ച ജിഹാദി തീവ്രവാദി സമീർ ഭട്ടിന്റെ ദാരുണ അന്ത്യം\nവിശ്വരാജ് എഴുതുന്നു ശൗര്യ ചക്ര മേജർ രോഹിത് ശുക്ല അമ്മയുടെ മുലപ്പാല് കുടിച്ചിട്ടുണ്ട് എന്നു ജിഹാദി തീവ്രവാദി സമീർ ഭട്ട് എന്ന സമീർ ടൈഗർ അബ്ബാസി തിരിച്ചറിഞ്ഞ നിമിഷം :: ” അമ്മയുടെ മുലപ്പാല് കുടിച്ചവൻ ആണെങ്കിൽ അവനോടു, മേജർ ശുക്ലയോട് പറയൂ നേർക്ക് നേരിൽ വരാൻ. സിംഹം വേട്ട നിർത്തി എന്ന് വിചാരിച്ചോ അവൻ. അത് കൊണ്ട് കാട് “പട്ടികളുടെ” (ഇന്ത്യൻ ആർമ്മി ) സ്വന്തമായി എന്ന് കരുതിയോ മേജർ ശുക്ല.” കശ്മീരിലെ…\nMay 4, 2018 in മതം, രാഷ്ട്രീയം, സാമൂഹികം.\n— ധീരജ് ദിവാകർ — ആരാണ് അഘോരികൾ ? °°°°°°°°°°°°°°°°°°°°°°°°°°°°°° ഭാരതത്തിലെ അഘോരി സന്യാസി സമൂഹത്തിന്റെ ഉത്പത്തിക്കു ഏകദേശം അഞ്ചു സാഹസ്രാബ്ദങ്ങളുടെ പഴക്കം ഉണ്ടെന്നു കരുതപ്പെടുന്നു. നിഷ്ഠ കൊണ്ടും ആചാരങ്ങൾ കൊണ്ടും ആഘോര മാർഗ്ഗം മറ്റു സന്യാസി സമൂഹങ്ങളുടെ രീതിയിൽ നിന്നും വിഭിന്നമാണ്. അഥർവ്വ വേദത്തിലെ മൂലമന്ത്രങ്ങൾ അതീവ ശക്തിയുള്ളതിനാൽ സന്യാസിവര്യൻമാർ ആ നിഗൂഡ മന്ത്രങ്ങളെ വികസിപ്പിച്ചെടുക്കാതെ അഥർവ്വ മന്ത്രം അധമ മന്ത്രം എന്ന് മനസിലാക്കി ഒഴിവാക്കി വെക്കുകയും ആണ് ചെയ്തിരുന്നത് എന്ന് പറയപ്പെടുന്നു. വേദ മന്ത്രങ്ങളെ…\nOctober 13, 2017 in ചരിത്രം, പ്രകൃതി, മതം, സാമൂഹികം, സാംസ്കാരികം.\n— ഷാബു പ്രസാദ് — കഴിഞ്ഞ കുറെ കാലമായി കേരളത്തിൽ സംഭവിച്ച രാഷ്ട്രീയ സംഭവങ്ങൾ വിലയിരുത്തിയാൽ ഏറ്റവുമധികം ശ്രദ്ധിക്കേണ്ട ഒന്നാണു സി.പി.എമ്മിന്റെ ആശയപരമായ ചുവടുമാറ്റം.കമ്മ്യൂണിസ്റ്റുപ്രസ്ഥാനങ്ങളുടെ ചരിത്രത്തിലൊരിക്കലും, ലോകത്തൊരിടത്തും ചിന്തിച്ചിട്ടുകൂടിയില്ലാത്ത വിട്ടുവീഴ്ചകളാണു ഇക്കാര്യത്തിൽ നമ്മുടെ സഖാക്കൾ കാട്ടിയിട്ടുള്ളത്. ഭാരതത്തിലെ കമ്മ്യൂണിസ്റ്റ് പ്രസ്ഥാനങ്ങൾക്ക് നൂറോളം വർഷത്തെ ചരിത്രമുണ്ട്..സായുധവിപ്ലവത്തിലൂടെ അധികാരം പിടിച്ചടക്കി ആശയങ്ങൾ നടപ്പാക്കുക എന്ന നയമാണു 1948 വരെ അവരും വെച്ചു പുലർത്തിയിരുന്നത്.എന്നാൽ ജനാധിപത്യത്തിന്റെ പുതിയ കാലത്ത് തങ്ങളുടെ വിപ്ലവസ്വപ്നങ്ങളുടെ മലർപ്പൊടികൾ കുഴിച്ച് മൂടുക എന്ന ഒറ്റമാർഗ്ഗമേ അവർക്കുണ്ടായിരുന്നുള്ളു.സാങ്കേതികമായി ജനാധിപത്യത്തിനൊപ്പം നീങ്ങിയെങ്കിലും…\nAugust 5, 2017 in മതം, രാഷ്ട്രീയം, സാമൂഹികം, സാംസ്കാരികം.\nഹിന്ദു രാഷ്ട്രം സത്യവും മിഥ്യയും\n— സുനിൽ സോമൻ — ഭാരതം ഹിന്ദു രാഷ്ട്രമാണോ അല്ലയോ ? ഇന്ന് വളരെ അധികം ഉയർന്നു കേൾക്കുന്ന ചോദ്യം ആണ് എങ്ങനെ ആണ് ഭാരതത്തിന് ഹിന്ദു രാഷ്ട്രം ആവാൻ കഴിയുന്നത് .. അപ്പോൾ മുസ്ലിങ്ങളും ക്രിസ്ത്യാനികളും ഒക്കെ എന്ത് ചെയ്യും ? അവരെ എല്ലാം പുറത്താക്കേണ്ടി വരുമോ? അതോ അവർക്കു രണ്ടാം തരം പൗരൻമാരായി ജീവിക്കേണ്ടി വരുമോ ? ഇതിന്റെ ഉത്തരം അറിയാൻ ആദ്യം ഹിന്ദുത്വം എന്താണെന്നു അറിയണം. ഹിന്ദുത്വം ഒരു മതം അല്ല, അതൊരു ജീവിത…\nAugust 5, 2017 in മതം, സാമൂഹികം, സാംസ്കാരികം.\nഏഷ്യ വൻ കരയുടെ അധിപതി – ഇന്ത്യ\nചൈനയുടെ സുവർണ്ണ സാമ്പത്തിക ഇടനാഴി തകർത്ത ഇന്ത്യയുടെ നയതന്ത്ര വിജയം — സ്വാതി കൃഷ്ണ — സ്വാതന്ത്ര്യാനന്തരം ഏഷ്യൻ വൻകരയിൽ ഭാരതത്തിനു ഇത്രത്തോളം പ്രാധാന്യമുണ്ടായിരുന്ന കാലം ഉണ്ടായിരുന്നോ എന്നത് സംശയമാണ്..ചൈന മാത്രം അനിഷേധ്യ നേതൃത്വം വഹിച്ചിരുന്ന ഏഷ്യൻ വൻകരയിൽ മറ്റൊരു കരുത്തനായ എതിരാളിയായി ഭാരതം വളർന്നു കഴിഞ്ഞിരിക്കുന്നു…തങ്ങളെ കവച്ചു വെച്ച ഇന്ത്യയുടെ വളർച്ചാ നിരക്കും , ലോകത്തിലെ ഏറ്റവും മികച്ച നിക്ഷേപ സൗഹൃദ രാജ്യം ആയി മാറുന്ന തരത്തിൽ സർക്കാർ സംവിധാനങ്ങൾ നടത്തുന്ന അസൂയാവഹമായ പ്രകടനങ്ങളും…\nMay 25, 2017 in രാഷ്ട്രീയം, വിദേശകാര്യം.\n— ശങ്കു ടി ദാസ് — ചിത്രം 1: രവീന്ദ്ര കൗശിക്. 1952ൽ രാജസ്ഥാനിലെ ഗംഗാനഗറിൽ ജനിച്ചു. ചെറിയ പ്രായത്തിൽ തന്നെ നാടകവേദികളിൽ പ്രതിഭയെന്ന പേരെടുത്തു. 21ആം വയസ്സിൽ ഉത്തർപ്രദേശിലെ ലക്‌നവിൽ നടന്ന ദേശീയ നാടക കലാ സമ്മേളനത്തിൽ പങ്കെടുത്തു. അവിടെ വെച്ച് ഇന്ത്യൻ രഹസ്യാന്വേഷണ വിഭാഗമായ ‘റോ’യിലെ ചില ഉന്നത ഉദ്യോഗസ്ഥരെ പരിചയപ്പെടുകയും, ഏജൻസിയിൽ ചേരാനുള്ള ക്ഷണം ലഭിക്കുകയും, അത് സ്വീകരിക്കുകയും ചെയ്‌തു. അവിടെ നിന്ന് ഡൽഹിയിലേക്ക് പോയ കൗശിക് രണ്ടു വർഷം ‘റോ’യുടെ…\nMay 24, 2017 in രാഷ്ട്രീയം, വിദേശകാര്യം.\nജനമനസ്സുകളുടെ അധിനായകനായ ഭാഗ്യവിധാതാവ്\n— കാളിയമ്പി — “ജനഗണമന” – ദേശീയ ഗാനത്തിന്റെ യഥാർത്ഥ ചരിത്രം ശതകോടിക്കണക്കിനു ഭാരതീയരുടെ, തലമുറകൾ നെഞ്ചിൽക്കൊണ്ട വികാരമാണ് ജനഗണമന അധിനായകനു പാടുന്ന ജയം. രാഷ്ട്രത്തിന്റെ നിലനിൽപ്പിനെ ദ്യോതിപ്പിയ്ക്കുന്ന എന്തിനെയായാലും കൃത്യമല്ലാത്ത ഗൂഡാലോചനാവാദങ്ങൾ കൊണ്ട് ആക്രമിയ്ക്കുകയെന്ന ശീലം പലകാലങ്ങളിലായി നാം കാണുന്നുണ്ട്. ജനഗണമന ഇനിയിപ്പൊ എവിടെ പാടിയിരുന്ന ഗാനമായാൽപ്പോലും ഈ ദേശത്തിന്റെ ദേശീയഗാനമായിരിയ്ക്കുന്നടത്തോളം കാലം അതീ രാഷ്ട്രത്തെ പ്രതിനിധീകരിയ്ക്കുന്നതാണ്. അതുകൊണ്ട് തന്നെ അതെന്താണെന്നോ, അതിന്റെ ചരിത്രമെന്താണെന്നോ ഒരു വിശദീകരണത്തിന്റേയും ആവശ്യമില്ല. എന്നാലും എന്താണ് ജനഗണമനയെന്ന ഗാനത്തിന്റെ ചരിത്രമെന്നൊന്ന് നോക്കാം.…\nMarch 21, 2017 in Uncategorized, പുസ്തകം, രാഷ്ട്രീയം, സാമൂഹികം, സാംസ്കാരികം.\nകേരളത്തിലെ സഹകരണ ‘സ്വിസ് ബാങ്കുകള്’!\nസഹകരണ മേഖലയുമായി ബന്ധപ്പെട്ട വിവാദങ്ങൾ പ്രത്യേകിച്ച് സഹകരണ ബാങ്കുകളുമായി ബന്ധപ്പെട്ട ആരോപണങ്ങളും പ്രത്യാരോപണങ്ങളും തുടരുമ്പോൾ സഹകരണ ബാങ്കിങ് മേഖലയിൽ എന്തൊക്കെ മാറ്റങ്ങളാണ് വേണ്ടതെന്നും കേന്ദ്ര ഗവൺമെന്റും ആര് ബി ഐയും എന്തൊക്കെ നിർദേശങ്ങളും നടപടികളും സ്വീകരിക്കാൻ സാധ്യത ഉണ്ടെന്നും സഹകരണ ബാങ്കിങ് മേഖലയിൽ നിക്ഷേപം നടത്തിയിട്ടുള്ള ആളുകളുടെ നിക്ഷേപങ്ങൾക്ക് എന്ത് സംഭവിക്കും എന്നുള്ള പലരുടെയും സംശയങ്ങൾക്ക് ഉത്തരം നൽകാനുള്ള ശ്രമമാണീ കുറിപ്പ്. കോ-ഓപ്പറേറ്റീവ് ബാങ്ക് രണ്ടു തരമുണ്ട്. അര്‍ബന് ബാങ്കുകളും,…\nNovember 21, 2016 in സാമ്പത്തികം.\n— രാജീവ് മൽഹോത്ര — (മലയാളം തർജ്ജമ – ടീം വിചാരം) Being Different, An Indian Challenge to Western Universalism എന്ന എന്റെ പുസ്തകത്തിന്റെ പ്രാധാന ഉദ്ദേശലക്ഷ്യങ്ങളിൽ ഒന്ന്, സാർവ്വദേശീയതയെ പറ്റിയുള്ള പടിഞ്ഞാറൻ രാജ്യങ്ങളുടെ അവകാശവാദങ്ങളെ ഖണ്ഢിക്കുകയാണ്. പടിഞ്ഞാറൻ മനോഭാവം അനുസരിച്ച്, ചരിത്രത്തിന്റെ പ്രയാണത്തെ നയിക്കുന്നതും, ലോകജനതയുടെ അത്യന്തിക, സ്വപ്നസമാന ലക്ഷ്യസ്ഥാനവും പടിഞ്ഞാറൻ രാജ്യങ്ങളാണ്. ലോകത്തിലെ ഏറ്റവും ഉത്തമമായ സാംസ്കാരിക മാതൃകയും അവരുടേതാണ്. പാശ്ചാത്യ-ഇതര സംസ്കാരങ്ങളിൽ ഈ മാതൃകയോടു യോജിക്കാത്ത ആചാരവിശ്വാസങ്ങൾ ഉണ്ടെങ്കിൽ, അവയ്ക്കു രൂപഭേദം…\nകേരളത്തിലെ ഇടതുപക്ഷ സര്‍ക്കാര് ശബരിമലയെപ്പറ്റി ചില ചിന്തകള് പങ്കു വെച്ചിരുന്നു. നിത്യവും നട തുറക്കുന്നത് പോലുള്ള, ക്ഷേത്രചൈതന്യത്തെ നേരിട്ട് ബാധിക്കുന്ന കാര്യങ്ങള്. അയ്യപ്പ ഭക്തരായ എല്ലാരുടെയും മനസ്സില് ഈ വിഷയത്തില് ഭയവിഹ്വലാദികള് ഉടലെടുത്തു. ഇതിനു തൊട്ടു പുറകെ, ജനുവരിയില് മഹാരാഷ്ട്രയിലെ ശനി ശിങ്കനാപ്പുര് ക്ഷേത്രത്തിലെതെന്ന പോലെ, മുംബൈയിലെ ഹാജി അലി ദര്‍ഗയിലും സ്ത്രീ പ്രവേശനത്തിനെ പറ്റി കോടതി വിധിയുണ്ടായി. സ്ത്രീകള്‍ക്ക്, പുരുഷന്മാര്‍ക്കുള്ള എല്ലാ വിധ ആരാധനാ സ്വാതന്ത്ര്യങ്ങളും ആ ക്ഷേത്രത്തില്/ദര്‍ഗ്ഗയില് ഉണ്ടാവണം എന്നായിരുന്നു വിധി. ആ…\nSeptember 8, 2016 in മതം, സാമൂഹികം, സാംസ്കാരികം.


Sabari Nath death: 'വീണ്ടുമൊരു ഒത്തുകൂടൽ ഞാൻ പറഞ്ഞിരിന്നു; ഒരു ദിവസം കാണമെടീ എന്ന് പറഞ്ഞതാണ്' - tv actor sabari nath death; sabari's friend shares heart felt note | Samayam Malayalam\ntv actor sabari nath death; sabari's friend shares heart felt note\nLekshmi Nair | Samayam Malayalam | Updated: 18 Sep 2020, 01:16:00 PM\nഇനി സാജൻ്റെ ഒപ്പം ശബരിയെ കാണനാകില്ലല്ലോ; എനിക്ക് കളിയാക്കാനുമാകില്ല; ശബരിയുടെ വേർപാടിൽ പ്രിയ സുഹൃത്ത്!\nശബരിനാഥിന്റെ മരണത്തെക്കുറിച്ചുള്ള പോസ്റ്റുകൾ ആണ് സോഷ്യൽ സോഷ്യൽ മീഡിയ നിറയെ. ആദരാഞ്ജലികൾ നേർന്നും, ഓർമ്മകൾ പങ്കിട്ടും സുഹൃത്തുക്കളും, സഹപ്രവർത്തകരും അദ്ദേഹത്തിന് വിട നൽകുകയാണ്. അപ്രതീക്ഷിത മരണം എന്നാണ് ശബരിയുടെ വിയോഗത്തെക്കുറിച്ചു മിക്കവരും വിശേഷിപ്പിക്കുന്നത്. തീർത്തും അപ്രതീക്ഷിതം തന്നെ ആയിരുന്നു അദ്ദേഹത്തിന്റെ വേർപാടും. ശബരിയുടെ ഉറ്റ സുഹൃത്താണ് നടൻ സാജൻ സൂര്യ. ഇപ്പോൾ സാജന്റെയും ശബരിയുടെ സ്നേഹിത സോഷ്യൽ മീഡിയ വഴി പങ്കിട്ട ഒരു കുറിപ്പാണു വൈറൽ ആകുന്നത്.\nസുഹൃത്തിന്റെ വാക്കുകൾ വായിക്കാം!\nഎൻ്റെ കോളേജിലെ സീനിയർ. എൻ്റെ അടുത്ത സുഹൃത്ത്. ഒരു ജാഡയും ഇന്നുവരെ കാണിച്ചിട്ടില്ല. കണ്ടാൽ ഓടി അടുത്തു വരുന്ന എൻ്റെ ചങ്ങാതി. ഇനിയൊരിക്കലും കാണാനാകില്ലല്ലോ... ഓർമ്മയുടെ താളിൽ നീ എന്നുമുണ്ടാകും എൻ്റെ മരണം വരെയും.സങ്കടം വാക്കുകൾ കൊണ്ട് പറഞ്ഞു തീർക്കാൻ കഴിയില്ല. ഞാൻ മഹാത്മ ഗാന്ധി കോളേജിൽ ആദ്യ വർഷ പ്രീഡിഗ്രിക്ക് ചേരുമ്പോൾ ശബരി ഡിഗ്രി രണ്ടാം വർഷം സോഷ്യോളജി വിദ്യാർത്ഥിയാണ്.\nഅവൻ്റെ ക്ലാസ്സും എൻ്റെ ക്ലാസ്സും രണ്ട് ബിൽഡിങ്ങിൽ ആണെങ്കിലും ശബരിയുടെ ക്ലാസിൻ്റ ബാക്ക് ജനൽ എൻ്റെ ക്ലാസിൻ്റെ മുമ്പിലാണ്. എന്നും ഫ്രണ്ട്സ്സും ഒത്ത് ജനലിനടുത്തു വന്നു നിന്ന് ബഹളമാണ്.. എങ്ങനെയോ കണ്ട് പരിചയമായി. നല്ല കൂട്ടുകാർ ആയി. ഞങ്ങളുടെ ക്ലാസ്സിൽ എന്നും ഉച്ചയ്ക്ക് ഒരു ഗ്യാങ്ങായി എത്താൻ തുടങ്ങി...... കളിയും ചിരിയും തമാശയുമായി. ചേട്ടൻ ആയിട്ടും എടാ, പോടാ വിളി. അന്നൊന്നും ശബരി സാജനുമായി ഒരു കൂട്ടുമില്ല. എൻ്റെ ബെസ്റ്റ് ഫ്രണ്ട് ശബരിയായിരുന്നു. സീരിയലിൽ എത്തിയതോടെ ശബരിയും സാജനും ഉറ്റ സുഹൃത്തുക്കൾ ആയി. സാജനും ശബരിയും ഒരുമിച്ച ഫോട്ടോ കാണുമ്പോ സാജനോട് എത്ര തവണ പറഞ്ഞു.\nALSO READ: നിന്നോട് അങ്ങിനെ മാത്രമേ എനിക്കിനി "പ്രതികാരം" ചെയ്യാൻ കഴിയൂ;ശബരിയുടെ മരണത്തിൽ മനോജ് കുമാർ!നീയും ശബരിയും കൂട്ടുകൂടുന്നത് കണ്ടിട്ട് എനിക്ക് കുശുമ്പു ആണെന്ന്. സാജൻ ചിരിയിൽ ഒതുക്കും. ഇനി സാജൻ്റെ ഒപ്പം ശബരിയെ കാണനാകില്ലല്ലോ.. എനിക്ക് കളിയാക്കാനുമാകില്ലല്ലോ.... ഒരിക്കൽ വീണ്ടുമൊരു ഒത്തുകൂടൽ ഞാൻ സാജനോടും ശബരിയോടും പറഞ്ഞിരിന്നു. ഒരു ദിവസം കാണമെടീയെന്നു പറഞ്ഞതാ.....ഇനി ഒരിക്കലും കാണാത്ത ലോകത്ത് പ്രിയ ശബരി യാത്രയായി.. കുറെ നല്ല ഓർമ്മകൾ നൽകിയിട്ട്!\nമൂന്നു വർഷം കൊണ്ട് ഞാൻ ജീവയായി മാറിക്കഴിഞ്ഞു: കസ്തൂരിമാൻ നായകൻ ശ്രീറാം രാമചന്ദ്രൻ ആര്‍ട്ടിക്കിള് ഷോ\nശബരീനാഥിന്റെ മരണം ശബരിനാഥ് അന്തരിച്ചു Sabari Nath death Sabari Nath Malayalam TV actor Sabari Nath death Actor Sabari Nath\nWeb Title : tv actor sabari nath death; sabari's friend shares heart felt note


ട്രംപ് അമേരിക്കയെ 50 വര്‍ഷം പുറകോട്ട് നടത്തി; വിഭാഗീയ രാഷ്ട്രീയം തള്ളിക്കളയണമെന്നും ഒബാമ\nട്രംപ് അമേരിക്കയെ 50...\n20 Oct 2017 11:00 AM GMT\nപ്രസിഡന്റ് ഡൊണാള്‍ഡ് ട്രംപ് അമേരിക്കന് ജനാധിപത്യത്തെ 50 വര്‍ഷം പുറകോട്ട് നടത്തിയതായി മുന് പ്രസിഡന്റ് ബറാക് ഒബാമ. പ്രസിഡന്റ് പദവി ഒഴിഞ്ഞ ശേഷം ഒബാമ നടത്തുന്ന ആദ്യ രാഷ്ട്രീയ പ്രസംഗമാണിത്. ന്യൂ ജഴ്‌സിയിലെ ന്യൂ ആര്‍ക്കില് ഡെമോക്രാറ്റിക് പാര്‍ട്ടിയുടെ ഒരു റാലിയില് പ്രസംഗിക്കവേയാണ് അദ്ദേഹം ഇക്കാര്യം അഭിപ്രായപ്പെട്ടത്. വിഭാഗീയത വളര്‍ത്തുന്ന രാഷ്ട്രീയത്തെ തള്ളിക്കളയണമെന്ന് ഒബാമ ആവശ്യപ്പെട്ടു. സങ്കുചിത രാഷ്ട്രീയ താല്‍പര്യങ്ങള്‍ക്ക് വേണ്ടി പ്രകോപനങ്ങളുണ്ടാക്കുന്ന പ്രവണതയാണ് രാജ്യം കണ്ടുകൊണ്ടിരിക്കുന്നതെന്നും ഒബാമ അഭിപ്രായപ്പെട്ടു. നവംബര് ഏഴിന് ന്യൂജഴ്‌സിയിലും വിര്‍ജിനിയയിലും നടക്കുന്ന ഗവര്‍ണര് തിരഞ്ഞെടുപ്പുകളോട് അനുബന്ധിച്ചാണ് ഡെമോക്രാറ്റുകള് റാലി സംഘടിപ്പിച്ചത്.\nനൂറ്റാണ്ടുകള് പഴക്കമുള്ള നമ്മള് നിരവധി തവണ അനുഭവിച്ചിട്ടുള്ള വിഭാഗീയതയുടെ ആ പഴയ രാഷ്ട്രീയം തുടരാനാകില്ല. ചിലര് 50 കൊല്ലം മുമ്പത്തെയോ വിഭാഗീയ രാഷ്ട്രീയത്തിലേയ്ക്ക് നമ്മെ തിരികെ കൊണ്ടുപോകാനാണ് ശ്രമിക്കുന്നതെന്ന് ട്രംപിന്റെ പേരെടുത്ത് പറയാതെ ഒബാമ പറഞ്ഞു. ഇത് 21ാം നൂറ്റാണ്ടാണെന്ന് ഓര്‍മ്മ വേണം - ഒബാമ ന്യൂആര്‍ക്കില് പറഞ്ഞു. വിര്‍ജിനിയയിലെ അടുത്ത പ്രസംഗവേദിയിലും അദ്ദേഹം വിമര്‍ശനം തുടര്‍ന്നു. ഇപ്പോഴത്തെ രാഷ്ട്രീയം എല്ലാവരേയും ഉള്‍ക്കൊള്ളുന്ന അമേരിക്കന് മൂല്യങ്ങള്‍ക്ക് അനുസൃതമായ തരത്തിലല്ല മുന്നോട്ട് പോകുന്നതെന്നും ഒബാമ അഭിപ്രായപ്പെട്ടു. ജനാധിപത്യത്തിന്റെ സുരക്ഷിതത്വങ്ങളില് നിന്ന് അവകാശങ്ങളില് നിന്ന് ആളുകളെ ആട്ടിയോടിക്കാന് ശ്രമിക്കുകയാണ്. വ്യത്യസ്ത ആശയങ്ങളും ചിന്തകളും നിലപാടുകളുമുള്ള മനുഷ്യരെ സങ്കുചിത രാഷ്ട്രീയ താല്‍പര്യങ്ങള് വച്ച് പ്രകോപിപ്പിച്ച് പ്രശ്‌നങ്ങളുണ്ടാക്കുകയാണ്.\nഒബാമയുടെ പ്രസംഗം - വീഡിയോ:\nട്രംപിന്റെ പാര്‍ട്ടിക്കാരനായ മുന് പ്രസിഡന്റ് ജോര്‍ജ് ഡബ്ല്യു ബുഷും അദ്ദേഹത്തിനെതിരെ വിമര്‍ശനവുമായി രംഗത്തെത്തിയിരുന്നു. വീമ്പും മുട്ടാളത്തരവും മുന്‍വിധികളുമാണ് ട്രംപിനുള്ളതെന്ന നിലയില് ജോര്‍ജ് ബുഷ് വിമര്‍ശിച്ചിരുന്നു. കുടിയേറ്റക്കാരെ പിന്തുണച്ചും ജോര്‍ജ് ബുഷ് രംഗത്തെത്തി. യുവാക്കളും കുടിയേറ്റക്കാരും ന്യൂനപക്ഷ വിഭാഗക്കാരുമായ വോട്ടര്‍മാരെ കാര്യമായി ആകര്‍ഷിക്കാന് ഒബാമയ്ക്ക് കഴിയുമെന്നാണ് ഡെമോക്രാറ്റുകളുടെ പ്രതീക്ഷ. ട്രംപിനെതിരെ ശക്തമായിരിക്കുന്ന ജനരോഷം വോട്ടാക്കാന് ഡെമോക്രാറ്റുകള്‍ക്ക് കഴിയുമോ എന്നതാണ് അറിയാനുള്ളത്. നവംബറിലെ ഗവര്‍ണര് തിരഞ്ഞെടുപ്പും ഡിസംബറില് നടക്കാനാരിക്കുന്ന അലബാമ സെനറ്റ് സീറ്റിലേയ്ക്കുള്ള തിരഞ്ഞെടുപ്പും ദേശീയ രാഷ്ട്രീയത്തിന്റെ ദിശ വ്യക്തമാക്കും. അടുത്ത വര്‍ഷം യുഎസ് കോണ്‍ഗ്രസിലേയ്ക്ക് (ജനപ്രതിനിധി സഭ) തിരഞ്ഞെടുപ്പ് നടക്കാനിരിക്കുകയാണ്.\nആകെയുള്ള 435 സീറ്റിലേക്കും സെനറ്റിലെ 100 സീറ്റില് 33ലേയ്ക്കും തിരഞ്ഞെടുപ്പ് നടക്കും. നിലവില് ട്രംപിന്റെ റിപ്പബ്ലിക്കന് പാര്‍ട്ടിക്കാണ് ഇരു സഭകളിലും ഭൂരിപക്ഷമുള്ളത്. വിര്‍ജിനിയയില് സംസ്ഥാന ലെഫ്.ഗവര്‍ണറായ, ഡെമോക്രാറ്റിക് പാര്‍ട്ടി സ്ഥാനാര്‍ത്ഥി റാല്‍ഫ് നോര്‍താമും റിപ്പബ്ലിക്കന് പാര്‍ട്ടിയുടെ എഡ് ഗില്ലസ്പിയും തമ്മിലാണ് മത്സരം. റിപ്പബ്ലിക്കന് പാര്‍ട്ടിയുടെ മുന് നാഷണല് കമ്മിറ്റി ചെയര്‍മാനാണ് എഡ് ഗില്ലസ്പി. ട്രംപുമായി അടുപ്പം പുലര്‍ത്തുന്ന നേതാവാണ്. 2008ലേയും 2012ലേയും പ്രസിഡന്റ് തിരഞ്ഞെടുപ്പുകളില് വിജയിച്ച ഒബാമ വിര്‍ജിനിയയില് ജയം നേടിയിരുന്നു. 2016ലെ തിരഞ്ഞെടുപ്പില് ട്രംപിനോട് തോറ്റപ്പോളും ഹിലരി ക്ലിന്റന് ഇവിടെ ജയിച്ചിരുന്നു.\nBarakObama DonaldTrump GeorgeWBush governorelection hillaryclinton NewJersey president senate us uscongress Virginia


കുഞ്ഞന് ഉപഗ്രഹം നാസ വിക്ഷേപിച്ചു: താരമായത് റിഫാത്ത്, അഭിമാനം തമിഴ്നാടിനും!! | India's unsung heroes: This teen-wonder from TN made world's lightest satellite - Malayalam Oneindia\nPublished: August 10 2017, 16:12 [IST]\nചെന്നൈ: നാസയുടെ ബഹിരാകാശ ഉപഗ്രഹ വിക്ഷേപണ ചരിത്രത്തില് ഇന്ത്യയെ അടയാളപ്പെടുത്തിയ ഇന്ത്യന് വിദ്യാര്‍ത്ഥിയാണ് റിഫാത്ത് ഷാരൂഖ്. മുന്‍രാഷ്ട്രപതി ഡോ. എപിജെ അബ്ദുള് കലാമിന്‍റെ പേരില് ഇന്ത്യന് വിദ്യാര്‍ത്ഥികള് വികസിപ്പിച്ചെടുത്ത ഉപഗ്രഹമാണ് നാസ വിക്ഷേപിച്ചതില് ഏറ്റവും ചെറിയ ഉപഗ്രഹങ്ങളുടെ പട്ടികയില് ഉള്‍പ്പെടുന്നത്. ഇന്ത്യയില് വികസിപ്പിച്ചെടുത്ത 64 ഗ്രാം ഭാരമുള്ള ഉപഗ്രഹമാണ് നാസ വിക്ഷേപിച്ചത്. ജൂലൈ 22ന് വിക്ഷേപിച്ചത്. ക്യൂബ് ഇന് സ്പേസ് പദ്ധതിയ്ക്ക് വേണ്ടി സമര്‍പ്പിച്ച 80,000 ഓളം ഡിസൈനുകളില് നിന്ന് തിരഞ്ഞെടുക്കപ്പെട്ട 80 മോഡലുകളിലാണ് റിഫാത്തിന്‍റെ നേതൃത്വത്തില് വികസിപ്പിച്ചെടുത്ത ഉപഗ്രഹം ഇടംപിടിച്ചത്. ക്രെസന്‍റ് മെട്രിക്കുലേഷന്\nതമിഴ്നാട്ടില് നിന്നുള്ള പ്ലസ്ടു വിദാര്‍ത്ഥിയാണ് റിഫാത്ത്. പള്ളപ്പട്ടി സ്വദേശിയായ 18കാരന് റിഫാത്ത് ഷാരൂഖിന്‍റെ നേതൃത്വത്തിലുള്ള ആറംഗ സംഘമാണ് റീ ഇന്‍ഫോഴ്സ്ഡ് കാര്‍ബണ് ഫൈബര് ഉപയോഗിച്ച് കുഞ്ഞന് ഉപഗ്രഹം വികസിപ്പിച്ചെടുത്തത്. 3.8 സെന്‍റീമീറ്റര് നീളമുള്ള ഉപഗ്രഹം 3ഡി പ്രിന്‍റിംഗ് സാങ്കേതിക വിദ്യ ആദ്യമായി ബഹിരാകാശത്ത് പരീക്ഷിക്കുന്നതിന് വേണ്ടിയാണ് ഉപഗ്രഹം ഉപയോഗിച്ചത്. ക്രെസന്‍റ് മെട്രിക്കുലേഷന് സ്കൂളിലെ വിദ്യാര്‍ത്ഥിയാണ് ഷാരൂഖ്. അഞ്ചാം ക്ലാസിലായിരിക്കെ പിതാവിനെ നഷ്ടപ്പെട്ട റിഫാത്ത് രണ്ട് വര്‍ഷംകൊണ്ടാണ് ഉപഗ്രഹം പൂര്‍ണ്ണതയിലെത്തിച്ചത്.\nനാസയും ഐ ഡൂഡിലും ചേര്‍ന്ന് സംഘടിപ്പിച്ച ക്യൂബ്സ് ഇന് സ്പേസ് മത്സരത്തില് നിന്നാണ് റിഫാത്ത് വികസിപ്പിച്ചെടുത്ത ചെറിയ ഉപഗ്രഹം വിക്ഷേപണത്തിനായി തിരഞ്ഞെടുക്കുന്നത്. ഇന്ത്യന് വിദ്യാര്‍ത്ഥികളുടെതായി നാസ ഏറ്റെടുക്കുന്ന ആദ്യത്തെ ഉപഗ്രഹമാണ് ഇതെന്നത് മറ്റൊരു പ്രത്യേകതയാണ്. സ്പേസ് കിഡ്സ് ഇന്ത്യയുടെ സിഇഒ ഡോ. ശ്രീമതി കേശന്‍റെ മേല്‍നോട്ടത്തിലാണ് പദ്ധതി പൂര്‍ത്തിയാക്കിയത്.\nindependence day unsung heroes satellite nasa indian apj abdul kalam student space സ്വാതന്ത്ര്യദിനം ഉപഗ്രഹം നാസ ബഹിരാകാശം ഇന്ത്യക്കാരന് തമിഴ്നാട് വിദ്യാര്‍ത്ഥി\nAmong 86,000 designs submitted by contestants across the world for NASA's "Cubes in Space" contest, 80 get selected. One of these 80 technological marvels isa64 grams satellite, said to be world's lightest, which was carried to space on Terrier-Improved Orion Rocket on June 22, 2017.\nStory first published: Thursday, August 10, 2017, 16:12 [IST]


അയോധ്യയില് രാമക്ഷേത്രം നിര്‍മ്മിക്കുക തന്നെ ചെയ്യുമെന്ന് അമിത് ഷാ, ബിജെപി വീണ്ടും അധികാരത്തിലേറും, തെരഞ്ഞെടുപ്പ് മോഡിയും നേതാവില്ലാത്ത മുന്നണിയും തമ്മില് - The Newsrupt\nഅയോധ്യയില് രാമക്ഷേത്രം നിര്‍മ്മിക്കുക തന്നെ ചെയ്യുമെന്ന് അമിത് ഷാ, ബിജെപി വീണ്ടും അധികാരത്തിലേറും, തെരഞ്ഞെടുപ്പ് മോഡിയും നേതാവില്ലാത്ത മുന്നണിയും തമ്മില്\nPosted 11 Jan 2019 at 1:49 PM\nഅധികാരത്തുടര്‍ച്ച ഉണ്ടാകുമെന്നും അയോധ്യയില് ഭരണഘടനയ്ക്കുളളില് നിന്ന് രാമക്ഷേത്രം ഉടന് നിര്‍മ്മിക്കുമെന്ന് വ്യക്തമാക്കിയും ബിജെപി ദേശീയ അധ്യക്ഷന് അമിത് ഷാ. പാര്‍ട്ടിയുടെ അടിസ്ഥാന ആശയത്തില് വിട്ടുവീഴ്ചയില്ല. സുപ്രീംകോടതിയില് നിലവിലുളള കേസ് ഉടന് തീര്‍ക്കാന് അനുവദിക്കാതെ ക്ഷേത്രനിര്‍മ്മാണത്തിന് തടയിടുന്നത് കോണ്‍ഗ്രസാണ്. എവിടെ ക്ഷേത്രം ഉണ്ടായിരുന്നോ അവിടെ തന്നെ നിര്‍മ്മിക്കുമെന്നും ഡല്‍ഹി രാംലീല മൈതാനത്ത് നടക്കുന്ന ബിജെപി ദേശീയ എക്സിക്യൂട്ടീവ് യോഗത്തില് പ്രസംഗിക്കവെ അമിത് ഷാ പറഞ്ഞു.\nസാമ്പത്തിക സംവരണത്തിനു നടപടിയെടുത്ത പ്രധാനമന്ത്രി നരേന്ദ്ര മോദിയെ അഭിനന്ദിച്ചാണ് അമിത് ഷാ പ്രസംഗം തുടങ്ങിയത്. മുന്നാക്ക വിഭാഗത്തിലെ സാമ്പത്തികമായി പിന്നാക്കം നില്‍ക്കുന്നവര്‍ക്ക് 10 ശതമാനം സംവരണം നല്‍കാനുള്ള മോദിയുടെ തീരുമാനം ചരിത്രപരമാണെന്നും അമിത് ഷാ അഭിപ്രായപ്പെട്ടു.\n2014ലെ വിജയം 2019ലും ആവര്‍ത്തിക്കും. വരുന്ന തെരഞ്ഞടുപ്പ് നരേന്ദ്ര മോഡിയും മുഖമില്ലാത്ത, നേതാവില്ലാത്ത മഹാസഖ്യവും തമ്മിലാണെന്നും ബിജെപി ദേശീയ അധ്യക്ഷന് പരിഹസിക്കുകയും ചെയ്തു.\nതനിച്ച് നിന്നാല് മോഡിയെ നേരിടാനാവില്ലെന്ന് പ്രതിപക്ഷപാര്‍ട്ടികള്‍ക്ക് ബോധ്യമായി. നേരത്തേ ആറ് സംസ്ഥാനങ്ങളിലാണു ബിജെപി ഭരിച്ചിരുന്നത്. ഇപ്പോഴത് 16 സംസ്ഥാനങ്ങളിലേക്ക് വളര്‍ന്നുവെന്നും അദ്ദേഹം പറഞ്ഞു.\nറാഫേല് ഇടപാടില് ഒരു തെളിവുമില്ലാതെയാണ് പ്രതിപക്ഷം പ്രതിരോധമന്ത്രി നിര്‍മ്മല സീതാരാമനെതിരെ ആരോപണം ഉന്നയിച്ചത്. അതിന് തക്ക മറുപടി നല്‍കുകയും ചെയ്തു. മുത്തലാഖ്, ഹജ് സബ്‌സിഡി, ജിഎസ്ടി, നോട്ടുനിരോധനം എന്നിങ്ങനെ രാജ്യത്ത് മുഴുവന് മാറ്റങ്ങളാണ് ബിജെപി സര്‍ക്കാര് നടപ്പിലാക്കിയതെന്നും അമിത് ഷാ പറഞ്ഞു.\nNarendra ModiNirmala SitharamanAmith ShaAyodhya Case


വിദ്വേഷപ്രസംഗം; സ്വാധി സരസ്വതിക്കെതിര ജാമ്യമില്ലാ വകുപ്പ് പ്രകാരം കേസെടുത്തു - themediasyndicate\nവിദ്വേഷപ്രസംഗം; സ്വാധി സരസ്വതിക്കെതിര ജാമ്യമില്ലാ വകുപ്പ് പ്രകാരം കേസെടുത്തു\nകാസര്‍ഗോഡ്: വിദ്വേഷപ്രസംഗം നടത്തിയ സംഭവത്തില് വിഎച്ച്പി നേതാവ് സ്വാധി ബാലിക സരസ്വതിക്കെതിരെ പൊലീസ് കേസെടുത്തു. വര്‍ഗ്ഗീയ വിദ്വേഷം ഉണ്ടാക്കുന്ന രീതിയിലും, മതവികാരം വ്രണപ്പെടുത്തുന്ന തരത്തിലും പ്രസംഗം നടത്തിയതിയതിനാണ് കാസര്‍ഗോഡ് ബദിയഡുക്ക പൊലീസ് കേസെടുത്തിരിക്കുന്നത്. ജാമ്യമില്ലാ വകുപ്പ് പ്രകാരമാണ് കേസ്. ജില്ലാ പൊലീസ് മേധാവിക്ക് ലഭിച്ച പരാതിയെ തുടര്‍ന്നാണ് നടപടി.\nകാസര്‍ഗോഡ് ബദിയടുക്കയില് നടന്ന വിഎച്ച്പി ഹിന്ദു സമാജോത്സവം ഉദ്ഘാടനം ചെയ്ത് സംസാരിക്കവെയായിരുന്നു സ്വാധി വിദ്വേഷകരമായ പരാമര്‍ശങ്ങള് നടത്തിയത്. കേരളത്തില് ലൗ ജിഹാദുമായെത്തുന്നവരുടെ കഴുത്തുവെട്ടണമെന്നും പശുവിനെ കൊല്ലുന്നവരെ ജനമധ്യത്തില് കഴുത്തറക്കണമെന്നുമായിരുന്ന സ്വാധി ബാലിക സരസ്വതിയുടെ പ്രസംഗം. പരമാര്‍ശത്തില് സ്വാധിക്കെതിരെ കേസെടുക്കാന് വൈകുന്നതില് വന്‍പ്രതിഷേധം ഉയര്‍ന്നിരുന്നു.\nഒരു ലക്ഷം രൂപ വരെ മുടക്കി മൊബൈല് ഫോണ് വാങ്ങുന്നവരാണ് നമ്മള്. എന്നാല് ആയിരം രൂപ മുടക്കി ഒരു വാള്‍കൂടി വാങ്ങി തങ്ങളുടെ സഹോദരിമാര്‍ക്ക് സമ്മാനിക്കുക. ലൗ ജിഹാദികളെ ഇതുപയോഗിച്ച് വേണം കൊല്ലാനെന്നും സ്വാധി സരസ്വതി പറഞ്ഞു. പശുവിനെ കൊല്ലുന്നവരെയും ജനമധ്യത്തില് കഴുത്തറക്കണമെന്ന് അവര് പറഞ്ഞു.\nപശുവിനെ ഗോമാതാവായി കാണുന്നവരല്ലേ നിങ്ങള്. അമ്മയെ അറവ് ശാലയിലേക്ക് അയക്കുമോ, അതുകൊണ്ട് തന്നെ ഗോമാതാവിനെ കശാപ്പ് ചെയ്യുന്നവരെയും അതേ വാളുപയോഗിച്ച് വെട്ടണമെന്നും അവര് കൂട്ടിചേര്‍ത്തു.\nTags: വിദ്വേഷപ്രസംഗംസ്വാധി സരസ്വതിക്കെതിര ജാമ്യമില്ലാ വകുപ്പ് പ്രകാരം കേസെടുത്തു


ശാസ്ത്രജ്ഞര് വിശ്വാസികളാണോ? ശാസ്ത്രജ്ഞരും അവരുടെ വിശ്വാസവും തമ്മില്...\nThiruvananthapuram, First Published 10, Sep 2019, 11:30 AM IST\nശാസ്ത്രത്തിന്റെ മുമ്പോട്ടുള്ള കുതിപ്പിന് 'അനിശ്ചിതത്വത്തിൽ' ഊന്നിയുള്ള ഒരു അന്വേഷണവും അനിവാര്യം ആണുതാനും. ശാസ്ത്ര സിദ്ധാന്തങ്ങൾ സൃഷ്ടിക്കു മ്പോൾ പലപ്പോഴും അത് അഖണ്ഡമായ യഥാർത്ഥ്യം അല്ല മറിച്ച്, അത് പൂർണമായ അറിവിലേക്കുള്ള പ്രയാണത്തിന്റെ ഒരു ഘട്ടം പിന്നിട്ടൂ എന്നേ പറയാൻ പറ്റുള്ളൂ.\nഎനിക്ക് പരിചയമുള്ള പഴയ തലമുറകളിൽപ്പെട്ട ശാസ്ത്രജ്ഞൻമാരൊക്കെ കൂടുതൽ പേരും വിശ്വാസികൾ ആണ്. നോബൽ സമ്മാന ജേതാക്കളായ അഞ്ചു ശാസ്ത്രജ്ഞന്മാരെ നേരിട്ടു കണ്ടിട്ടുണ്ട്. അവരൊന്നും പ്രഖ്യാപിതരായ അവിശ്വാസികൾ അല്ല. പുതുതലമുറയിൽപെട്ട ആരുംതന്നെ വിശ്വാസികളും അല്ല. തലമുറകളുടെ ആ വ്യത്യാസം വിശ്വാസത്തെയും ബാധിച്ചിട്ടുണ്ട് എന്നുവേണം കരുതാൻ. വിശ്വാസം എന്നത് വളരെ വ്യക്തിപരമായ കാര്യമാണ്. പക്ഷേ, അത് ശാസ്ത്രവുമായി കൂട്ടിക്കുഴയ്ക്കാൻ നിൽക്കുമ്പോഴാണ് പ്രശ്‌നം. കഴിഞ്ഞ ദശകങ്ങളിൽ ശാസ്ത്രവും വിശ്വാസവും തമ്മിലുള്ള ബന്ധം ഒന്ന് വിശകലനം ചെയ്യാം.\n1956 -ൽ കാലിഫോർണിയ ഇൻസ്റ്റിറ്റിയൂട്ട് ഓഫ് ടെക്നോളജിയി (Caltech) -ലെ പ്രശസ്ത ശാസ്ത്രജ്ഞൻ, പ്രൊഫസർ റിച്ചാർഡ് ഫെയ്മാൻ തന്റെ ഒരു പ്രഭാഷണത്തിൽ പറഞ്ഞു "ഇപ്പോൾ ലഭ്യമായ ശാസ്ത്രതത്വങ്ങൾ വച്ച് ദൈവത്തിന്റെ അസ്ഥിത്വം ഖണ്ഡിക്കാൻ പറ്റില്ല." പ്രൊഫസർ റിച്ചാർഡ് ഫെയ്മാൻറെ പരാമർശം ഒരു ഒറ്റപ്പെട്ട വീക്ഷണമായി കണക്കാക്കാൻ പറ്റില്ല. അറിയപ്പെടുന്ന ശാസ്ത്രജ്ഞൻമാരിൽ പലരും ദൈവവിശ്വാസികളായിരുന്നു. കൂടുതൽ പേരും ശാസ്ത്രവും ആത്മീയതയും കൂടി ചേർന്നുള്ള ഒരു സഹവർത്തിത്വത്തിലാണ് കാര്യങ്ങൾ മനസിലാക്കാൻ ശ്രമിച്ചിട്ടുള്ളത്. വ്യാഖ്യാനിക്കാൻ പറ്റാത്ത കാര്യങ്ങളെ ദൈവത്തിന്റെ പ്രവൃത്തിയാണെന്ന് പറയുന്നതായിരുന്നു പുരാതനരീതി. ഉദാഹരണത്തിന് ഇടിയും മിന്നലും ഉണ്ടാകുന്നത്, മാരക രോഗങ്ങൾ വരുന്നത് ഇവയൊക്കെ ദൈവകോപത്താൽ ആയിരുന്നു എന്നു കരുതിയിരുന്നു.\nശാസ്ത്രം വികസിച്ചപ്പോൾ ഇതിനെല്ലാം സ്‌പഷ്‌ടമായ വിശദീകരണങ്ങൾ കൊടുക്കുവാനായി പറ്റി. അതായത് പ്രപഞ്ച രഹസ്യങ്ങൾ കൂടുതൽ അറിവാകും തോറും വിശദീകരണത്തിനു ദൈവത്തിന്റെ സാന്നിദ്ധ്യം അവശ്യമില്ലാതെ വരും. എന്നിരുന്നാലും തെളിവുകളുടെ അഭാവത്തിൽ ദൈവം ഇല്ല എന്നും, അതേ കാരണത്താൽ ദൈവം ഉണ്ടെന്നും വാദിക്കാൻ ശാസ്ത്രത്തിനു പറ്റില്ല. ശാസ്ത്രതത്വങ്ങളും ആത്മീയതയും രണ്ടു പാതയിലാണ് നീങ്ങുന്നത്, എങ്കിലും ശാസ്ത്രത്തിനു നിർവചിക്കാൻ പറ്റാത്ത കാര്യങ്ങൾ ഉള്ളിടത്തോളം കാലം ദൈവത്തിനു ശാസ്ത്രത്തിൽ പ്രാമുഖ്യമായ ഒരു ഇടം ഉണ്ടായിരിക്കും. ഒരു ശാസ്ത്രജ്ഞനെ സംബന്ധിച്ചിടത്തോളും സാർവത്രികമായ ഉത്തരവാദിത്വങ്ങളാണ് അജ്ഞത, സന്ദേഹം, അനിശ്ചിതത്വം എന്നിവ പരമാവധി ഇല്ലാതാക്കുക എന്നുള്ളത്. ഈ വാദഗതികൾ വച്ചുനോക്കുമ്പോൾ അനിശ്ചിതമായ ഒന്നിനെ അംഗീകരിക്കാൻ ശാസ്ത്രമനസുകൾക്ക് അങ്ങേയറ്റം പ്രയാസം ആണ്.\nശാസ്ത്രത്തിന്റെ മുമ്പോട്ടുള്ള കുതിപ്പിന് 'അനിശ്ചിതത്വത്തിൽ' ഊന്നിയുള്ള ഒരു അന്വേഷണവും അനിവാര്യം ആണുതാനും. ശാസ്ത്ര സിദ്ധാന്തങ്ങൾ സൃഷ്ടിക്കു മ്പോൾ പലപ്പോഴും അത് അഖണ്ഡമായ യഥാർത്ഥ്യം അല്ല മറിച്ച്, അത് പൂർണമായ അറിവിലേക്കുള്ള പ്രയാണത്തിന്റെ ഒരു ഘട്ടം പിന്നിട്ടൂ എന്നേ പറയാൻ പറ്റുള്ളൂ. ഉദാഹരണത്തിന് നിക്കോളാസ് കോപ്പേർ നികസിന്‍റെ കാലത്തിനു മുമ്പ് വരെ (15-ാം നൂറ്റാണ്ട്) ഭൂമിയാണ് പ്രപഞ്ചത്തിന്റെ കേന്ദ്രസ്ഥാനം എന്നാണ് ജ്യോതിശ്ശാസ്‌ത്രജ്ഞർ വിചാരിച്ചിരുന്നത്.\nകോപ്പേർ നികസ് ആണ് ഗ്രഹങ്ങള് ആണ് സൂര്യനെ വലംവയ്ക്കുന്നത് എന്ന് പ്രസ്താവിച്ചത്. ഇതാണ് ആധുനിക ജ്യോതിശ്ശാസ്‌ത്രത്തിന്റെ അടിസ്ഥാനം. ദൈവ സങ്കൽപ്പത്തെപ്പറ്റിയുള്ള ഓരോ ശാസ്ത്രജ്ഞരുടേയും വീക്ഷണകോണുകളും വ്യത്യസ്തമാണ്.\nആൽബർട്ട് ഐൻസ്റ്റീൻ ഒരിക്കലും ഒരു നിരീശ്വരവാദിയോ, പൂർണ ദൈവ വിശ്വാസിയോ അല്ലായിരുന്നു. അദ്ദേഹത്തിന്റെ തന്നെ വാക്കുകളിൽ "You may call me an agnostic (അവിശ്വാസി), but I do not share the crusading spirit of the professional atheist (നിരീശ്വരവാദി) whose fervor is mostly due toapainful act of liberation from the fetters of religious indoctrination (സിദ്ധാന്തോപദേശം) received in youth. I prefer an attitude of humility corresponding to the weakness of our intellectual understanding of nature and of our own being."\nഎന്നിരുന്നാലും ഗലിലിയോ ഗലീലി, പാസ്കൽ, ഐസക് ന്യൂട്ടണ്, മൈക്കൽ ഫാരഡേ, ലോർഡ് കെൽവിൻ, മാക്സ് പ്ലാങ്ക് തുടങ്ങിയ ശാസ്ത്രജ്ഞർ കടുത്ത ഈശ്വര വിശ്വാസികൾ ആയിരുന്നു. ഇതിലൊക്കെ രസകരം ജനിതക ശാസ്ത്രത്തിന്റെ ഉപജ്ഞാതാവ് ഗ്രെഗോർ മേന്‍ടൽ ഒരു ക്രിസ്തീയ പുരോഹിതൻ ആയിരുന്നു എന്നതാണ്. സംഘടിത മതങ്ങളുടെ ആക്രമണം ഏറ്റവും കൂടുതൽ നേരിടേണ്ടി വന്ന പരിണാമസിദ്ധാന്തത്തിന്റെ ഉപജ്ഞാതാവ് ചാൾസ് ഡാർവിനും ഒരു അവിശ്വാസി അല്ലായിരുന്നു.\nഅടുത്തകാലത്ത് ജീവിച്ചിരുന്ന ശാസ്ത്രജ്ഞരിൽ ഏറ്റവും പ്രശസ്തനായ സ്റ്റീഫൻ ഹോക്കിങ്ങിന്‍റെ (Stephen William Hawking) അഭിപ്രായം വളരെ ശ്രദ്ധേയമാണ് “നമ്മൾ ശാസ്ത്രത്തെ കുറിച്ച് കൂടുതൽ മനസിലാക്കുന്നതിനു മുമ്പ് സ്വാഭാവികമായും ദൈവം ആണ് പ്രപഞ്ചസൃഷ്ടാവ് എന്ന് വിശ്വസിച്ചേ മതിയാകുമായിരുന്നുള്ളൂ. എന്നാൽ, ഇപ്പോൾ ശാസ്ത്രo പ്രപഞ്ചത്തിന്റെ ഉല്പത്തിയെ പറ്റി വിശ്വാസയോഗ്യമായ തെളിവുകൾ നിരത്തുമ്പോൾ ദൈവത്തിന്റെ ആവശ്യം ഉണ്ട് എന്നു തോന്നുന്നില്ല.” 1956 -ലെ റിച്ചാർഡ് ഫെയ്മാൻറെ ദൈവത്തിന്റെ അസ്ഥിത്വം ഖണ്ഡിക്കാൻ പറ്റില്ല എന്ന അഭിപ്രായം 2014 ആയപ്പോളേക്കും സ്റ്റീഫൻ ഹോക്കിങ് 'ശാസ്ത്രത്തിനു ദൈവം ആവശ്യം ഇല്ല' എന്ന നിഗമനത്തിൽ എത്തി നില്ക്കുന്നു എന്നത് എടുത്തു പറയേണ്ട കാര്യം തന്നെ ആണ്.\nഅതുകൊണ്ട് ദൈവത്തെ ദൈവത്തിന്റെ വഴിക്കും, ശാസ്ത്രത്തെ ശാസ്ത്രത്തിന്റെ വഴിക്കും വിടട്ടെ. രണ്ടും ചേരില്ല, ചേർക്കാൻ പറ്റുകയും ഇല്ല.


udf candidate pk kunhalikkutty has accounts in 15 banks - Malayalam Goodreturns\n» കുഞ്ഞാലിക്കുട്ടിയുടെ സ്വത്ത് വിവരങ്ങൾ പുറത്ത്; 15 ബാങ്ക് അക്കൗണ്ടുകൾ, ഭാര്യയുടെ പേരിൽ അക്കൗണ്ട് വെറെ\nUpdated: Saturday, March 30, 2019, 11:04 [IST]\nമലപ്പുറം ലോക്സഭാ സീറ്റിൽ മത്സരിക്കുന്ന യുഡിഎഫ് സ്ഥാനാര്‍ത്ഥിയും ഇന്ത്യൻ യൂണിയൻ മുസ്ലിം ലീഗിന്റെ ദേശീയ ജനറൽ സെക്രട്ടറിയുമായ പികെ കുഞ്ഞാലിക്കുട്ടിയുടെ സ്വത്ത് വിവരങ്ങൾ പുറത്ത്. തിരഞ്ഞെടുപ്പിനായി നൽകിയ നാമനിര്‍ദ്ദേശ പത്രികയിലാണ് അദ്ദേഹം ഇക്കാര്യങ്ങൾ വ്യക്തമാക്കിയിരിക്കുന്നത്. ഏഷ്യാനെറ്റ് ഓൺലൈൻ പോർട്ടൽ പുറത്തുവിട്ടിരിക്കുന്ന വിവരങ്ങൾ ഇങ്ങനെ..\n15 ബാങ്ക് അക്കൗണ്ടുകൾ\n15 ബാങ്ക് അക്കൗണ്ടുകളാണ് കുഞ്ഞാലിക്കുട്ടിയ്ക്ക് സ്വന്തം പേരിലുള്ളത്. സ്വന്തം നാടായ മലപ്പുറം ജില്ലയിലെ ഊരകത്തെ സഹകരണ ബാങ്കിൽ ഏഴ് അക്കൗണ്ടുകളാണ് ഉളളത്. ഇതിൽ ആദ്യത്തേത് കറണ്ട് അക്കൗണ്ടാണ്. 5515 രൂപയാണ് നിക്ഷേപമായുള്ളത്. മറ്റ് ആറ് അക്കൗണ്ടുകളിൽ 31600 രൂപ, 114520 രൂപ, 30430 രൂപ, 63675 രൂപ, 46900 രൂപ, 15300 രൂപ എന്നിങ്ങനെയാണ് നിക്ഷേപം.\nമലപ്പുറത്തെ ട്രഷറിയിലുളള സേവിങ്സ് അക്കൗണ്ടിൽ 2,82,156 രൂപയാണ് നിക്ഷേപമുളളത്. തിരുവനന്തപുരം സെക്രട്ടേറിയേറ്റിലെ സബ് ട്രഷറിയിൽ രണ്ട് അക്കൗണ്ടുകൾ വേറെയുമുണ്ട്. 13,40,986 രൂപയാണ് ഒരു അക്കൗണ്ടിലെ നിക്ഷേപം. സബ് ട്രഷറിയിലുളള മറ്റൊരു അക്കൗണ്ടിൽ 40383 രൂപയുടെ നിക്ഷേപവുമുണ്ട്.\nഭാര്യയ്ക്ക് പങ്കാളിത്തമുള്ള നിക്ഷേപങ്ങൾ\nമലപ്പുറത്തെ സ്റ്റേറ്റ് ബാങ്ക് ഓഫ് ഇന്ത്യ ശാഖയിൽ ഭാര്യയ്ക്ക് കൂടി തുല്യ പങ്കാളിത്തം ഉളള അക്കൗണ്ടിലെ നിക്ഷേപത്തിൽ 16,13,190.19 രൂപയാണുള്ളത്. മലപ്പുറത്തെ ഇന്റസ്ഇന്റ് ബാങ്കിന്റെ ശാഖയിലും ഭാര്യക്ക് തുല്യ പങ്കാളിത്തമുളള നിക്ഷേപമുണ്ട്. ഇതിൽ 4,69,916.78 രൂപയുണ്ട്.\nമലപ്പുറത്ത് ഐസിഐസിഐ ബാങ്കിൽ 3,61,645.39 രൂപ നിക്ഷേപിച്ചിട്ടുണ്ട്. ഇതേ ബാങ്കിൽ ലോക്സഭാ തിരഞ്ഞെടുപ്പിന് വേണ്ടി പുതിയതായി ഒരു അക്കൗണ്ട് തുറന്നു. അതിൽ 4,05,000 രൂപയാണ് നിക്ഷേപം. ഇവയ്ക്ക് എല്ലാം പുറമെ ഡൽഹിയിൽ സ്റ്റേറ്റ് ബാങ്ക് ഓഫ് ഇന്ത്യയുടെ പാര്‍ലമെന്റ് ഹൗസ് ബ്രാഞ്ചിൽ 9,63,061.20 രൂപയും ഉണ്ട്.\nRead more about: account bank അക്കൗണ്ട് ബാങ്ക്\nudf candidate pk kunhalikkutty has accounts in 15 banks\nudf candidate pk kunhalikkutty has accounts in 15 banks.


കേരള ചിക്കൻ ജില്ലയിൽ 50 ഫാമുകൾ തുടങ്ങും : Deepika.com Nattu Visesham\nകേരള ചിക്കൻ ജില്ലയിൽ 50 ഫാമുകൾ തുടങ്ങും\nകാഞ്ഞങ്ങാട്: വിലകുറഞ്ഞതും ഗുണമേന്മയുള്ളതുമായ കേരള ചിക്കൻ താമസിയാതെ ജില്ലയിലെ വിപണി കീഴടക്കും. നീലേശ്വരത്ത് അതിനാവശ്യമായ ഹാച്ചറി ഒരുങ്ങുകയാണ്. കണ്ണൂർ, കാസർഗോഡ് ജില്ലകളിലേക്കുള്ള കോഴികളെ ഇവിടെ ഉൽപാദിപ്പിക്കാനാവുമെന്നാണ് പ്രതീക്ഷ.\nജില്ലയിൽ അമ്പതോളം കോഴി ഫാമുകൾ തുടങ്ങാനുള്ള ഒരുക്കം നടക്കുകയാണെന്ന് കേരള ചിക്കൻ പദ്ധതി അഡ്‌മിനിസ്‌ട്രേഷൻ ഓഫീസർ എം.വി. സന്തോഷ് പറഞ്ഞു.\nകേരള ചിക്കൻ പദ്ധതിയിലേക്ക് 200 ഓളം അപേക്ഷ കോഴി കർഷകരിൽ നിന്ന് ലഭിച്ചിട്ടുണ്ട്. പ്രളയം കാരണമാണ് നടപടി വൈകിയത്. വയനാട് സുൽത്താൻബത്തേരിയിലെ ബ്രഹ്മഗിരി ഡവലപ്‌മെന്‍റ് സൊസൈറ്റിയാണ് നോഡൽ ഏജൻസി. കോഴി, കോഴി ഇറച്ചി, മലബാർ മീറ്റ് എന്നിവ വിപണിയിലെത്തിക്കുന്നു. ഔട്ട്‌ലറ്റുകളിൽ സീസണനുസരിച്ചു 86 രൂപമുതൽ 106 രൂപവരെയാണ് ഒരു കിലോഗ്രാം കോഴിക്ക് വിലയിടാക്കുന്നത്, ഇറച്ചിക്ക് 155 രൂപ മുതൽ 170 രൂപവരെയും. അതേസമയം വിപണിയിൽ വില വർധിക്കുമ്പോൾ കേരള ചിക്കന് നിശ്ചയിച്ച വിലയിൽ വർധനയുണ്ടാവുന്നില്ല എന്നതാണ് പ്രത്യേകത. കേരള ചിക്കൻ വ്യാപകമാവുന്നതോടെ കേരളവിപണി ഇതരസംസ്ഥാനങ്ങൾ നിയന്ത്രിക്കുന്നതിൽ ഒരു പരിധിവരെ മോചനമാവും.\nകോഴിക്കർഷകർക്കും വിൽപനക്കാർക്കും 11 രൂപവീതം ഒരുകിലോ കോഴിയിൽ നിന്ന് ലഭിക്കും. കോഴിക്കുഞ്ഞുങ്ങളെ ഉത്പാദിപ്പിക്കാനായി പൊള്ളാച്ചിയിൽ ഹാച്ചറി പ്രവർത്തിക്കുന്നുണ്ട്. അവിടെനിന്ന് കൊണ്ടുവരുന്ന കോഴിക്കുഞ്ഞുങ്ങളെ കർഷകർക്ക് വളർത്താൻ നൽകും.\nകേരള ചിക്കനിൽ രജിസ്‌റ്റർ ചെയ്‌ത കർഷകർക്ക് കോഴിതീറ്റ, മരുന്ന്, ഡോക്ടറുടെ പരിശോധന എന്നിവയൊക്കെ ലഭ്യമാക്കും. 35 മുതൽ 40 ദിവസങ്ങൾക്കിടയിൽ കർഷകരിൽ നിന്ന് കോഴി തിരിച്ചെടുക്കും. കർഷകന് മാസത്തിൽ 21,000 രൂപയോളം വരുമാനം ലഭിക്കും. മലപ്പുറം, പാലക്കാട് ജില്ലകളിലാണ് കൂടുതൽ ഔട്ട്‌ലറ്റുള്ളത്. ആവശ്യക്കാർ വർധിച്ചുവെങ്കിലും കൊടുക്കാൻ കോഴികളില്ല.\nവിൽപന ഔട്ട്‌ലറ്റുകളും കുറവാണ്. ഇതാണ് കേരള ചിക്കൻ നേരിടുന്ന പ്രശ്‌നം. നീലേശ്വരം വെള്ളച്ചാലിലും വള്ളിക്കടവിലും ഔട്ട്‌ലറ്റ് തുടങ്ങി. ജില്ലയുടെ എല്ലാ ഭാഗങ്ങളിലും കേരള ചിക്കൻ എത്തിക്കാനുള്ള ഒരുക്കത്തിലാണ്.


covid-19 death rate in keral: ഈ അഞ്ച് ജില്ലകളിൽ സ്ഥിതിഗുരുതരം; കൊവിഡ് മരണനിരക്ക് ഉയരും, മുന്നറിയിപ്പ് നൽകി വിദഗ്‌ധർ - covid-19 cases and death rates vary widely in kerala says experts | Samayam Malayalam\ncovid-19 cases and death rates vary widely in kerala says experts\nഈ അഞ്ച് ജില്ലകളിൽ സ്ഥിതിഗുരുതരം; കൊവിഡ് മരണനിരക്ക് ഉയരും, മുന്നറിയിപ്പ് നൽകി വിദഗ്‌ധർ\nJibin George | Samayam Malayalam | Updated: 24 Sep 2020, 11:12:51 AM\nആരോഗ്യവകുപ്പ് ബുധനാഴ്‌ച പുറത്തുവിട്ട കണക്കുകൾ പ്രകാരം 42,786 പേരാണ് ചികിത്സയിലുള്ളത്. ഇതുവരെ 1,04,682 പേർക്ക് രോഗമുക്തിയുണ്ടായി\nതിരുവനന്തപുരം: കേരളത്തിൽ കൊവിഡ്-19 കേസുകൾ വർധിക്കുകയാണ്. ഏറ്റവും ഉയർന്ന പ്രതിദിന കണക്കാണ് ബുധനാഴ്‌ച സംസ്ഥാനത്ത് റിപ്പോർട്ട് ചെയ്‌തത്. 5376 പേര്‍ക്ക് രോഗബാധ സ്ഥിരീകരിച്ചപ്പോൾ 4424 പേര്‍ക്ക് സമ്പര്‍ക്കത്തിലൂടെയാണ് കൊവിഡ് ബാധിച്ചത്. ഇതിൽ 640 പേരുടെ സമ്പര്‍ക്ക ഉറവിടം വ്യക്തമല്ല. എന്നതും ഞെട്ടിക്കുന്നതാണ്. ഗുരുതരമായ സാഹചര്യമുണ്ടാകുമെന്ന് മുഖ്യമന്ത്രി പിണറായി വിജയൻ വ്യക്തമാക്കിയിരുന്നു. പ്രതിരോധ പ്രവർത്തനങ്ങൾക്ക് തിരിച്ചടിയകുന്നതാണ് ആരോഗ്യ പ്രവർത്തകരിലെ ഉയർന്ന തോതിലുള്ള കൊവിഡ് ബാധ. രോഗബാധിതരുടെ എണ്ണം വർധിക്കുന്നതിനൊപ്പം മരണനിരക്ക് വർധിക്കുന്നത് തിരിച്ചടിയാണ്. സംസ്ഥാനത്ത് കൊവിഡ് മരണനിരക്ക് വർധിക്കുമെന്ന സൂചനകളാണ് വിദഗ്‌ധർ നൽകുന്നത്. ഏഷ്യാനെറ്റ് ഓൺലൈനാണ് ഈ റിപ്പോർട്ട് പുറത്തുവിട്ടത്.\nആശങ്ക ശക്തമാക്കി സംസ്ഥാനം\nകൊവിഡ് കേസുകൾ അതിവേഗം ഉയരുന്നത് സംസ്ഥാനത്ത് തിരിച്ചടിയാകുകയാണ്. ആരോഗ്യവകുപ്പ് ബുധനാഴ്‌ച പുറത്തുവിട്ട കണക്കുകൾ പ്രകാരം 42,786 പേരാണ് ചികിത്സയിലുള്ളത്. ഇതുവരെ 1,04,682 പേർക്ക് രോഗമുക്തിയുണ്ടാകുകയും ചെയ്‌തു. വിവിധ ജില്ലകളിലായി 2,12,629 പേരാണ് നിരീക്ഷണത്തിലുള്ളത്. 1,86,140 പേര് വീട് - ഇന്‍സ്റ്റിറ്റിയൂഷണല് ക്വാറന്റൈനിലും 26,489 പേര് ആശുപത്രികളിലും നിരീക്ഷണത്തിലാണ്. 3131 പേരെയാണ് ഇന്നലെ ആശുപത്രിയില് പ്രവേശിപ്പിച്ചതെന്നും സർക്കാർ വ്യക്തമാക്കുന്നുണ്ട്.\nസംസ്ഥാനത്ത് മരണനിരക്ക് ഉയരുമെന്ന് റിപ്പോർട്ട്\nകൊവിഡ് കേസുകളിൽ വർധന തുടരുന്ന സാഹചര്യത്തിൽ സംസ്ഥാനത്ത് മരണനിരക്കിൽ വർധനയുണ്ടാകുമെന്നാണ് ആരോഗ്യ വിദഗ്‌ധർ മുന്നറിപ്പ് നൽകുന്നത്. ബുധനാഴ്‌ച 20 മരണങ്ങൾ സ്ഥിരീകരിച്ചതോടെ സംസ്ഥാനത്ത് കൊവിഡ് ബാധിച്ച് മരിച്ചവരുടെ എണ്ണം 592 ആയി ഉയർന്നു. പലവിധ ആരോഗ്യ പ്രശ്‌നങ്ങൾ നേരിടുന്നവരിലാണ് മരണസാധ്യത കൂടുതലെന്നും ഏഷ്യാനെറ്റ് ഓൺലൈൻ റിപ്പോർട്ട് ചെയ്യുന്നുണ്ട്. കൊവിഡ് കേസുകൾ കുത്തനെ ഉയരുന്ന സാഹചര്യത്തിലാണ് കണക്കുകൾ വർധിക്കുന്നത്. അതേസമയം ഇക്കാര്യത്തിൽ ഔദ്യോഗിക സ്ഥിരീകരണം നടത്താൻ സർക്കാർ തയ്യാറായിട്ടില്ല.\nമരിച്ചവരിൽ കൂടുതൽ 60ന് മുകളിലുള്ളവർ\nസംസ്ഥാനത്ത് കൊവിഡ് ബാധിച്ച് മരിച്ചവരിൽ 70 ശതമാനവും 60 വയസിന് മുകളിലുള്ളവരാണ്. 22 ശതമാനം യുവാക്കളും 25 ശതമാനം മധ്യവയസ്‌കരും കൊവിഡ് ബാധിച്ച് മരിച്ചുവെന്ന് ആാരോഗ്യവകുപ്പ് വ്യക്തമാക്കുന്നു. ഒരു വയസിനും 17 വയസിനുമിടയിലുള്ള മൂന്ന് പേർ, 18 വയസിനും 40നും ഇടയിലുള്ള 26 പേർ, 41നും 59നും ഇടയിലുള്ള 138 പേർ, 60 വയസിന് മുകളിലുള്ള 405 പേർ എന്നിങ്ങനെയാണ് കൊവിഡ് ബാധിച്ച് മരിച്ചവരുടെ വിവരം. ഇതില് 72.73 ശതമാനം പേര്‍ക്കും സമ്പർക്കം വഴിയാണ് രോഗബാധ. ഉറവിടമറിയാതെ രോഗബാധിതരായ 23 ശതമാനം പേരും മരിച്ചവരിൽ ഉൾപ്പെടുന്നുണ്ടെന്നും കണക്കുകൾ വ്യക്തമാക്കുന്നു.\nഅഞ്ച് ജില്ലകളിൽ കൊവിഡ് വ്യാപനം അതിരൂക്ഷം\nസംസ്ഥാനത്തെ അഞ്ച് ജില്ലകളിൽ കൊവിഡ് വ്യാപനം അതിരൂക്ഷം എന്നാണ് ആരോഗ്യവകുപ്പ് വ്യക്തമാക്കുന്നത്. തിരുവനന്തപുരം, ആലപ്പുഴ, പത്തനംതിട്ട, കോഴിക്കോട്, കാസർകോട് ജില്ലകളിലാണ് രോഗവ്യാപനം ഉയർന്ന തോതിലുള്ളത്. സംസ്ഥാനത്തെ കൊവിഡ് വ്യാപന കണക്കുകൾ അടിസ്ഥാനപ്പെടുത്തി തയ്യാറാക്കിയ പ്രതിവാര റിപ്പോർട്ടിലാണ് ഈ ജില്ലകളിലെ സ്ഥിതി മോശമാണെന്ന് വ്യക്തമാക്കുന്നത്. ആലപ്പുഴ, പാലക്കാട്, കോഴിക്കോട് ജില്ലകളിൽ കൊവിഡ് കേസുകളുടെ എണ്ണം കുത്തെൻ വർധിച്ചു. കോഴിക്കോട് ജില്ലയില് സെപ്‌റ്റംബർ രണ്ടാം വാരത്തില് ടെസ്‌റ്റ് പോസിറ്റിവിറ്റി നിരക്ക് 6.4 ആയിരുന്നു. കഴിഞ്ഞ ആഴ്‌ച ഇത് 9.1 ശതമാനം ആയി ഉയർന്നു. ആലപ്പുഴ, കോഴിക്കോട് ജില്ലകളില് രോഗികള് ഇരട്ടിക്കുന്നതിന്റെ എണ്ണവും കൂടിയെന്നും കണക്കുകൾ വ്യക്തമാക്കുന്നു.\nരാജ്യത്ത് കഴിഞ്ഞ 24 മണിക്കൂറിനിടെ 86,508 പുതിയ കൊവിഡ് കേസുകൾ സ്ഥിരീകരിച്ചു. പുതിയ കണക്കുകള് കൂടി വന്നതോടെ രാജ്യത്തെ കൊവിഡ് രോഗബാധിതരുടെ എണ്ണം 57 ലക്ഷം പിന്നിട്ടു. 57,32,519 ആയി ഉയർന്നിരിക്കുകയാണ്. ലോകത്തിലെ തന്നെ ഏറ്റവും ഉയർന്ന പ്രതിദിന കൊവിഡ് കേസുകളാണ് ഇപ്പോൾ ഇന്ത്യയിൽ റിപ്പോർട്ട് ചെയ്യുന്നത്. 9,66,382 ആക്ടീവ് കേസുകളാണ് നിലവിൽ രാജ്യത്തുള്ളത്. 46,74,988 പേർക്ക് രോഗമുക്തി ലഭിച്ചു. രാജ്യത്തെ ആകെ കൊവിഡ് മരണങ്ങൾ 91,149 ആയി ഉയർന്നതായും ആരോഗ്യവകുപ്പ് വ്യക്തമാക്കി. മഹാരാഷ്‌ട്ര, തമിഴ്‌നാട്, കർണാടക, ആന്ധ്ര, ഡൽഹി സംസ്ഥാനങ്ങളിലാണ് കൊവിഡ് കേസുകൾ ഉയർന്ന തോതിലുള്ളത്.\nYoutube-ടാസ്‌ക് ഫോഴ്‌സിലെ പ്രത്യേക ക്ഷണിതാവ് സ്ഥാനം രാജിവെച്ച് ചെന്നിത്തല | Samayam Malayalam |\nKN 335 കാരുണ്യ പ്ലസ് ലോട്ടറി; ഭാഗ്യശാലികളെ അറിയാം, നറുക്കെടുപ്പ് ഇന്ന് മൂന്ന് മണിയ്‍ക്ക് ആര്‍ട്ടിക്കിള് ഷോ\nകൊവിഡ്-19 കൊവിഡ് മരണം കൊറോണ വൈറസ് covid-19 death rate in keral covid-19 death covid-19 coronavirus cases in kerala coronavirus\nWeb Title : covid-19 cases and death rates vary widely in kerala says experts


ബുധന്, 28 ഒക്‌ടോബര് 2020 (12:55 IST)\nസംയുക്ത മേനോനെ പ്രധാനകഥാപാത്രമാക്കി വി‌കെ പ്രകാശ് സംവിധാനം ചെയുന്ന എറിഡ എന്ന ചിത്രത്തിന്റെ പോസ്റ്റർ പുറത്ത്. ഇതുവരെ കാണാത്ത തരത്തിലുള്ള ഗ്ലാമറസ് ലുക്കിലാണ് പോസ്റ്ററിൽ നായിക സംയുക്ത മേനോൻ പ്രത്യക്ഷപ്പെടുന്നത്.\nഗ്രീക്ക് മിത്തോളജിയുടെ പശ്ചാത്തലത്തിൽ സമകാലിക സംഭവങ്ങളെ പ്രതിപാദിക്കുന്ന ത്രില്ലർ ചിത്രമാണ് എറിഡ. നാസർ,കിഷോർ,ധർമജൻ ബോൾഗാട്ടി എന്നീ താരങ്ങൾ ചിത്രത്തിൽ പ്രധാനവേഷങ്ങളിലെത്തുന്നു. അരോമ സിനിമാസ്,ഗുഡ് കമ്പനി എന്നിവയുടെ ബാനറിൽ അജി മേടയിൽ,അരോമ ബാബു എന്നിവരാണ് ചിത്രം നിർമിക്കുന്നത്.\nകാളിദാസും കല്യാണിയും ആ സിനിമയിലെത്തിയതെങ്ങനെ ?\n'ജിബൂട്ടി' ഷൂട്ടിംഗ് പൂർത്തിയായി; അമിത് നായകൻ, ഷഗുന് ജസ്വാള് നായിക !\nനിത്യഹരിത നായകന് ജന്മനാട്ടില് സ്മാരകമന്ദിരം\nധ്യാൻ ശ്രീനിവാസന്റെ തിരക്കഥയിൽ മഞ്ജു വാര്യർ നായിക; 'നയൻ എംഎം' ഒരുങ്ങുന്നു\nവിവാഹ വാർഷികം ആഘോഷിച്ച് ടൊവിനോ; ചിത്രങ്ങൾ വൈറൽ !


ലക്ഷ്യം തീര്‍ത്ഥാടനം, രാമായണ എക്‌സ്പ്രസുമായി റെയില്‍വേ - themediasyndicate\nലക്ഷ്യം തീര്‍ത്ഥാടനം, രാമായണ എക്‌സ്പ്രസുമായി റെയില്‍വേ\nകോഴിക്കോട്: തീര്‍ഥാടന ടൂറിസം ലക്ഷ്യമാക്കി ‘രാമായണ എക്‌സ്പ്രസ്’ തീവണ്ടിയുമായി ഇന്ത്യന് റെയില്‍വേ. രാമായണത്തില് പരാമര്‍ശിച്ച പ്രധാന സ്ഥലങ്ങളിലൂടെയാണ് തീവണ്ടി കടന്നു പോകുക. അയോധ്യ-രാമേശ്വരം-ശ്രീലങ്ക എന്നിവിടങ്ങളാണ് പ്രധാനം. മൂന്നുനേരത്തെ ഭക്ഷണവും താമസവും ഉള്‍പ്പെടെ ഒരാള്‍ക്ക് 15,120 രൂപയാണ് 16 ദിവസത്തെ തീവണ്ടിയാത്രയുടെ നിരക്ക്. ടിക്കറ്റുകള് ഐ.ആര്.സി.ടി.സി.യുടെ വെബ് സൈറ്റിലൂടെ റിസര്‍വ് ചെയ്യാം.\nഡല്‍ഹിയിലെ സഫ്ദര്‍ജംഗില്‍നിന്ന് നവംബര് 14-ന് വൈകീട്ട് നാലരയ്ക്ക് യാത്ര തുടങ്ങും. അയോധ്യയിലാണ് ആദ്യ സ്റ്റോപ്പ്. അവിടെ സഞ്ചാരികള്‍ക്ക് ഹനുമാന്‍ഘട്ട്, രാംകോട്ട്, കണകഭഗവന് ക്ഷേത്രം എന്നിവ സന്ദര്‍ശിക്കാം. തുടര്‍ന്ന്, രാമന്റെ വനവാസകാലത്ത് ഭരതന് താമസിച്ചിരുന്നെന്ന് വിശ്വസിക്കുന്ന ഗ്രാമമായ ബംഗാളിലെ നന്ദിഗ്രാം, സീതയുടെ ജന്മസ്ഥലമായ മിഥില സ്ഥിതിചെയ്യുന്ന സീതാമര്‍ഹി, ജനക്പുര്, വാരാണസി, പ്രയാഗ്, ശൃംഗവേര്‍പുര്, ചിത്രകൂട്, നാസിക്ക്, ഹംപി എന്നീ സ്റ്റേഷനുകളില് നിര്‍ത്തിയശേഷം തീവണ്ടി രാമേശ്വരത്തെത്തും.\nഅവിടെ സ്ഥലം സന്ദര്‍ശിക്കാന് ഐ.ആര്.സി.ടി.സി. ബസ് സൗകര്യം ഏര്‍പ്പെടുത്തും. രാമേശ്വരത്തുനിന്ന് ചെന്നൈക്ക് അതേ തീവണ്ടിയില് പോയശേഷം അയോധ്യയിലേക്ക് തീവണ്ടി മടങ്ങും. ശ്രീലങ്കയിലേക്ക് പോകാന് പ്രത്യേക ടിക്കറ്റ് എടുത്തവരെ അവിടെനിന്ന് വിമാനമാര്‍ഗം കൊണ്ടുപോകും. രാംബോധ, നുവാറ എല്ലിയ, ചില്‍വ എന്നിവിടങ്ങളാണ് ശ്രീലങ്കയില് സന്ദര്‍ശിക്കുക. ശ്രീലങ്കന് ടൂര് പാക്കേജിന് ഒരാള്‍ക്ക് 47,600 രൂപയാണ് നിരക്ക്. എണ്ണൂറുപേര്‍ക്കാണ് രാമായണ എക്‌സ്പ്രസില് യാത്രാസൗകര്യം ഉണ്ടാകുക.\nകൂടാതെ രാമായണ സര്‍ക്യൂട്ടില് തിരുവനന്തപുരത്തുനിന്ന് പ്രത്യേക എ.സി ട്രെയിന് ആരംഭിക്കുമെന്ന് കേന്ദ്ര ടൂറിസംമന്ത്രി അല്‍ഫോന്‍സ് കണ്ണന്താനം അറിയിച്ചു. ഓഗസ്ത് 28-ന് ഈ സര്‍വീസ് ആരംഭിക്കും. തിരുവനന്തപുരത്തുനിന്ന് തുടങ്ങുന്ന ട്രെയിന് െസപ്തംബര് ഒമ്പതുവരെ രാമായണ സര്‍ക്യൂട്ടില് സഞ്ചരിക്കും. ഭക്ഷണവും താമസവും ഉള്‍പ്പെടെയുള്ള ടൂര് പാക്കേജിനു 39,800 രൂപയാണ് നിരക്ക്. പഞ്ചവടി, ചിത്രകൂട്, ശൃംഗ്വേര്‍പുര്, തുളസി മാനസ് മന്ദിര്, ദര്‍ഭംഗ, സീതാമാരി, അയോധ്യ, രാമേശ്വരം എന്നിവിടങ്ങളിലൂടെ വണ്ടി കടന്നുപോവും.\nTags: 'രാമായണ എക്‌സ്പ്രസ്'travel-from-ayodhya-to-rameshwaram-to-colombo-in-ramayana-expr\nശബരിമലയില് 52 വയസ്സ് കഴിഞ്ഞ അയ്യപ്പ ഭക്തയെ തടഞ്ഞുവെച്ച കേസില് മുഖ്യപ്രതി അറസ്റ്റില്


ലോക്ക് ഡൗൺ കാലംകുട്ടി പട്ടാളത്തിനെ എങ്ങനെ മെരുക്കാം.. - Tatwamayi TV\nby SURYA Rajiv March 30, 2020 March 30, 2020 0158\nലോക് ഡൗണ് ആയതോടെ, കുട്ടികൾ വീട്ടിലുള്ള മാതാപിതാക്കളാണ് ശരിക്കും ലോക്ഡ് ആയത്. കുട്ടികള്‍ക്ക് സ്‌കൂളില്ല, പ്ലേ സ്‌കൂളില്ല, കൊണ്ടുപോകാന് പാര്‍ക്കില്ല, ഔട്ടിംഗില്ല.കുട്ടികളുടെ ബോറടി മാറ്റാനും അവരുടെ ഒഴിവു സമയം ക്രിയാത്മകമാക്കാനുമായി ഇതാ ചില നിര്‍ദേശങ്ങള്.\nമാതാപിതാക്കള് വീട്ടുജോലികള്‍ക്ക് സമയക്രമം പാലിക്കുന്നത് നല്ലതാണ്. കുട്ടികളെ കൃത്യസമയത്ത് സ്‌കൂളില് അയക്കേണ്ട, നിങ്ങള്‍ക്ക് ഓഫീസിലും പോകേണ്ട സ്വാഭാവികമായും വൈകി ഉണരാനും വീട്ടുജോലികള് പതിയെ തീര്‍ക്കാനുമുള്ള പ്രവണത കൂടുതലാണ്. അതിനു പകരം വീട്ടുജോലികള് പതിവു സമയത്ത് തീര്‍ക്കാന് ശ്രമിക്കുക. കാരണം, നിങ്ങള് ഫ്രീ ആണെങ്കില് മാത്രമേ കുട്ടികളോടൊപ്പം സ്വച്ഛമായി സമയം ചെലവഴിക്കാനും അനുഭാവപൂര്‍വം അവരെ ശ്രദ്ധിക്കാനും നിങ്ങള്‍ക്ക് സാധിക്കുകയുള്ളു.\nകുട്ടികള്‍ക്ക് അവരുടെ പ്രായത്തിന് അനുസരിച്ച് ചെറിയ ജോലികള് നല്‍കുക. ഉണര്‍ന്നാല് കിടക്കവിരി നേരെയാക്കുക, പുതപ്പ് മടക്കിവയ്ക്കുക, ഭക്ഷണം കഴിച്ചതിനുശേഷം പാത്രം കഴുകുക, പൂന്തോട്ടമുണ്ടെങ്കില് ചെടികള് നനയ്ക്കുക, സ്വന്തം ഡ്രസുകള് വാഷിംഗ് മെഷീനില് ഇടുക, ഉണങ്ങിയ തുണികള് മടക്കി വയ്ക്കുക… തുടങ്ങി ഏത് ജോലിയും നല്‍കാംആദ്യമായി ചെയ്യുന്ന കാര്യങ്ങള്‍ക്ക് അത്ര പെര്‍ഫെക്ഷന് പ്രതീക്ഷിക്കരുത്. അവരെ കുറ്റപ്പെടുത്താതിരിക്കുക, കൂടുതല് നന്നായി ചെയ്യാന് പ്രോത്സാഹിപ്പിക്കുക.കൃത്യതയോടെ ജോലികള് ചെയ്യുന്നതിന് സമ്മാനങ്ങള് വാഗ്ദാനം ചെയ്യാം.ഓരോ ദിവസവും ചെയ്യുന്ന ജോലികള് എഴുതി വയ്ക്കാന് അവരോട് പറയാം\nകുട്ടികളെ അടുക്കളയിലേക്ക് ക്ഷണിക്കൂ, അവരുടെ പ്രായത്തിന് അനുസരിച്ച് കുഞ്ഞുകറികള് വയ്ക്കാന് പഠിപ്പിക്കാം. ചായ ഇടാനും പപ്പടം കാച്ചാനും ഓംലറ്റ് ഉണ്ടാക്കാനും തേങ്ങാ ചുരണ്ടാനും ഉള്ളി നന്നാക്കാനും ഒക്കെ അവരെ ഇക്കാലത്ത് പഠിപ്പിക്കാം. (അടുക്കളയില് മുതിര്‍ന്നവരുടെ മേല്‍നോട്ടം ഉറപ്പാക്കാന് ശ്രദ്ധിക്കുക.)ഈ വീട്ടിലിരിപ്പുകാലത്ത് വായനയ്ക്ക് നിശ്ചയമായും സമയം കണ്ടെത്തണം. എല്ലാ ദിവസവും കുറച്ചു നേരമെങ്കിലും അവര് പത്രം വായിക്കട്ടെ. മൂന്ന് മാസം പാഠപുസ്തകങ്ങള് കാണാതിരുന്നാല് സ്‌കൂള് തുറക്കുമ്പോള് അവര് പ്രയാസപ്പെട്ടേക്കാം. കണക്കിലെ ഗുണനപ്പട്ടിക പോലുള്ളവ ഹൃദിസ്ഥമാക്കാനും ഗ്രാമര് പഠിക്കാനും ഈ അവസരം ഉപയോഗപ്പെടുത്താം. ചെറിയ ക്ലാസിലെ കുട്ടികള് മലയാളം, ഹിന്ദി അക്ഷരങ്ങള് മറന്നുപോകാതിരിക്കാനായി അവ എഴുതിപ്പിക്കാം.\nവരയ്ക്കാനും ക്രാഫ്റ്റ് ചെയ്യാനും ഇഷ്ടമുള്ള കുട്ടികള് അത് ചെയ്യട്ടെ. അവരുടെ സൃഷ്ടികള് വാ്ട്സ്ആപ്പിലെ ഫ്മിലി ഗ്രൂപ്പില് ഷെയര് ചെയ്യാനും മറക്കണ്ട. കുട്ടികള്‍ക്ക് അഭിനന്ദനം ലഭിക്കാനുള്ള അവസരങ്ങളെല്ലാം ഉപയോഗപ്പെടുത്തുക.\nപല കുട്ടികള്‍ക്കും കംപ്യൂട്ടര് ഗെയിമുകള് മാത്രമാണ് ഈ ലോക് ഡൗണ് കാലത്ത് ആശ്രയം. ഒരു മണിക്കൂറില് അധികനേരം ഇത്തരം ഗെയിമുകള്‍ക്ക് സമയം നല്‍കേണ്ട്.\nശരീരത്തിന് ഉണര്‍വു പകരുന്ന കൊച്ചു കളികളികളില് ഏര്‍പ്പെടാം. ചെറിയ വ്യായാമങ്ങള് ചെയ്യാന് പഠിക്കാം.


ഇന്ത്യയ്ക്ക് യു.എസിന്റെ അന്ത്യശാസനം : അനുസരിച്ചില്ലെങ്കില് ഉപരോധം ഏര്‍പ്പെടുത്തുമെന്ന് യു.എസ് ആഭ്യന്തര മന്ത്രാലയം – East Coast Daily Malayalam\nഇന്ത്യയ്ക്ക് യു.എസിന്റെ അന്ത്യശാസനം : അനുസരിച്ചില്ലെങ്കില് ഉപരോധം ഏര്‍പ്പെടുത്തുമെന്ന് യു.എസ് ആഭ്യന്തര മന്ത്രാലയം\nJun 27, 2018, 03:16 pm IST\nവാഷിങ്ടണ് : ഇന്ത്യയ്ക്ക് യു.എസിന്റെ അന്ത്യശാസനം. ഇന്ത്യ ഉള്‍പ്പെടെയുള്ള രാജ്യങ്ങള്‍ക്കാണ് യു.എസിന്റെ മുന്നറിയിപ്പുള്ളത്. ഇറാനില്‍നിന്നുള്ള എണ്ണ ഇറക്കുമതി നവംബറോടെ അവസാനിപ്പിക്കണമെന്ന് ഇന്ത്യയ്ക്ക് അമേരിക്കയുടെ കര്‍ശന നിര്‍ദേശമുള്ളത്. ഇതു പാലിക്കാത്ത രാജ്യങ്ങള്‍ക്കു മേല് ഉപരോധം ഏര്‍പ്പെടുത്തുമെന്നും യുഎസ് ആഭ്യന്തര മന്ത്രാലയം അറിയിച്ചു.\nഇറാനെതിരേ ഏര്‍പ്പെടുത്തിയിരിക്കുന്ന വാണിജ്യ ഉപരോധം ഇന്ത്യ, ചൈന കമ്പനികള്‍ക്കും ബാധകമാണെന്നും അവര്‍ക്കു മാത്രമായി യാതൊരു ഇളവും നല്‍കാനാവില്ലെന്നും ആഭ്യന്തര മന്ത്രാലയ ഉദ്യോഗസ്ഥന് പറഞ്ഞു. രാഷ്ട്രീയമായും സാമ്പത്തികമായും ഇറാനെ കൂടുതല് ഒറ്റപ്പെടുത്താനുള്ള അമേരിക്കന് നീക്കത്തിന്റെ ഭാഗമാണിത്. ഇറാനില്‍നിന്ന് ഏറ്റവും കൂടുതല് എണ്ണ ഇറക്കുമതി ചെയ്യുന്നത് ഇന്ത്യയും ചൈനയുമാണ്.\nഇറാനില്‍നിന്നുള്ള എണ്ണ ഇറക്കുമതിയുടെ അളവ് ഇപ്പോള് മുതല് ഈ രാജ്യങ്ങള് കുറച്ചു തുടങ്ങണമെന്നും നവംബര് നാലോടെ പൂര്‍ണമായി അവസാനിപ്പിക്കണമെന്നും യുഎസ് ആഭ്യന്തര മന്ത്രാലയ ഉദ്യോഗസ്ഥന് പറഞ്ഞു. ഇക്കാര്യത്തില് യാതൊരു വിട്ടുവീഴ്ചയും ഉണ്ടാകില്ലെന്നും അദ്ദേഹം കൂട്ടിച്ചേര്‍ത്തു. ഇന്ത്യയുമായി അടുത്താഴ്ച നടക്കാനിരിക്കുന്ന മന്ത്രിതല ചര്‍ച്ചയില് അമേരിക്ക ഈ ആവശ്യം ശക്തമായി ഉന്നയിക്കുമെന്നാണു സൂചന.\nഇറാനുമായുള്ള ആണവകരാറില്‍നിന്ന് കഴിഞ്ഞ മാസം അമേരിക്കന് പ്രസിഡന്റ് ട്രംപ് പിന്‍മാറിയതിനു ചുവടുപിടിച്ചാണ് നടപടികള് കര്‍ശനമാക്കാന് അമേരിക്ക തീരുമാനിച്ചത്. കരാറില്‍നിന്നു പിന്‍മാറി 180 ദിവസം പൂര്‍ത്തിയാകുന്ന നവംബര്4മുതല് ഇറാനെതിരേ ഉപരോധം നിലവില് വരുമെന്നും യുഎസ് ആഭ്യന്തര മന്ത്രാലയ ഉദ്യോഗസ്ഥര് അറിയിച്ചു.\nഅതേസമയം ഇറാനുമായുള്ള വാണിജ്യബന്ധം തുടരുമെന്ന് യുഎസ് സഖ്യകക്ഷികളായ ബ്രിട്ടന്, ഫ്രാന്‍സ്, ജര്‍മനി തുടങ്ങിയ രാജ്യങ്ങള് വ്യക്തമാക്കിയിരുന്നു. ഊര്‍ജം, ബാങ്കിങ്, വ്യോമയാനം, ഫാര്‍മസ്യൂട്ടിക്കല് മേഖലകളിലുള്ള തങ്ങളുടെ കമ്പനികള്‍ക്ക് ഇളവു നല്‍കണമെന്ന് ഈ രാജ്യങ്ങള് അമേരിക്കയോട് ആവശ്യപ്പെട്ടു. എന്നാല് ഇത് അംഗീകരിക്കാനാവില്ലെന്ന നിലപാടാണ് അമേരിക്ക സ്വീകരിച്ചത്.\nഅമേരിക്ക നിലപാടു കര്‍ശനമാക്കിയതോടെ രാജ്യാന്തര വിപണിയില് എണ്ണവില കൂടി. ചൊവ്വാഴ്ച ക്രൂഡ് വില മൂന്നു ശതമാനം വര്‍ധിച്ചു. വെനസ്വേലയില് എണ്ണ ഉത്പാദനം കുറയുക കൂടി ചെയ്യുന്ന സാഹചര്യത്തില് എണ്ണ ദൗര്‍ലഭ്യം രൂക്ഷമാകാന് സാധ്യതയുണ്ടെന്നും വിദഗ്ധര് ചൂണ്ടിക്കാട്ടുന്നു.\niran oil imported America warning India


ടിം കുക്ക് നല്‍കിയ ആ വിലയേറിയ സമ്മാനം ട്രംപ് വാങ്ങിയിരുന്നു.! | Apple CEO Tim Cook once gave President Trumpa5999 Doller Mac Pro\nആപ്പിള് ഉല്‍പ്പന്നങ്ങള് നിര്‍മ്മിക്കുന്ന ഫ്‌ലെക്‌സ് ലിമിറ്റഡ് നിര്‍മ്മാണ കേന്ദ്രത്തിലെ അമേരിക്കന് ജോലികള് ഉയര്‍ത്തിക്കാട്ടുന്നതിനായി 2019 നവംബറില് ട്രംപ് ഈ ഫാക്ടറി സന്ദര്‍ശിച്ചിരുന്നു. ഈ സമയത്താണ് മാക് പ്രോ സമ്മാനം ലഭിക്കുന്നത്.\nWashington D.C., First Published Jan 25, 2021, 8:45 PM IST\nവാഷിംങ്ടണ്: ആപ്പിള് സിഇഒ ടിം കുക്ക് ഒരിക്കല് 5,999 ഡോളര് വിലയുള്ള മാക് പ്രോ സൗജന്യമായി നല്‍കിയതായി മുന് പ്രസിഡന്റ് ഡൊണാള്‍ഡ് ട്രംപ് വെളിപ്പെടുത്തി. ബുധനാഴ്ച പരസ്യമാക്കിയ ഫൈനാന്‍ഷ്യല് ഡോക്യുമെന്റ്‌സിലാണ് ഈ നിര്‍ണായക വിവരമുള്ളത്. 'ടെക്‌സസിലെ ഓസ്റ്റിനിലെ ഫ്‌ലെക്‌സ് ഫാക്ടറിയില് ആദ്യമായി സൃഷ്ടിച്ചത്' എന്നും പട്ടികയില് വിശേഷിപ്പിച്ചിട്ടുണ്ട്. പ്രസിഡന്റായിരിക്കുമ്പോള് ഇത്തരം സൗജന്യങ്ങള് സ്വീകരിക്കുന്നതില് നിയന്ത്രണങ്ങളുണ്ട്. ഇതു മറികടന്നാണോ മാക് പ്രോ സ്വന്തമാക്കിയതെന്നു വെളിപ്പെടുത്തിയിട്ടില്ല. വൈറ്റ് ഹൗസ് വിട്ട് മണിക്കൂറുകള്‍ക്ക് ശേഷം പുറത്തിറക്കിയ ട്രംപിന്റെ പുതിയ സാമ്പത്തിക രേഖയിലും ഇക്കാര്യമുണ്ട്.\n2013 ലാണ് ആപ്പിള് ഓസ്റ്റിന് ഫാക്ടറി തുറന്നത്. ഇവിടെ നിന്ന് പുറത്തുവരുന്ന 2019 ലെ ആദ്യത്തെ മോഡലാണിത്. ആപ്പിള് ഉല്‍പ്പന്നങ്ങള് നിര്‍മ്മിക്കുന്ന ഫ്‌ലെക്‌സ് ലിമിറ്റഡ് നിര്‍മ്മാണ കേന്ദ്രത്തിലെ അമേരിക്കന് ജോലികള് ഉയര്‍ത്തിക്കാട്ടുന്നതിനായി 2019 നവംബറില് ട്രംപ് ഈ ഫാക്ടറി സന്ദര്‍ശിച്ചിരുന്നു. ഈ സമയത്താണ് മാക് പ്രോ സമ്മാനം ലഭിക്കുന്നത്.\nഅതേ ദിവസം തന്നെ ഫോര്‍ഡ് ചെയര്‍മാന് ബില് ഫോര്‍ഡില് നിന്നുള്ള 529 ഡോളര് ലെതര് ബോംബര് ജാക്കറ്റ്, ആയോധന കലാകാരന് പ്രൊഫഷണല് കോള്‍ബി കോവിംഗ്ടണില് നിന്നുള്ള 650 ഡോളര് അള്‍ട്ടിമേറ്റ് ചാമ്പ്യന്‍ഷിപ്പ് ബെല്‍റ്റ്, അമേരിക്കയുടെ പിജിഎയുടെ മുന് പ്രസിഡന്റ് ഡെറക് സ്പ്രാഗില് നിന്നുള്ള ഗോള്‍ഫ് ക്ലബ്ബിനായുള്ള അനുബന്ധ ഉപകരണങ്ങളും ട്രംപ് സ്വീകരിച്ചിരുന്നു.\nപ്രസിഡന്റുമാര്‍ക്ക് സമ്മാനങ്ങള് ലഭിക്കുന്നത് സാധാരണമാണെങ്കിലും, അവര്‍ക്ക് സ്വീകരിക്കാന് കഴിയുന്ന കാര്യങ്ങളില് നിയമങ്ങളും നിയന്ത്രണങ്ങളും ഉണ്ട്. മാക് പ്രോ വിലയേറിയ സമ്മാനമാണെങ്കിലും നിലവിലെ 2020 മോഡലിന്റെ അടിസ്ഥാന വിലയാണ് മൂല്യമായി കണക്കാക്കിയിരിക്കുന്നത്. റെറ്റിന6കെ ഡിസ്‌പ്ലേയുള്ള 32 ഇഞ്ച് പ്രോ ഡിസ്‌പ്ലേ എക്‌സ്ഡിആറിന് 5,999 ഡോളറാണ് വില.\nLast Updated Jan 25, 2021, 8:45 PM IST\nഗൂഗിളിനും മൈക്രോസോഫ്റ്റിനും പിന്നാലെ ഇന്ത്യയ്ക്ക് സഹായവുമായി ആപ്പിളും\nടെസ്ല ആപ്പിളിന് വില്‍ക്കാന് ശ്രമിച്ചിരുന്നുവെന്ന് ഇലോണ് മസ്ക്; പക്ഷെ സംഭവിച്ചത്\nഐ ഫോൺ വിൽപന ഇടിഞ്ഞു; പണി കിട്ടിയത് ടിം കുക്കിന്


മരണവ്യാപാരിയുടെ ജല്‍പ്പനങ്ങള് | Editorial | Deshabhimani | Thursday Oct 5, 2017\nവിടുവായത്തത്തിന് ആരാണ് മുന്നിലെന്ന് മത്സരിക്കുകയാണ് ബിജെപി നേതാക്കള്. ദേശീയ അധ്യക്ഷന് അമിത് ഷാ ആദ്യമായല്ല കേരളത്തിനുനേരെ നാവോങ്ങുന്നത്. മുഖ്യമന്ത്രി പിണറായി വിജയനെ വ്യക്തിപരമായി പരാമര്‍ശിച്ചാണ് ഒടുവിലത്തെ ആക്രമണം. കണ്ണൂരിലെ അക്രമങ്ങള്‍ക്ക് ഉത്തരവാദി മുഖ്യമന്ത്രിയാണെന്ന് പറഞ്ഞ അമിത് ഷായ്ക്ക്, അതിനോട് കൂട്ടിച്ചേര്‍ക്കാന് പിന്നെയൊരു വാചകമോ വസ്തുതയോ ഇല്ല. കണ്ണൂരിലെ എന്ത് അക്രമത്തെക്കുറിച്ചാണ് രാജ്യം ഭരിക്കുന്ന പാര്‍ടി പറയുന്നത്.\nപൊതുവില് സമാധാനജീവിതം നിലനില്‍ക്കുന്ന പ്രദേശമാണ് കണ്ണൂര്. രാഷ്ട്രീയകാരണങ്ങളാലുണ്ടാകുന്ന അക്രമങ്ങള് കണ്ണൂരില് കൂടുതലാണ്. ഇതിന്റെ കാരണങ്ങള് യഥാര്‍ഥ്യബോധത്തോടെ പരിശോധിക്കാന് ബിജെപി തയ്യാറാകുമോ? കേരളത്തില് ആകെയും കണ്ണൂരില് പ്രത്യേകിച്ചും ഏറ്റവും കൂടുതല് രാഷ്ട്രീയ അതിക്രമങ്ങള്‍ക്ക് ഇരയായിട്ടുള്ളത് സിപിഐ എം ആണ്. കണ്ണൂര് ജില്ലയില്‍മാത്രം ഇരുനൂറോളം പ്രവര്‍ത്തകരുടെ ജീവന് നഷ്ടപ്പെട്ട പാര്‍ടിയാണ് സിപിഐ എം. ഇതില് ബഹുഭൂരിഭാഗംപേരും ആര്‍എസ്എസ് കൊലക്കത്തിക്ക് ഇരയായവര്. കൊലയാളികളുടെ കൂട്ടത്തില് കോണ്‍ഗ്രസ്, മുസ്ളിംലീഗ്, മുസ്ളിം തീവ്രവാദികള് തുടങ്ങിയവരുമുണ്ട്.\nകണക്കുപറഞ്ഞുകൊണ്ട് ഒരു കൊലപാതകത്തെയൂം ആര്‍ക്കും ന്യായീകരിക്കാനാകില്ല. എന്നാല്, ഓരോ അക്രമത്തിനും കൊലപാതകത്തിനും വഴിവയ്ക്കുന്ന കാരണങ്ങള് പരിശോധിച്ചാല് ആരാണ് ഉത്തരവാദിയെന്ന് നിഷ്പ്രയാസം കണ്ടെത്താനാകും. സിപിഐ എമ്മിന്റെ 'മേധാവിത്വം' തകര്‍ക്കാനാണ് കേരള രക്ഷായാത്രയെന്ന് ഇപ്പോള് ബിജെപി തുറന്ന് പ്രഖ്യാപിക്കുന്നു. ജനങ്ങളുടെ ജീവിതപ്രശ്നങ്ങള് ഏറ്റെടുത്ത് ദീര്‍ഘകാലം പ്രവര്‍ത്തിച്ചതിലൂടെയാണ് മേധാവിത്വം എന്ന് ബിജെപി വിളിക്കുന്ന ജനപിന്തുണ കമ്യൂണിസ്റ്റുകാര് ആര്‍ജിച്ചത്. ഇത് തകര്‍ക്കാന് പ്രവര്‍ത്തകരെ കായികമായി ആക്രമിച്ചും ഭയപ്പെടുത്തിയും സാധിക്കുമെന്ന ധാരണയാണ് ബിജെപിയെ നയിക്കുന്നത്. ഹിന്ദുമതവിശ്വാസികളെ ഒപ്പംകൂട്ടി സ്വാധീനം വര്‍ധിപ്പിക്കാമെന്നും അവര് വിശ്വസിക്കുന്നു. അന്യമതവിരോധം വളര്‍ത്തലാണ് അതിനുള്ള വഴി. അക്രമത്തെ പോലെതന്നെ പ്രധാനമാണ് അവര്‍ക്ക് അസത്യപ്രചാരണവും.\nഉത്തരേന്ത്യന് രാഷ്ട്രീയത്തില് വിജയംവരിച്ച ഈ വിദ്വേഷരാഷ്ട്രീയം കേരളത്തിലും പ്രയോഗിക്കാമെന്ന വ്യാമോഹവുമായാണ് ബിജെപി യാത്രയ്ക്ക് ഇറങ്ങി പുറപ്പെട്ടിരിക്കുന്നത്. അവിടങ്ങളില് ന്യൂനപക്ഷ മതവിഭാഗങ്ങളെയും ദളിതരെയും കൊന്നും കൊലവിളിച്ചും അടക്കിനിര്‍ത്താന് ശ്രമിക്കുന്നവര്, ഇനി കേരളംകൂടിയേ ബാക്കിയുള്ളൂ എന്നും കണക്കുകൂട്ടുന്നു. കേരളത്തിന്റെ മതനിരപേക്ഷപാരമ്പര്യവും കുറഞ്ഞ സാമ്പത്തിക അസമത്വവും ഉയര്‍ന്ന ജീവിതഗുണമേന്മയുമൊക്കെ ഹിന്ദുത്വരാഷ്ട്രീയത്തിന്റെ കടമ്പകളാണെന്ന് അവര് തിരിച്ചറിയുന്നില്ല. വ്യത്യസ്തവും പുരോഗമനപരവുമായ ഈ ജീവിതസാഹചര്യം കേരളത്തില് വളര്‍ത്തിയെടുക്കുന്നതില് ഏറ്റവും വലിയ സംഭാവന നല്‍കിയത് സിപിഐ എമ്മും അതിന്റെ നേതൃത്വത്തില് ഭരിച്ച ഇടതുപക്ഷ സര്‍ക്കാരുകളുമാണ്. അതാണ് കേരളത്തിന്റെ കരുത്ത്. അത് കോലാഹലജാഥ നടത്തിയോ നുണപ്രചാരണംകൊണ്ടോ മറികടക്കാനാകില്ല.\nഇതരസംസ്ഥാനങ്ങളില്‍നിന്ന് ബിജെപി ജാഥയ്ക്ക് എത്തുന്ന ജനപ്രതിനിധികള്‍ക്ക് ഒരുപാട് പാഠങ്ങള് നല്‍കുന്നതായിരിക്കും കേരളയാത്ര. മതധ്രുവീകരണമില്ലാത്ത, ജാതിവിവേചനമില്ലാത്ത അവസരസമത്വമുള്ള സാമൂഹ്യസുരക്ഷിതത്വമുള്ള കേരളത്തെ അവര് അനുഭവിച്ചറിയണം. അത്തരത്തില് ഈ ജാഥ പ്രയോജനപ്പെടുമെങ്കില് അവര് മടങ്ങിച്ചെല്ലുമ്പോള് സ്വന്തം നാടുകളില് പാവപ്പെട്ട കര്‍ഷകരും തൊഴിലാളികളും ഉയര്‍ത്തുന്ന അവകാശസമരങ്ങളുടെ ആന്തരാര്‍ഥം അവര്‍ക്ക് വായിച്ചെടുക്കാനാകും. രാജസ്ഥാനില് 13 നാള് നീണ്ട കര്‍ഷകസമരം എന്തുകൊണ്ട് വിജയംവരിച്ചെന്ന് അവര്‍ക്ക് മനസ്സിലാക്കാനാകും. ഹരിയാനയിലെ ഹിസാറില് കിസാന്‍സഭ അഖിലേന്ത്യാസമ്മേളനത്തില് അണിനിരക്കുന്ന പതിനായിരങ്ങള് നല്‍കുന്ന സന്ദേശം ഉള്‍ക്കൊള്ളാനാകും.\nബിജെപി ഭരിക്കുന്ന മഹാരാഷ്ട്രയും മധ്യപ്രദേശും ഹരിയാനയും രാജസ്ഥാനും യുപിയുമെല്ലാം കര്‍ഷകസമരങ്ങളില് തിളച്ചുമറിയുന്നതും അവിടങ്ങളില് ചെങ്കൊടി ഉയരുന്നതും അമിത് ഷായെ പരിഭ്രാന്തനാക്കുന്നുണ്ട്്. അതുകൊണ്ടുതന്നെയാണ് എല്ലാ സംസ്ഥാനങ്ങളിലും സിപിഐ എമ്മിനെതിരെ പ്രക്ഷോഭത്തിന് ബിജെപി കോപ്പുകൂട്ടുന്നത്. കേന്ദ്രം ഭരിക്കുന്ന പാര്‍ടി ഒരു പ്രധാന പ്രതിപക്ഷ പാര്‍ടിയുടെ കേന്ദ്ര ആസ്ഥാനത്തേക്ക് തുടര്‍ച്ചയായി മാര്‍ച്ച് നടത്തുമെന്ന് പ്രഖ്യാപിച്ചതിന് പിന്നിലും ഈ അങ്കലാപ്പ്തന്നെ. കേരളത്തെ അക്രമഭൂമിയെന്ന് ആക്ഷേപിച്ച മോഡിയുടെ ഗുജറാത്തിലാണ് കഴിഞ്ഞദിവസം നവരാത്രി ആഘോഷം കണ്ടെന്ന കുറ്റത്തിന് ഒരു ദളിത് യുവാവിനെ മേല്‍ജാതിക്കാര് തല്ലിക്കൊന്നത്. കുറച്ചുനാള്‍മുമ്പ് മീശവച്ച രണ്ട് ദളിത് യുവാക്കളെ മര്‍ദിച്ചതും ഗുജറാത്തില്‍ത്തന്നെ. പശുവിന്റെപേരില് മുസ്ളിങ്ങളെയും ദളിതരെയും ആക്രമിക്കുന്നതിനും കൊല്ലുന്നതിനും ബിജെപി സംസ്ഥാനങ്ങളില് ഇപ്പോഴും നിയന്ത്രണം വന്നിട്ടില്ല. ഇതൊക്കെയാണ് ബിജെപി നിര്‍മിച്ചെടുക്കുന്ന ഇന്ത്യ. ഇതിനെയെല്ലാം നട്ടെല്ലുയര്‍ത്തി പ്രതിരോധിക്കുന്ന കേരളത്തെ ബിജെപി ആക്രമണലക്ഷ്യമാക്കുന്നത് സ്വാഭാവികം.\nആര്‍എസ്എസ് ഇളക്കിവിടുന്ന അക്രമങ്ങളുടെ ഉത്തരവാദിത്തം കേരള മുഖ്യമന്ത്രിയില് കെട്ടിവയ്ക്കുന്ന അമിത് ഷായെയും അതിന് പ്രചാരണംനല്‍കുന്ന മാധ്യമങ്ങളെയും ജനങ്ങള് വിലയിരുത്തുന്നുണ്ട്. ഗുജറാത്തിലെ വംശഹത്യയ്ക്ക് മുന്നിലും പിന്നിലും പ്രവര്‍ത്തിച്ചതിന് നിരവധി കേസുകളില് കോടതി കയറി ഇറങ്ങുന്ന ഈ മരണവ്യാപാരിയുടെ വാക്കുകളെ അര്‍ഹിക്കുന്ന അവജ്ഞയോടെ സാമാന്യബോധമുള്ളവരെല്ലാം തള്ളിക്കളയും


ഗയ: ബിഹാറില് ഏറ്റുമുട്ടലില് മൂന്ന് മാവോയിസ്റ്റുകളെ സുരക്ഷാസേന വധിച്ചു. ശനിയാഴ്ച അര്‍ധരാത്രിയാണ് ബിഹാറിലെ ഗയയില് മാവോയിസ്റ്റുകളും സുരക്ഷാസേനയും തമ്മില് ഏറ്റുമുട്ടലുണ്ടായത്. മാവോയിസ്റ്റ് സോണല് കമാന്‍ഡര് അലോക് യാദവ് അടക്കമുള്ള മൂന്ന് പേരാണ് ആക്രമണത്തില് കൊലപ്പെട്ടത് എന്നാണ് സൂചന. മാവോയിസ്റ്റുകളോട് കോബ്ര കമാന്‍ഡോകളും ബിഹാര് പൊലീസും ചേര്‍ന്നാണ് ഏറ്റുമുട്ടിയത്. മാവോയിസ്റ്റുകളില് നിന്നും എകെ 47 തോക്കുകള് ഉള്‍പ്പെടെയുള്ള ആയുധങ്ങള് കണ്ടെത്തി. ഗയ ജില്ലയിലെ ബനചട്ടി വനമേഖലയിലാണ് ഏറ്റുമുട്ടല് നടന്നത്. തലസ്ഥാന ജില്ലയായ […]\nബിഹാറില് എന്‍ഡിഎയില് നിന്ന് ആര് മുഖ്യമന്ത്രി ആകുമെന്ന കാര്യത്തില് അനിശ്ചിതത്വം തുടരുന്നു. കഴിഞ്ഞ ദിവസം ചേര്‍ന്ന എന്.ഡി.എ യോഗത്തില് മുഖ്യമന്ത്രിയെ തെരഞ്ഞെടുത്തില്ല. വകുപ്പ് വിഭജനവുമായി ബന്ധപ്പെട്ട തര്‍ക്കമാണ് മന്ത്രിസഭാ രൂപീകരണം വൈകിപ്പിക്കുന്നത്. ഞായറാഴ്ച വീണ്ടും യോഗം ചേരുമെന്ന് മുന് മുഖ്യമന്ത്രി നിതീഷ് കുമാര് പറഞ്ഞു. ആഭ്യന്തരം അടക്കമുള്ള വകുപ്പുകള് ബി.ജെ.പിക്ക് നല്‍കി മുഖ്യമന്ത്രി പദം ഏറ്റെടുത്താല് ഭരണം സുഖകരമാകില്ലെന്ന കണക്ക് കൂട്ടലിലാണ് നിതീഷ് കുമാര്. അതിനാല് മുഖ്യമന്ത്രി പദം വേണ്ടെന്ന […]


സ്വര്‍ണവില താഴേക്ക് തന്നെ; ഇന്ന് വീണ്ടും വിലകുറഞ്ഞു – Chandrika Daily\nBy web desk Thursday October 1, 2020 10:04 am\nകൊച്ചി: സംസ്ഥാനത്ത് സ്വര്‍ണവില വീണ്ടും കുറഞ്ഞു. പവന് 80 രൂപയാണ് കുറഞ്ഞത്. 37,280 രൂപയാണ് ഇന്നത്തെ വില. 37360 രൂപയായിരുന്നു ഇന്നലെ വില. 4660 രൂപയാണ് ഇന്ന് ഒരു ഗ്രാമിന്റെ വില. ഇന്നലെ ഗ്രാമിന് 4670 രൂപയായിരുന്നു.\nഓഗസ്റ്റ് ആദ്യവാരത്തിലാണ് സ്വര്‍ണത്തിന് കേരളത്തില്‍് ഏറ്റവും ഉയര്‍ന്നവില രേഖപ്പെടുത്തിയത്. ഒരു പവന്റെ വില 42,000 കടന്നാണ് അന്ന് സ്വര്‍ണവില കുതിച്ചത്. പിന്നീട് ഘട്ടം ഘട്ടമായി ഇടിഞ്ഞു. സെപ്റ്റംബര് 21നാണ് കഴിഞ്ഞ മാസം ഏറ്റവും ഉയര്‍ന്ന വില രേഖപ്പെടുത്തിയത്. 38,160 രൂപ. സെപ്റ്റംബര് 24നായിരുന്നു ഈ മാസത്തെ കുറഞ്ഞ വില. 36,720 രൂപ അന്ന് പവന് വില.\nകോവിഡ് പ്രതിസന്ധി തുടരുന്ന സാഹചര്യത്തില് വിലയില് ചാഞ്ചാട്ടം തുടരുമെന്ന് തന്നെയാണ് വിലയിരുത്തപ്പെടുന്നത്. കോവിഡിന് വാക്സിന് കണ്ടുപിടിക്കാന് വൈകുന്നതും കോവിഡിന്റെ രണ്ടാം തരംഗവും വിപണിയെ കാര്യമായി ബാധിച്ചേക്കും. സ്വര്‍ണവിപണി ഉപഭോക്താക്കള്‍ക്ക് ആശ്വസിക്കാവുന്ന ഒരു സ്ഥിതിയിലേക്കെത്താന് ഇനിയും കാത്തിരിക്കേണ്ടിവരുമെന്നാണ് വിദഗ്ധര് പറയുന്നത്.


ബിജെപിക്ക് ഒരംഗത്തെയുണ്ടാക്കുകയും മൂന്നാമത്തെ കക്ഷിയാക്കി വളർത്തിയതും കോൺഗ്രസ് !ഷാഫിയെ തോൽപ്പിക്കാൻ എ വി ഗോപിനാഥ്. പാലക്കാട് ജില്ലയില് കോൺഗ്രസ് പാര്‍ട്ടി തീരും! | Daily Indian Herald\nMarch 3, 2021 5:34 am By : Indian Herald Staff\nപാലക്കാട്: പാലക്കാട് ഇത്തവണ ഷാഫി പറമ്പിൽ തോൽക്കും .കോൺഗ്രസിലെ കരുത്തൻ ഇടതു സ്ഥാനാർത്ഥിയായി ഷാഫിക്ക് എതിരെ മത്സരിക്കും എന്ന റിപ്പോർട്ടുകളാണ് പുറത്ത് വരുന്നത് .പാലക്കാട് ജില്ലയിൽ കോൺഗ്രസ് സമ്പൂർണ്ണ പരാജയത്തിലേക്ക് കൂപ്പ് കുത്തും . കോൺഗ്രസ് തന്നെ വഴിയിൽ ഉപേക്ഷിച്ചെന്നും തന്റെയും ആയിരക്കണക്കിന് പ്രവർത്തകരുടെയും ജീവിതം കളഞ്ഞെന്നും കെപിസിസി ജനറൽ സെക്രട്ടറിയും മുൻ ഡിസിസി പ്രസിഡന്റുമായ എ വി ഗോപിനാഥ് ആരോപണം ഉന്നയിച്ചു . നേതൃത്വം തന്നോട് വലിയ ശത്രുത കാണിക്കുന്നു. ഇനി ഒത്തുപോകാനാകില്ല. ആശയപരമായി യോജിക്കാൻ കഴിയുന്നവരുമായി ചേർന്ന് പൊതുരംഗത്തുതന്നെ നിൽക്കുമെന്നും അദ്ദേഹം  പറഞ്ഞു.\nപാലക്കാട്ടിലും നെന്മാറയിലും മത്സരിച്ച് തോറ്റു, അല്ലെങ്കിൽ തോൽപ്പിച്ചു. അതിനെക്കുറിച്ച് ഒരന്വേഷണവുമില്ല. എന്തിനാണ് ഞങ്ങളെ അവഗണിക്കുന്നത്. ഞങ്ങൾ എന്ത് തെറ്റ് ചെയ്‌തു. നേരിട്ട് പറയണം. അല്ലെങ്കിൽ പുറത്താക്കട്ടെയെന്നും എ വി ഗോപിനാഥ് പറഞ്ഞു. ബിജെപിക്ക് ഇന്ത്യയിൽ അവസരമുണ്ടാക്കിയത് കോൺഗ്രസാണ്. കേരളത്തിൽ ദുർബലമായിരുന്ന ബിജെപിക്ക് ഒരംഗത്തെയുണ്ടാക്കുകയും മൂന്നാമത്തെ കക്ഷിയാക്കി വളർത്തിയതും കോൺഗ്രസിന്റെ ദുർബലതയാണ്. എൽഡിഎഫ് നേതാക്കളുമായി നല്ല ബന്ധമാണ്. മുഖ്യമന്ത്രി പിണറായി വിജയൻ, മന്ത്രി എ കെ ബാലൻ, സിപിഐ എം ജില്ലാ സെക്രട്ടറി സി കെ രാജേന്ദ്രൻ എന്നിവരുമായി നല്ല അടുപ്പമുണ്ട്. എ വി ഗോപിനാഥ് പറഞ്ഞു.\nജില്ലയിലെ എ വിഭാഗത്തിന്റെ ശക്തനായ നേതാവായ എ വി ഗോപിനാഥ് പാർടി വിടുന്നതോടെ പെരിങ്ങോട്ടുകുറുശി പഞ്ചായത്തിലെയും ജില്ലയിലെ മറ്റിടങ്ങളിലെയും കോൺഗ്രസ് പ്രവർത്തകരും ഗോപിനാഥിന്റെ വഴി സ്വീകരിക്കും.നിലവിൽ പെരിങ്ങോട്ടുകുറുശി പഞ്ചായത്ത് അംഗമാണ്. കാൽനൂറ്റാണ്ടുകാലം പെരിങ്ങോട്ടുകുറുശി പഞ്ചായത്ത് പ്രസിഡന്റായിരുന്നു. 1991ൽ ആലത്തൂർ നിയമസഭാ മണ്ഡലത്തിൽനിന്ന് കോൺഗ്രസ് സ്ഥാനാർഥിയായി നിയമസഭയിലുമെത്തി.\nആകെ പതിമൂന്ന് നിയമസഭാ മണ്ഡലങ്ങളാണ് പാലക്കാട് ജില്ലയില് ഉള്ളത്. അതില് 10 എണ്ണത്തിലും കഴിഞ്ഞ നിയമസഭാ തിരഞ്ഞെടുപ്പില് എല്‍ഡിഎഫിനായിരുന്നു വിജയം. തദ്ദേശ തിരഞ്ഞെടുപ്പ് കഴിഞ്ഞപ്പോള് 13 ല് 12 എണ്ണത്തിലും ഭൂരിപക്ഷം എല്‍ഡിഎഫിന് തന്നെ.അങ്ങനെ നോക്കുമ്പോള് ജില്ലയില് ആകെ ശേഷിക്കുന്നത് പാലക്കാട് മണ്ഡലം ആണ്. ഷാഫി പറമ്പില് സിറ്റിങ് എംഎല്‍എ ആയ പാലക്കാട്, തദ്ദേശ തിരഞ്ഞെടുപ്പില് യുഡിഎഫിന്റെ ലീഡ് 3,785 വോട്ടുകള് മാത്രമാണ്. അതിനിടെയാണ് അവിടെ വിമതനായി കോണ്‍ഗ്രസ് നേതാവും മുന് എംഎല്‍എയും ആയ എവി ഗോപിനാഥ് എത്തുമെന്ന വാര്‍ത്തകള് വരുന്നത്.കഴിഞ്ഞ രണ്ട് നിയമസഭ തിരഞ്ഞെടുപ്പുകളായി പാലക്കാട് മണ്ഡലം യുഡിഎഫിനെ സംബന്ധിച്ച് ഷാഫി പറമ്പിലിന്റെ കൈയ്യില് ഭദ്രമാണ്. കെഎസ് യു നേതാവാകുമ്പോള് എംഎല്‍എ ആയ ഷാഫി ഇപ്പോള് യൂത്ത് കോണ്‍ഗ്രസ് നേതാവാണ്. ആദ്യ തിരഞ്ഞെടുപ്പിനേക്കാള് ഭൂരിപക്ഷം വര്‍ദ്ധിപ്പിക്കുകയും ചെയ്തു.\nഒരു മണ്ഡലത്തില് തുടര്‍ച്ചയായി ജയിക്കാന് തുടങ്ങിയാല്, ആ മണ്ഡലം സ്ഥാനാര്‍ത്ഥിയ്ക്ക് പതിച്ചുകൊടുക്കുന്നതാണ് ഏറെക്കുറേ കോണ്‍ഗ്രസിന്റെ രീതി. ഉമ്മന് ചാണ്ടി മുതല് കെസി ജോസഫ് വരെ അതിന് ഉദാഹരണമാണ്. അത്തരത്തില് ഷാഫി പറമ്പിലും മാറുമോ എന്ന സംശയം കോണ്‍ഗ്രസില് തന്നെ പലര്‍ക്കുമുണ്ട്.പാലക്കാട് ജില്ലയിലെ കോണ്‍ഗ്രസിന്റെ മുതിര്‍ന്ന നേതാവാണ് എവി ഗോപിനാഥ്. ഷാഫി പറമ്പിലും വിടി ബല്‍റാമും വന്നതോടെ ജില്ലയില് പ്രഭാവം നഷ്ടപ്പെട്ട നേതാക്കളില് ഒരാള് കൂടി ആണ് അദ്ദേഹം. അതിലുള്ള എതിര്‍പ്പ് ഇപ്പോള് അദ്ദേഹം പരസ്യമാക്കിയിരിക്കുകയാണ്.\nഷാഫി പറമ്പിലിനെതിരെ പാലക്കാട് മണ്ഡലത്തില് മത്സരിക്കുമെന്നാണ് എവി ഗോപിനാഥിന്റെ വെല്ലുവിളി. കോണ്‍ഗ്രസിന് ശക്തമായ അടിത്തറയുള്ള ജില്ലയിലെ അപൂര്‍വ്വം മണ്ഡലങ്ങളില് ഒന്നാണ് പാലക്കാട്. എവി ഗോപിനാഥിനെ പോലെ ഒരാള് മത്സരിക്കാന് ഇറങ്ങിയാല് അത് കോണ്‍ഗ്രസ് സ്ഥാനാര്‍ത്ഥിയ്ക്ക് തിരിച്ചടിയും ആകും.ആലത്തൂര് എന്ന സിപിഎം കോട്ടയില് വിജയിച്ചുകയറി എംഎല്‍എ ആയ ചരിത്രമുള്ള നേതാവാണ് എവി ഗോപിനാഥ്.\nകാല് നൂറ്റാണ്ടോളം പെരിങ്ങോട്ടുകുറിശ്ശി പഞ്ചായത്ത് പ്രസിഡന്റും ആയിരുന്നു. കെ കരുണാകരന്റെ പ്രിയപ്പെട്ട അനുയായി എത്തിയ ഗോപിനാഥിന്റെ രാഷ്ട്രീയ ജീവിതം പക്ഷേ, അത്രകണ്ട് ശോഭനമായില്ല പിന്നീട്.സിപിഎം നേതാക്കളുമായി ആശയ വിനിമയം നടത്തിയെന്നാണ് എവി ഗോപിനാഥ് അവകാശപ്പെട്ടത്. എന്നാല് ഇക്കാര്യം സിപിഎം നിഷേധിക്കുന്നുണ്ട്. അതേസമയം, അദ്ദേഹം കോണ്‍ഗ്രസ് ഉപേക്ഷിച്ച് വരികയാണെങ്കില് അടുത്ത നീക്കത്തെ കുറിച്ച് ആലോചിക്കാമെന്നാണ് ജില്ലാ സെക്രട്ടറിയുടെ പ്രതികരണം. ഗോപിനാഥ് സിപിഎമ്മില് എത്തുന്നതിനെ പി ശശി എംഎല്‍എ സ്വാഗതം ചെയ്യുകയും ചെയ്തു.\nതദ്ദേശ തിരഞ്ഞെടുപ്പ് കഴിഞ്ഞപ്പോള് പാലക്കാട് ജില്ലയില് യുഡിഎഫിന് ഭൂരിപക്ഷം ലഭിച്ച ഒരേയൊരു മണ്ഡലം ആണ് പാലക്കാട്. കോണ്‍ഗ്രസിന്റെ സിറ്റിങ് സീറ്റ് ആയ തൃത്താലയിലും മുസ്ലീം ലീഗിന്റെ സിറ്റിങ് സീറ്റ് ആയ മണ്ണാര്‍ക്കാടും തദ്ദേശ തിരഞ്ഞെടുപ്പില് എല്‍ഡിഎഫിനൊപ്പമായിരുന്നു.2016 ലെ തിരഞ്ഞെടുപ്പില് സിപിഎമ്മിന്റെ എന്‍എന് കൃഷ്ണദാസ് പാലക്കാട് മൂന്നാം സ്ഥാനത്തായിരുന്നു. ബിജെപി രണ്ടാം സ്ഥാനത്തെത്തുകയും ചെയ്തു. എന്നാല് വര്‍ഷം അഞ്ച് കഴിയുമ്പോള്, സിപിഎം തങ്ങളുടെ സംഘടനാ ദൗര്‍ബല്യങ്ങള് പലതും പരിഹരിച്ചിട്ടുണ്ട് എന്നാണ് വിവരം. എവി ഗോപിനാഥിനെ പോലെ ഒരാള് വരികയും സിപിഎം അടിത്തറ ശക്തമാക്കുകയും ചെയ്താല് പാലക്കാട് മാറിമറിയാനുളള സാധ്യതയും കുറവല്ല.\nTags: ASSEMBLY ELECTION 2021, AV GOPINATH PALAKKAD, Shafi Parampil\nഇരിക്കൂറിൽ വിജയമുറപ്പിച്ച് എളിമയുടെ രൂപം സജീവ്!.കേരള ദേശീയ രാഷ്ട്രീയത്തിലും അന്താരാഷ്‌ട്ര തലത്തിലും മികവ് തെളിച്ച സംഘാടകൻ ! ഇരിക്കൂറിൽ റിക്കാർഡ് വിജയം കൊയ്യാൻ സജീവ് ജോസഫ്.


ദിലീപിന്റെ സമയദോഷത്തിനു പിന്നില് കാവ്യാ മാധവനെന്ന് ജ്യോത്സ്യന്: ദിലീപിന് ജാമ്യം ലഭിക്കുമെന്ന് പ്രവചിച്ച ജ്യോത്സ്യന് പറഞ്ഞതുകേട്ട് താരം ഞെട്ടി•ഇ വാർത്ത | evartha\nദിലീപിന്റെ സമയദോഷത്തിനു പിന്നില് കാവ്യാ മാധവനെന്ന് ജ്യോത്സ്യന്: ദിലീപിന് ജാമ്യം ലഭിക്കുമെന്ന് പ്രവചിച്ച ജ്യോത്സ്യന് പറഞ്ഞതുകേട്ട് താരം ഞെട്ടി\nEvartha Editor October 9, 2017, 5:16 pm October 9, 2017\nകൊച്ചി: ദിലീപിന്റെ സമയദോഷത്തിനു പിന്നില് കാവ്യാ മാധവനാണെന്ന് ജ്യോത്സ്യന് പ്രവചിച്ചതായി റിപ്പോര്‍ട്ടുകള്. ഇരുവരുടെയും ജീവിതത്തില് ഒരു വിവാഹ മോചനം ആവശ്യമാണെന്നും ജ്യോത്സ്യന് പ്രവചിച്ചതായാണ് റിപ്പോര്‍ട്ടുകള്.\nഇരുവരും തമ്മില് പിരിഞ്ഞശേഷം വീണ്ടും ഒന്നിക്കാമെന്നും ജ്യോത്സ്യന് പറഞ്ഞെന്നും അങ്ങനെയാണെങ്കില് അത് ദിലീപിന് കേസില് ഗുണം ചെയ്യുമെന്നും ജ്യോത്സ്യന് പറഞ്ഞതായി സിനിമ മംഗളമാണ് റിപ്പോര്‍ട്ട് ചെയ്യുന്നത്. കാവ്യയുമായുള്ള വിവാഹം ദുര്‍നിമിത്തങ്ങള്‍ക്ക് കാരണമാകുമെന്ന് നേരത്തെ തന്നെ ജ്യോത്സ്യന് ഉപദേശിച്ചിരുന്നു.\nഅത് ശരിയായിയെന്നും ഇനിയും ജീവിതത്തില് കടുത്ത ദുര്‍നിമിത്തങ്ങള് ഉണ്ടാകുമെന്നുമാണ് സിനിമ മംഗളത്തിന്റെ റിപ്പോര്‍ട്ടില് പറയുന്നത്. ജയില് വാസത്തിന് ശേഷം വീട്ടിലെത്തിയ ദിലീപും സമയദോഷത്തെ തന്നെയാണ് പഴിച്ചത്. ജയിലില് നിന്നെത്തിയതിന് ശേഷം ജ്യോത്സനെ കണ്ടെന്നാണ് സൂചന.\nകാവ്യയുമായുള്ള വിവാഹത്തിന്റെ കാര്യത്തിലും ജ്യോത്സ്യന്റെ അഭിപ്രായം ദിലീപ് തേടിയിരുന്നു. ഇരുവരുമായി അടുപ്പമുള്ള ജ്യോത്സ്യന് ആദ്യം വിവാഹത്തിന് അനുകൂലിച്ചിരുന്നില്ലെന്നും ചില ദുര്‍നിമിത്തങ്ങള് ഉണ്ടാകുമെന്ന് പറഞ്ഞിരുന്നുവെങ്കിലും ഇരുവരും അത് അവഗണിച്ചുവെന്നാണ് റിപ്പോര്‍ട്ടില് പറയുന്നത്.\nവിവാഹ ശേഷം ഉണ്ടായ സംഭവ വികാസങ്ങള് ജ്യോത്സ്യന്റെ വാക്കുകള് എത്രത്തോളം സത്യമാണെന്ന് വിശ്വസിച്ചേ മതിയാകൂ എന്നാണ് സിനിമാ മംഗളം പറയുന്നത്. ഇതോടെ പുതിയ വിവാദങ്ങളും ചര്‍ച്ചകളും തുടങ്ങുകയാണ്. ദിലീപിന്റെ മൂന്നാം ഭാര്യയാണ് കാവ്യയെന്നാണ് പ്രചരണങ്ങള്.\nആദ്യം ബന്ധുവിനേയും പിന്നീട് മഞ്ജു വാര്യരേയും വിവാഹം ചെയ്തു. ഇതെല്ലാം ചര്‍ച്ചകളും വിവാദങ്ങളുമായി നിറയുമ്പോഴാണ് ജ്യോത്സ്യന്റെ പുതിയ പ്രവചനം പുതിയ തലത്തിലേക്ക് കാര്യങ്ങള് എത്തിക്കുന്നത്. നടന് ദിലീപിന്റെ ജാതകവശാല് കണ്ടകശനി തുടങ്ങാന് ഇരിക്കുന്നതേയുള്ളൂ എന്നാണ് പ്രവചനം.\nഗ്രഹനില പ്രകാരം ഒക്ടോബര് 26 മുതല് ദിലീപിനും കാവ്യമാധവനും കണ്ടകശനി ആരംഭിക്കുമെന്നും ജ്യോത്സ്യന് പറഞ്ഞതായി റിപ്പോര്‍ട്ടിലുണ്ട്. ധനുരാശിയുടെ പതിനൊന്നാം ഭാവത്തില് വ്യാഴം വന്ന് നില്‍ക്കുന്നതിനാല് മൂന്നാം തിയതി ദിലീപിന് അനുകൂലമായിരുന്നുവെന്ന് ജ്യോതിഷി നേരത്തെ വ്യക്തമാക്കിയിരുന്നു.\nഅന്ന് ദിലീപിന് ജാമ്യം ലഭിക്കുമെന്ന് പ്രവചിച്ചതിലൂടെ ഇദ്ദേഹം ശ്രദ്ധ പിടിച്ചുപറ്റിയിരുന്നു. കണ്ടകശനി ആരംഭിച്ചാല് കഠിനമായ ദിവസങ്ങളാകും ദിലീപിന്റേയും കാവ്യമാധവന്റേയും ജീവിതത്തില് ഉണ്ടാകുകയെന്നും ജ്യോതിഷി പ്രവചിക്കുന്നു.\nദേവിയുടെ അനുഗ്രഹമുള്ള കുടുംബമാണ് ദിലീപിന്റേത്. സിനിമാരംഗത്തു നിന്നും വ്യക്തിജീവിതത്തിലും ലഭിച്ച വാക് ശാപവും ശത്രുദോഷവും കഠിനമായി ആ കുടുംബത്തെ പിന്തുടരുന്നുണ്ടെന്നും പ്രവചനമുണ്ട്. ധനുരാശിയില് പൂരാടം നക്ഷത്രത്തില് ജനിച്ച ദിലീപിന് ഇപ്പോള് രാഹു ദശയുടെ അവസാന കാലമാണ്.\nഅതായത്, ഏഴര ശനിയുടെ മൂര്‍ദ്ധന്യാവസ്ഥയിലാണ് ഇപ്പോള്. ഒക്ടോബര് 25 വരെ ഏഴര ശനിയും 26 മുതല് (തുലാം9ന് ലഘ്‌നത്തിലേക്ക് ശനി മാറും) കണ്ടകശനിയും ആരംഭിക്കും. അതാണ് ജാമ്യം ലഭിക്കാന് ഒരു കാരണമായതെന്നാണ് റിപ്പോര്‍ട്ട്.\nമിഥുന രാശിയില് തിരുവാതിര നക്ഷത്രത്തിലാണ് കാവ്യാമാധവന്റെ ജനനം. തുലാം9ന് തന്നെയാണ് കാവ്യയുടെ ജാതകത്തിലും കണ്ടകശനി ആരംഭിക്കുന്നത്. സമാനമായ ജാതകനിലയാണ് ഇരുവര്‍ക്കുമുള്ളതെന്നതും ശ്രദ്ധേയമാണ്. മാര്‍ച്ച് മാസത്തിന് ശേഷമുള്ള രണ്ട് വര്‍ഷം കാരാഗൃഹ വാസം അടക്കം അനുഭവിക്കാന് ദിലീപിന്റെ ജാതകവശാല് യോഗമുണ്ടെന്നും കാവ്യയ്ക്കും സമാനമായ യോഗമാണ് ഈ കാലങ്ങളില് ഉണ്ടാവുകയെന്നും ജ്യോത്സ്യന് പറയുന്നു.\nതാമസിക്കുന്ന വീടിന് വാസ്തു സംബന്ധമായ ദോഷങ്ങളുണ്ട്. പ്ലാനില് വളരെ ചെറിയ മാറ്റങ്ങള് വരുത്തിയാല് വാസ്തു ദോഷം മാറ്റിയെടുക്കാം. അച്ഛന്റെ തറവാടുമായി ബന്ധപ്പെട്ട ദോഷങ്ങളും ദിലീപിനെ വേട്ടയാടുന്നു. ഇത് ദിലീപുമായി സംബന്ധിക്കുന്ന എല്ലാവരേയും ഈ ദോഷങ്ങള് ബാധിക്കുമെന്നും കാവ്യ മാധവനും സമാനമായ വാക്ശാപ ദോഷങ്ങളുണ്ടെന്നുമാണ് പ്രവചനം.


ഇന്ധന വില വർദ്ധന: വില്ലൻ മൻമോഹൻ സിങ്ങും, യുപിഎ ഗവൺമെൻറുമോ? എന്താണ് ഓയിൽ ബോണ്ടുകൾ; ധനമന്ത്രി നിർമ്മല സീതാരാമൻ നടത്തിയ പ്രസ്താവനയിലെ വസ്തുതകൾ പരിശോധിക്കുമ്പോൾ.. | Kerala Speaks\nഇന്ധന വില വർദ്ധന: വില്ലൻ മൻമോഹൻ സിങ്ങും, യുപിഎ ഗവൺമെൻറുമോ? എന്താണ് ഓയിൽ ബോണ്ടുകൾ; ധനമന്ത്രി നിർമ്മല സീതാരാമൻ നടത്തിയ പ്രസ്താവനയിലെ വസ്തുതകൾ പരിശോധിക്കുമ്പോൾ..\n“1.44 ലക്ഷം കോടി രൂപയുടെ ഓയില് ബോണ്ട് ഇറക്കിയാണ് യുപിഎ ഇന്ധനവില കുറച്ചത്. അവര് കളിച്ച സൂത്രം ഞാന് പ്രയോഗിക്കുന്നില്ല. ഓയില് ബോണ്ടുകളുടെ ഭാരം ഞങ്ങളുടെ സര്‍ക്കാറിലേക്ക് വന്നത്. അതു കൊണ്ടാണ് പെട്രോളിന്റെയും ഡീസലിന്റെയും വില കുറക്കാന് കഴിയാത്തത്. കൈയില് പണമുണ്ടായിരുന്നെങ്കില് പെട്രോള് വിലയില് ആശ്വാസം നല്‍കുമായിരുന്നു”- എന്തുകൊണ്ട് ഇന്ധനവില കുറക്കുന്നില്ല എന്ന ചോദ്യത്തിന് ധനമന്ത്രി നിര്‍മല സീതാരാമന് കഴിഞ്ഞ ദിവസം നല്‍കിയ മറുപടിയാണിത്. ഇന്ധന വിലവര്‍ധനവിന് കാരണമായ എക്‌സൈസ് തീരുവ കുറയ്ക്കില്ലെന്നും അവര് അസന്നിഗ്ധമായി വ്യക്തമാക്കി. യഥാര്‍ത്ഥത്തില് യുപിഎ ഇറക്കിയ ഓയില് ബോണ്ടുകളാണോ ഇന്ധന വിലയിലെ വില്ലന്?\nഎന്താണ് ഓയില് ബോണ്ട്?\nഇന്ധന വില നിയന്ത്രിക്കാനായി കാഷ് സബ്‌സിഡിക്ക് പകരം എണ്ണക്കമ്ബനികള്‍ക്കായി യുപിഎ സര്‍ക്കാര് പുറത്തിറക്കിയ ബോണ്ടുകളാണ് (സ്‌പെഷ്യല് സെക്യൂരിറ്റി) ഓയില് ബോണ്ട് എന്നറിയപ്പെടുന്നത്. 15-20 വര്‍ഷത്തെ ദീര്‍ഘകാലയളവാണ് ഈ ബോണ്ടുകള്‍ക്കുള്ളത്. എണ്ണക്കമ്ബനികള്‍ക്ക് പലിശയും നല്‍കണം. 2005-2010 കാലയളവില് ഇത്തരത്തില് 1.44 ലക്ഷം കോടിയുടെ ഓയില് ബോണ്ടുകളാണ് മന്‍മോഹന് സിങ്ങിന്റെ നേതൃത്വത്തിലുള്ള യുപിഎ സര്‍ക്കാര് പുറത്തിറക്കിയത്. നല്‍കാന് കൈയില് പണമില്ലാത്തതു കൊണ്ടാണ് ബോണ്ടുകള് പുറത്തിറക്കിയത് എന്ന് ചുരുക്കം.\nപിരിച്ചതും തിരിച്ചു നല്‍കിയതും:\nപലിശയിനത്തില് വന് തുക തിരിച്ചു നല്‍കേണ്ടതുണ്ട് എന്നതിനാല് ഓയില് ബോണ്ട് ബാധ്യതയാണ്. 2021-26 വര്‍ഷങ്ങളില് ഇതിനായി 1.7 ലക്ഷം കോടി രൂപയാണ് കേന്ദ്രസര്‍ക്കാറിന് വേണ്ടത്. എന്നാല് 2014 ഏപ്രില് മുതല് 2021 മാര്‍ച്ച് വരെ മാത്രം ഇന്ധന നികുതിയില് നിന്ന് കേന്ദ്രസര്‍ക്കാര് സ്വന്തം കീശയിലാക്കിയത് 22.5 ലക്ഷം കോടിയാണ്. ഓയില് ബോണ്ടിന്റെ പലിശയായി 67,500 കോടിയും ബോണ്ട് തിരിച്ചടവായി 3,500 കോടി രൂപയും മാത്രമാണ് ഇതുവരെ സര്‍ക്കാര് തിരിച്ചടച്ചിട്ടുള്ളത്. അഥവാ, ജനങ്ങളില് നിന്ന് വാങ്ങിയ നികുതിപ്പണത്തിന്റെ മൂന്നു ശതമാനം മാത്രമാണ് സര്‍ക്കാര് എണ്ണക്കമ്ബനികള്‍ക്ക് നല്‍കിയത്. 2020-21 സാമ്ബത്തിക വര്‍ഷത്തില് മാത്രം 4,53,812 കോടി രൂപയാണ് നികുതിയിനത്തില് സര്‍ക്കാര് ഈടാക്കിയിട്ടുള്ളത്.\nധനമന്ത്രി നിര്‍മലയുടെ പ്രതികരണത്തെ അവിശ്വസനീയമായ വിവരമില്ലായ്മ എന്നാണ് മുന് ധനമന്ത്രിയും കോണ്‍ഗ്രസ് നേതാവുമായ പി ചിദംബരം വിശേഷിപ്പിച്ചത്. ‘പെട്രോള്, ഡീസല് വിലയില് ജനങ്ങള്‍ക്ക് ആശ്വാസം പകരാനുള്ള ഓയില് ബോണ്ടില് ധനമന്ത്രി നടത്തിയ പ്രസ്താവന ഞെട്ടിക്കുന്നതാണ്. ഏറ്റവും മികച്ച തലത്തില്, പ്രസ്താവന അവിശ്വസനീയമായ അജ്ഞതയാണ്. മോശം തലത്തില് ഇത് പ്രചോതിദമായ ദുഷ്ടതയും’- ചിദംബരം പറഞ്ഞു.ഇന്ധന നികുതി വഴി നിരവധി ലാഭം കിട്ടിയിട്ടും എന്‍ഡിഎ ഓയില് ബോണ്ടുകള് തിരിച്ചടച്ചിട്ടില്ല. അതുകൊണ്ടു തന്നെ ഇക്കാര്യത്തെ കുറിച്ച് പറയാന് അവര്‍ക്ക് അവകാശവുമില്ല. യുപിഎ ജനങ്ങള്‍ക്ക് ആശ്വാസം നല്‍കി. നികുതിയിലൂടെയും സെസ്സിലൂടെയും എന്‍ഡിഎ ജനങ്ങളെ തകര്‍ക്കുകയും ചെയ്തു- ചിദംബരം ചൂണ്ടിക്കാട്ടി.\nThe FM’s statement that servicing oil bonds stands in the way of giving relief on petrol and diesel prices is astonishing.\nAt best the statement is incredible ignorance; at the worst it is motivated malignity.\n— P. Chidambaram (@PChidambaram_IN) August 17, 2021\nPrevious articleരാഷ്ട്രീയ പകപോക്കൽ ആരംഭിച്ച് ജോസ് കെ മാണി: കെപിസിസി പ്രസിഡൻറും, ഗവർണറുമായിരുന്ന കെ എം ചാണ്ടിയുടെ കൊച്ചു മകനെ കേസിൽ പെടുത്തി അറസ്റ്റ് ചെയ്യാൻ പാലാ പോലീസിൻറെ നാടകീയ നീക്കം ; കേസെടുത്തത് ജോസ് കെ മാണിയെ അപകീർത്തിപ്പെടുത്തി എന്ന സ്റ്റീഫൻ ജോർജിൻറെ പരാതിയിൽ.\nNext articleകോടിമത പാലത്തിനടിയിൽ താമസിച്ചിരുന്ന ആയിഷുമ്മയ്ക്ക് വീടായി; മന്ത്രി വി.എൻ വാസവൻ വീടിന്റെ താക്കോൽ ദാനം നടത്തി; വീടൊരുക്കാൻ ഒന്നിച്ചത് വെസ്റ്റ് പൊലീസും സന്നദ്ധ സേവകരും\nപ്രതിരോധ ശേഷി കുറഞ്ഞവർക്ക് മൂന്നാം ഡോസ് വാക്സിൻ പരിഗണനയിൽ: തീരുമാനം ഉടൻ.\nഒമിക്രോൺ: യാത്രാ മാര്‍ഗനിർദേശം പുതുക്കി കേന്ദ്രം; 12 രാജ്യങ്ങള് ഹൈ റിസ്ക് പട്ടികയില്\nകോവിഡ് ഒമൈക്രോൺ: രാജ്യാന്തര വിമാനയാത്ര വിലക്ക് തുടരാൻ സാധ്യത; കോവിഡ് നിയന്ത്രണങ്ങൾ കർശനമാക്കാൻ പ്രധാനമന്ത്രി നരേന്ദ്ര മോഡിയുടെ നിർദേശം; വീണ്ടും വരുന്നു കടുത്ത നിയന്ത്രണങ്ങൾ?\nരാജ്യത്ത് ദരിദ്രർ ഇല്ലാത്ത ഏക ജില്ല കോട്ടയം; കേരളത്തിൽ ഏറ്റവും കൂടുതൽ ദരിദ്രർ ഉള്ളത് ഇടുക്കി ജില്ലയിൽ.\nഇന്ത്യയിൽ പുരുഷന്മാരേക്കാൾ അധികം സ്ത്രീകൾ; ചരിത്രത്തിലാദ്യം: രാജ്യത്തെ സ്ത്രീ പുരുഷ അനുപാതത്തിൻറെ ഏറ്റവും പുതിയ കണക്കുകൾ ഇങ്ങനെ.\nആണിയിൽ തീർത്ത സുരേഷ് ഗോപി ചിത്രം: ഇടുക്കി സ്വദേശിയുടെ കലാസൃഷ്ടിക്ക് ഇന്ത്യൻ ബുക്ക് ഓഫ് റെക്കോർഡ്സിൽ ഇടം.


കപ്പലണ്ടിക്ക് എരിവില്ല; കൊല്ലം ബീച്ചിൽ കൂട്ടത്തല്ല്; സ്ത്രീകൾ ഉൾപ്പെടെ നിരവധി പേർക്ക് പരിക്ക് - MalluChronicle\nകപ്പലണ്ടിക്ക് എരിവില്ലെന്ന് പറഞ്ഞുണ്ടായ തര്‍ക്കം കൊല്ലം ബീച്ചില് കൂട്ടത്തല്ലില് കലാശിച്ചു.\nകപ്പലണ്ടിക്ക് എരിവില്ലെന്ന് പറഞ്ഞുണ്ടായ തര്‍ക്കം കൊല്ലം ബീച്ചില് കൂട്ടത്തല്ലില് കലാശിച്ചു. ബീച്ചിലുണ്ടായ സംഘര്‍ഷത്തില് സ്ത്രീകള് ഉള്‍പ്പെടെ നിരവധി പേര്‍ക്കാണ് പരിക്കേറ്റത്.\nകാറില് ബീച്ചിലെത്തിയ കുടുംബം വഴിയോര കച്ചവടക്കാരനില് നിന്ന് വാങ്ങിയ കപ്പലണ്ടി തിരികെക്കൊടുക്കാന് ശ്രമിച്ചതാണ് കൂട്ടത്തല്ലില് കലാശിച്ചത്.\nസ്ത്രീകളും പുരുഷന്മാരും ഉള്‍പ്പെടെ ഏഴോളം പേര്‍ക്ക് പരിക്കേല്‍ക്കുകയും ചെയ്തു. ഇതിനിടെ ചില നാട്ടുകാര് പോലീസില് വിവരമറിയിച്ചു. സ്ഥലത്തെത്തിയ പൊലീസ് ഏറെനേരം പരിശ്രമിച്ച ശേഷമാണ് രംഗം ശാന്തമായത്. പള്ളിത്തോട്ടം പോലീസ് സ്റ്റേഷന് സംഭവ സ്ഥലത്തിന് അടുത്തായതിനാല് പൊലീസിന് വേഗത്തില് സംഭവ സ്ഥലത്ത് എത്താനും രംഗം ശാന്തമാക്കാനും കഴിഞ്ഞു. വഴിയരികിലെ മത്സ്യ വില്‍പനക്കാരും കൂട്ടത്തല്ലിനിടയില് പെട്ടുപോയി. പരിക്കേറ്റവരെ കൊല്ലം ജില്ലാ ആശുപത്രിയിലേക്ക് മാറ്റി. മറ്റുള്ളവരെ പള്ളിത്തോട്ടം പോലീസ് സ്റ്റേഷനിലേക്കും ഈസ്റ്റ് സ്റ്റേഷനിലേക്കും മാറ്റി.\nപൊതു സ്ഥലത്ത് സംഘര്‍ഷാവസ്ഥ സൃഷ്ടിച്ചതിനാല് സ്വമേധയാ കേസ് എടുക്കുമെന്ന് പോലീസ് അറിയിച്ചു. നേരത്തെ കേസ് എടുക്കുമെന്ന് പറഞ്ഞതോടെ ഇരു കൂട്ടരും പരാതിയില്ല എന്ന് പറഞ്ഞ് ഒഴിഞ്ഞിരുന്നു. അമ്മയും മകളും മകനും മരുമകനും ബന്ധുവായ സ്ത്രീയുമാണ് വാഹനത്തിലെത്തിയത്. ഇതില് സംഘര്‍ഷത്തിനിടയ്ക്ക് സാരമായ പരിക്കാണ് അമ്മയുടേത് എന്നാണ് അറിയാന് കഴിഞ്ഞത്.\nTags: Beach kerala kollam\nPrevious: അധ്യാപക നിയമന തട്ടിപ്പ്: മൂന്നാഴ്ചയ്‌ക്കകം റിപ്പോർട്ട് നൽകണം; ഹൈക്കോടതി\nNext: സ്വർണ്ണ വില ഇന്ന്